UDF Hartal didn't effect Trivandruam | സെക്രട്ടറിയേറ്റിൽ പതിവുപോലെ ജീവനക്കാരെത്തി; ട്രാഫിക് ജംഗ്ഷനുകളിൽ സിഗ്‌നലുകൾ മിഴിവെട്ടാതെ കണ്ണു തുറന്നു; കെഎസ്ആർടിസി സ്റ്റാൻഡിൽ എല്ലാം പതിവുപോലെ; റെയിൽവേ സ്റ്റേഷൻ പരിസരത്ത് വന്നിറങ്ങിയവർക്ക് ഓട്ടോറിക്ഷകളും ധാരാളം; എല്ലാം പതിവു പോലെയായപ്പോൾ 'ഇതെന്ത് ഹർത്താൽ' എന്നു ചോദിച്ച് സോഷ്യൽ മീഡിയ; പൊളിയുമെന്ന് വന്നതോടെ ഹർത്താൽ വിജയിപ്പിക്കാൻ അക്രമവുമായി യുഡിഎഫ് പ്രവർത്തകർ - MarunadanMalayali.com\nസെക്രട്ടറിയേറ്റിൽ പതിവുപോലെ ജീവനക്കാരെത്തി; ട്രാഫിക് ജംഗ്ഷനുകളിൽ സിഗ്‌നലുകൾ മിഴിവെട്ടാതെ കണ്ണു തുറന്നു; കെഎസ്ആർടിസി സ്റ്റാൻഡിൽ എല്ലാം പതിവുപോലെ; റെയിൽവേ സ്റ്റേഷൻ പരിസരത്ത് വന്നിറങ്ങിയവർക്ക് ഓട്ടോറിക്ഷകളും ധാരാളം; എല്ലാം പതിവു പോലെയായപ്പോൾ 'ഇതെന്ത് ഹർത്താൽ' എന്നു ചോദിച്ച് സോഷ്യൽ മീഡിയ; പൊളിയുമെന്ന് വന്നതോടെ ഹർത്താൽ വിജയിപ്പിക്കാൻ അക്രമവുമായി യുഡിഎഫ് പ്രവർത്തകർ\nOctober 16, 2017 | 12:47 PM IST | Permalink\nതിരുവനന്തപുരം: ഏതൊരു കക്ഷികൾ ഹർത്താൽ പ്രഖ്യാപിച്ചാലും അപ്പോൾ തന്നെ ആഘോഷമാക്കുന്നവരാണ് മലയാാളികൾ. പ്രത്യേകിച്ചും സർക്കാർ ജീവനക്കാർ ഇഷ്ടം പോലെയുള്ള തലസ്ഥാന നഗരത്തിൽ ഒരു ഹർത്താൽ വന്നാൽ ഓഫീസുകൾ അടഞ്ഞു കിടക്കുകയും എല്ലാം സ്തംഭിക്കുകയും ചെയ്യുന്നതാണ് പതിവ്. എന്നാൽ കേരളത്തിലെ പ്രതിപക്ഷം സംഘടിപ്പിച്ച ഹർത്താൽ തലസ്ഥാനത്തെ സാരമായി ബാധിച്ചില്ലെന്നത് ശ്രദ്ദേയമായി. സെക്രട്ടറിയേറ്റ് അടക്കം സാധാരണ നിലയിൽ പ്രവർത്തിച്ചപ്പോൾ ഗതാഗതം അടക്കം എല്ലാം പതിവുപോലെയായിരുന്നു.\nഹൈക്കോടതി ഇടപെടലും പൊലീസിന്റെ അറിയിപ്പും കൂടിയായപ്പോൾ ജനങ്ങൾക്ക് നിരത്തിലിറങ്ങാൻ അവസരം ധൈര്യമായി. കെഎസ്ആർടിസി അടക്കമുള്ള വാഹനങ്ങൾ നിരത്തിലിറങ്ങിയതോടെ ഹർത്താൽ ദിനമാണെന്ന പ്രതീതി പോലും ഇല്ലാതായി. ഒരു അവധി ദിവസത്തിന്റെ ലാഘവം മാത്രമായിരുന്നു ഇന്ന് തലസ്ഥാനത്ത്. കടകമ്പോളങ്ങളും സ്വകാര്യ സ്ഥാപനങ്ങളും അടഞ്ഞ് കിടന്നപ്പോൾ സെക്രട്ടേറിയറ്റിൽ പതിവ് ഹർത്താലുകളെ അപേക്ഷിച്ച് ഹാജർ നില കൂടുതലായിരുന്നു. ആദ്യ മണിക്കൂറുകളിൽ ഹർത്താൽ ശാന്തമായിരുന്നുവെങ്കിലും പിന്നീട് പ്രവർത്തകർ തുറന്ന് പ്രവർത്തിച്ചിരുന്ന കടകൾ അടപ്പിക്കുന്നുണ്ടായിരുന്നു.\nയുഡിഎഫുകാർ നടത്തുന്ന ഹർത്താലിനെ തോൽപ്പിക്കാൻ സർക്കാർ തന്നെ രംഗത്തിറങ്ങുമെന്ന പ്രതീതിയായിരുന്നു ആദ്യം മുതൽ ഉണ്ടായിരുന്നത്. ഹർത്താൽ ദിനത്തിൽ പുറത്തിറങ്ങുന്ന സാധാരണക്കാർക്ക് സുരക്ഷ ഉറപ്പാക്കാൻ തയ്യാറാകണമെന്നായിരുന്നു ഹൈക്കോടതി നിർദ്ദേശം. ഇത് പ്രകാരം നഗരത്തിൽ പലയിടത്തും പൊലീസിനെ വിന്യസിച്ചിരുന്നു. എന്നാൽ സോഷ്യൽ മീഡിയിയൽ കോൺഗ്രസുകാരുടെ ഹർത്താൽ പരാജയമായി എന്നു പൊതുവിലയിരുത്തൽ ഉണ്ടായതോടെ പ്രവർത്തകർ തെരുവിലിറങ്ങി. ഇവർ കടകളും ഓഫീസുകളും അടപ്പിക്കാൻ ശ്രമിക്കുകയുമായിരുന്നു.\nപ്രവർത്തകർ പെട്രോൾ പമ്പുകൾ പൂട്ടിക്കുന്ന സ്ഥിഥിയിലേക്കും കെഎസ്ആർടിസി ബസുകൾക്ക് നേരെ കല്ലേറുണ്ടാവുകയും ചെയ്തതിനെ തുടർന്ന് പിന്നീട് പൊലീസ് സുരക്ഷ ശക്തമാക്കി. നഗരത്തിൽ സാധാരണ ദിവസങ്ങളിലെ തിരക്കില്ലായിരുന്നുവെങ്കിലും ഒരു ഹർത്താലിന്റെ പ്രതീതി ശ്രിഷ്ടിക്കുന്ന സാഹചര്യമുണ്ടായിരുന്നില്ല. രാവിലെ7മണിയോടെ തന്ന െപല സ്ഥലങ്ങളിലും നിരത്തിൽ വാഹനങ്ങളിറങ്ങിയിരുന്നു. കാറുകളും ഇരു ചക്രവാഹനങ്ങൾക്കുമൊപ്പം തന്നെ കെഎസ്ആർടിസിയുടെ ദീർഘദൂര സർവ്വീസുകളും ഹൃസ്വ ദൂര സർവ്വീസുകളും നടത്തി. സാധാരണ ദിവസങ്ങളിലേത് പോലെ ട്രാഫിക് സിഗ്‌നൽ സംവിധാനം പ്രവർത്തിക്കുന്നുണ്ടായിരുന്നു.\nതിരുവനന്തപുരം നഗരത്തില പ്രധാന ജംങ്ങ്ഷനുകളിലെല്ലാം തന്നെ നിരവധി വാഹനങ്ങൾ നിരത്തിലിറങ്ങി. പല സ്ഥലങ്ങളിലും ഗതാഗത തിരക്ക് കൂടുതലയായതിനാൽ അത് ക്രമീകരിക്കാനായി ട്രാഫിക് പൊലീസുകാരും രംഗത്തെത്തിയിരുന്നു. റെയിൽവേ സ്റ്റേഷനുകളിലും മറ്റും എത്തിയവർക്കായി യാത്രാക്ലേശം പരിഹരിക്കുന്നതിനായി പൊലീസ് ബദൽ സംവിധാനങ്ങളും ലഘുഭക്ഷണങ്ങളും ഒരുക്കിയിരുന്നു.\nഎംജി റോഡിലും നല്ല തിരക്ക് തന്നെയാണ് അനുഭവപ്പെട്ടത്. സെക്രട്ടേറിയറ്റ് ജീവനക്കാർ പതിവ് പോലെ കന്റോൺമെന്റ് ഗേറ്റിലൂടെയാണ് ജീവനക്കാരെ പ്രവേശിപ്പിച്ചത്. മറ്റ് ഹർത്താലുകള അപേക്ഷിച്ച് ഇവിടെയും കൂടുതൽ ജീവനക്കാരെത്തിയിരുന്നു. ഹർത്താലിനോടനുബന്ധിച്ച് യുഡിഎഫ് ജാഥ ഉള്ളതിനാൽ സെക്രട്ടേറിയറ്റിന് മുന്നിലൂടെയുള്ള ഗതാഗതം പൊലീസ് വഴിതിരിച്ച് വിട്ടിരുന്നു.ആദ്യ മണിക്കൂറുകളിൽ വലിയ തിരക്ക് അനുഭപ്പെട്ടതോടെയാണ് ഹർത്താൽ പരാജയപ്പെടുന്നുവെന്ന രീതിയിലേക്ക് കാര്യങ്ങളെത്തിയത്. ഇതോടെയാണ് യുഡിഎഫ് പ്രവർത്തകർ തുറന്ന് പ്രവർത്തിച്ച കടകൾ നിർബന്ധമായി അടപ്പിക്കുകയായിരുന്നു.\nഹർത്താൽ തുടങ്ങി ശേഷം കെ.എസ്.ആർ.ടി.സി ബസുകൾക്ക് നേരെ കല്ലേറുണ്ടായി. ആര്യനാട് ഡിപ്പോയിൽ നിന്ന് ബസ് പുറത്തിറക്കുമ്പോഴാണ് കല്ലേറുണ്ടായത്. നെടുമങ്ങാട്, വിതുര, വെള്ളനാട് എന്നിവിടങ്ങളിലും ബസുകൾ തടഞ്ഞു. കൊല്ലത്ത് ചിന്നക്കടയിൽ സമരാനുകൂലികൾ കെ.എസ്.ആർ.ടി.സി അടക്കമുള്ള വാഹനങ്ങൾ തടഞ്ഞു. കടകൾ അടപ്പിച്ചതിന് പിന്നാലെ തുറന്ന് പ്രവർത്തിച്ചിരുന്ന പെട്രോൾ പമ്പുകൾ ഉൾപ്പടെ പൂട്ടിക്കുകയായിരുന്നു. ചില സ്ഥലങ്ങളിൽ വാഹനയാത്രക്കാരും കോൺഗ്രസ് പ്രവർത്തകരും തമ്മിൽ വാക്കേറ്റമുണ്ടായിട്ടും പൊലീസ് ഇടപെട്ടില്ലെന്ന പരാതിയുമുണ്ടായിരുന്നു. ഹർത്താൽ ദിവസം പൊതു നിരത്തിലിറങ്ങുന്നവർക്കും ജോലിക്ക് പോകുന്നവർക്കും പൂർണ സുരക്ഷ ഒരുക്കുന്നതിനുള്ള സംവിധാനങ്ങൾ ഒരുക്കിയിരുന്നു.\nവടക്കൻ ജില്ലകളിൽ ചിലയിടത്ത് അക്രമം\nഅതേസമയം യു.ഡി.എഫ് ആഹ്വാനം ചെയ്ത ഹർത്താലിൽ പലയിടത്തും നേരിയ സംഘർഷംമുണ്ടായി. പൊലീസ് സംരക്ഷണയോടെ സർവീസ് നടത്തിയ കെ.എസ്.ആർ.ടി.സി ബസുകൾ ഹർത്താലനുകൂലികൾ തടഞ്ഞു. പലയിടത്തും കല്ലേറുമുണ്ടായി. തിരുവനന്തപുരം,പാലക്കാട്, എറണാകുളം, കൊല്ലം, തൃശൂർ എന്നിവിടങ്ങളിലാണ് കോൺഗ്രസ് പ്രവർത്തകർ ബസുകൾ തടയുകയും ചില്ലുകൾ എറിഞ്ഞുടക്കുകയും ചെയ്തത്. കോഴിക്കോട് ജില്ലയിലെ മുക്കത്തും മലപ്പുറം ജില്ലയിലെ ചങ്ങരംകുളത്തും ഹർത്താൽ അനുകൂലികൾ വാഹനങ്ങൾ തടഞ്ഞു. ബത്തേരിയിലും കായംകുളത്തും മുക്കത്തും പൊലീസും പ്രവർത്തകരും തമ്മിൽ നേരിയ സംഘർഷമുണ്ടായി.\nപാലക്കാട് എലപ്പുള്ളിക്ക് സമീപവും കെ.എസ്.ആർ.ടി.സി ബസിന് നേരെ കല്ലേറുണ്ടായി. ഇതിനെ തുടർന്ന് പാലക്കാട്- പൊള്ളാച്ചി റൂട്ടിലെ ബസ് സർവീസ് താത്കാലികമായി നിർത്തിവെച്ചു. പത്തനംതിട്ട കോന്നിയിലും കോഴഞ്ചേരിയിലും തിരുവനന്തപുരത്ത് പൂവച്ചലിലും എറണാകുളത്ത് പാലാരിവട്ടത്തും പാലക്കാട് എലപ്പുള്ളിയിലും കെ.എസ്.ആർ.ടി.സി ബസിനുനേരെ കല്ലേറുണ്ടായി.\nനഗരപ്രദേശങ്ങളെ ഭാഗികമാണെങ്കിലും ഗ്രാമപ്രദേശങ്ങളിൽ ഹർത്താൽ പൂർണമാണ്. വ്യാപാരി വ്യവസായി ഏകോപന സമിതി കടകൾ തുറക്കാൻ ആഹ്വാനം ചെയ്തിരുന്നെങ്കിലും കടകമ്പോളങ്ങളെല്ലാം അടഞ്ഞു തന്നെ കിടക്കുകയാണ്. അതേസമയം സംസ്ഥാനത്ത് ഒരിടത്ത് പോലും സ്വകാര്യ ബസുകൾ സർവീസ് നടത്തിയില്ല. സെക്രട്ടറിയേറ്റ്, ഐ.എസ്.ആർ.ഒ, ടെക്‌നോപാർക്ക് തുടങ്ങി സ്ഥാപനങ്ങളെ ഒന്നും ഹർത്താൽ ബാധിച്ചില്ല. ജീവനക്കാർ ഭൂരിഭാഗവും ജോലിക്കെത്തി. എന്നാൽ സംസ്ഥാനത്തെ സ്‌കൂളുകളുടെ പ്രവർത്തനം പൂർണമായും തടസപ്പെട്ടു. സ്‌കൂൾ വാഹനങ്ങളും നിരത്തിലിറങ്ങിയില്ല. കേന്ദ്ര-സംസ്ഥാന സർക്കാറുകളുടെ ജനവിരുദ്ധ നയങ്ങൾക്കും വർധിച്ചുകൊണ്ടിരിക്കുന്ന ഇന്ധനവിലയിലും പാചകവാതകവിലയിലും പ്രതിഷേധിച്ചാണ് ഹർത്താൽ സംഘടിപ്പിച്ചത്.


മികച്ച ഓഫറുകളുമായി ആമസോണ് സമ്മര് സെയില് എത്തുന്നു\nJul 11, 2020, 06:43 pm IST\nApr 30, 2019, 11:22 pm IST\nസ്മാര്‍ട്ട് ഫോണുകള്, ടിവികള്, ഇലക്‌ട്രോണിക് ഉപകരണങ്ങള്, ഗൃഹോപകരണങ്ങള് തുടങ്ങി നൂറിലധികം വിഭാഗങ്ങളിലായി 170 ദശലക്ഷത്തോളം ഉല്‍പ്പന്നങ്ങള്‍ക്ക് വന് വിലക്കുറവ് പ്രഖ്യാപിച്ച് ആമസോണ് സമ്മര്‍സെയില് എത്തുന്നു.\nമെയ്4മുതല്7വരെ സമ്മര് സെയില് നടത്തുമെന്ന് ആമസോണ് കമ്പനി അധികൃതര് അറിയിച്ചു. ആമസോണ് പ്രൈം അംഗങ്ങള്‍ക്ക് മെയ്3ന് ഉച്ചയ്ക്ക് 12 മണിമുതല് തന്നെ സമ്മര് സെയില് ലഭ്യമാകുമെന്നും കമ്പനി വ്യക്തമാക്കി.\nഎസ്ബിഐ ഡെബിറ്റ് കാര്‍ഡുകളും ക്രെഡിറ്റ് കാര്‍ഡുകളും ഉപയോഗിച്ച് ഉല്‍പന്നങ്ങള് വാങ്ങുന്നവര്‍ക്ക് പത്ത് ശതമാനം അധിക ക്യാഷ് ബാക്കും ലഭിക്കും.\nവണ്‍പ്ലസ്, ആപ്പിള്, ഒപ്പോ, സാംസങ്, ഷവോമി, റിയല്‍മീ, വിവോ, ലിവൈസ്, ആരോ, വേള്‍പൂള്, വോള്‍ട്ടാസ് തുടങ്ങി നിരവധി ബ്രാന്‍ഡുകള്‍ക്ക് വമ്പിച്ച ഓഫറുകളാണ് ഒരുക്കിയിരിക്കുന്നത്. തെരഞ്ഞടുക്കപ്പെട്ട ബാങ്കുകളിലെ ഡെബിറ്റ്, ക്രെഡിറ്റ് കാര്‍ഡുകള്‍ക്ക് ഇഎംഐ സംവിധാനവും ലഭ്യമാക്കുമെന്നാണ് കമ്പനിയുടെ അറിയിപ്പ്.\nറെക്കോഡുകള് ഭേദിച്ച് സ്വര്‍ണ വില; പവന് 36,600 രൂപയായി


'ഭൂമി വിടാന്' കൊതിച്ച് യുവാക്കള്; നാസയില് ഉദ്യോഗാര്‍ത്ഥികളുടെ കുത്തൊഴുക്ക് | NASA Overwhelmed With A Record 18,000 Applicants For Its Astronaut Program - Malayalam Oneindia\n'ഭൂമി വിടാന്' കൊതിച്ച് യുവാക്കള്; നാസയില് ഉദ്യോഗാര്‍ത്ഥികളുടെ കുത്തൊഴുക്ക്\nPublished: February 21 2016, 17:26 [IST]\nവാഷിങ്ടണ്: അമേരിക്കന് ബഹിരാകാശ ഏജന്സിയായ നാസയിലേക്ക് ഉദ്യോഗാര്‍ത്ഥികളുടെ കുത്തൊഴുക്ക്. 2017ലെ ബഹിരാകാശ യാത്രികരുടെ പരിശീലനത്തിനാണ് അപേക്ഷകള് കുമിഞ്ഞു കൂടിയത്. 18,300 അപേക്ഷകളാണ് നാസയ്ക്ക് കിട്ടിയിരിക്കുന്നത്. 2012ലേതിനേക്കാള് മൂന്നിരട്ടിയാണിത്.\n1978 ല് നാസയ്ക്ക് ലഭിച്ച 8000 അപേക്ഷകളാണ് നിലവിലുണ്ടായിരുന്ന റെക്കോര്‍ഡ്. 18 മാസം നീളുന്ന പ്രക്രിയയിലൂടെയാണ് എട്ട് മുതല് 14 വരെ ഉദ്യോഗാര്‍ത്ഥികളെ തിരഞ്ഞെടുക്കുന്നത്. 18300 അപേക്ഷകരില് നിന്നും ചുരുങ്ങിയ ഉദ്യോഗാര്‍ത്ഥികളെ തെരഞ്ഞെടുക്കുക ബുദ്ധിമുട്ടുള്ള കാര്യമാണെന്ന് നാസ അഡ്മിനിസ്‌ട്രേറ്റര് ചാര്‍ളി ബോള്‍ഡന് പറഞ്ഞു.\n2017ലായിരിക്കും തെരഞ്ഞെടുത്ത ഉദ്യോഗാര്‍ത്ഥികളുടെ പേരുകള് പുറത്തു വിടുക. തെരഞ്ഞെടുക്കുന്നവര്‍ക്ക് രണ്ട് വര്‍ഷത്തെ പരിശീലനമാണ് നല്‍കുക. ബഹിരാകാശത്ത് നടക്കേണ്ടത് എങ്ങിനെയാണെന്ന് പരിശീലിപ്പിക്കുന്നതോടൊപ്പം റഷ്യന് ഭാഷയും പഠിപ്പിക്കും.\n2015 ഡിസംബര് മുതല് ഫെബ്രുവരി 18 വരെയായിരുന്നു ബഹിരാകാശ യാത്രാ പരിശീലനത്തിനുള്ള അപേക്ഷകള് ക്ഷണിച്ചത്. നാല് പേടകങ്ങളിലായാണ് തെരഞ്ഞെടുക്കുന്ന ഉദ്യോഗാര്‍ത്ഥികളെ ബഹിരാകാശത്തേക്ക് അയക്കുക.\nnasa space united states നാസ ബഹിരാകാശം അമേരിക്ക\nUnited States space agency NASA are being overwhelmed with job applications. According to them, NASA has received over 18,300 applications for its astronaut class in 2017.\nStory first published: Sunday, February 21, 2016, 17:26 [IST]


പ്രധാന വാർത്തകൾ 10 July 2020: യുഎഇയിലേക്കുള്ള മടങ്ങുന്ന പ്രവാസികളോട് അമിത നിരക്ക് ഈടാക്കി എയര് ഇന്ത്യ | Kerala Link\nKerala Link > opinion > പ്രധാന വാർത്തകൾ 10 July 2020: യുഎഇയിലേക്കുള്ള മടങ്ങുന്ന പ്രവാസികളോട് അമിത നിരക്ക് ഈടാക്കി എയര് ഇന്ത്യ\nയുഎഇയിലേക്കുള്ള മടങ്ങുന്ന പ്രവാസികളോട് അമിത നിരക്ക് ഈടാക്കി എയര് ഇന്ത്യ\nകേരളത്തില് നിന്ന് യുഎഇയിലേക്ക് സര്‍വീസ് പുനരാരംഭിക്കുന്ന എയര് ഇന്ത്യ എക്‌സ്പ്രസ് യാത്രക്കാരില് നിന്ന് ഈടാക്കുന്നത് സമീപകാലത്തൊന്നുമില്ലാത്ത കൂടിയ നിരക്ക്. കഴിഞ്ഞ വര്‍ഷം ഇതേ കാലയളവിലെ ടിക്കറ്റ് നിരക്കിനേക്കാള് നാലിരട്ടിയില് അധികം തുകയാണ് ബജറ്റ് എയര്‍ലൈന് ഈടാക്കുന്നത്. ശനിയാഴ്ച മുതലാണ് എയര് ഇന്ത്യ എക്‌സ്പ്രസ് യുഎഇയിലേക്ക് സര്‍വീസ് പുനരാരംഭിക്കുന്നത്. ഇന്ത്യയും യുഎഇയും തമ്മിലുണ്ടാക്കിയ ധാരണപ്രകാരമാണ് പ്രവാസികള്‍ക്ക് മടങ്ങാന് 15 ദിവസത്തേക്ക് അവസരമൊരുങ്ങിയത്. ദുബൈയിലേക്ക് പറക്കണമെങ്കില് 29,650 രൂപ നല്‍കണം. ഷാര്‍ജയിലേക്ക് വണ്‍വേ ടിക്കറ്റിന് 24,650 രൂപയാണ് ഈടാക്കുന്നത്,\nജോലിയില് പെട്ടെന്ന് പ്രവേശിക്കേണ്ടവര്, കേരളത്തില് കുടുങ്ങിയ ബന്ധുക്കള് തുടങ്ങി അത്യാവശ്യമുള്ളവരാണ് ഇപ്പോള് യുഎഇയിലേക്ക് പോകാന് തിടുക്കപ്പെടുന്നത്. ഇവരെയാണ് ദേശീയ വിമാനക്കമ്പനി പിഴിയുന്നത്. സാധാരണയായി ജൂണ്, ജൂലൈ മാസങ്ങള് യുഎഇയിലേക്കുള്ള ഓഫ് സീസണാണ്. ആറായിരം മുതല് ഏഴായിരം രൂപ വരെയായിരുന്നു കഴിഞ്ഞ വര്‍ഷം ഇക്കാലത്ത് യുഎഇയിലേക്കുള്ള വിമാന ടിക്കറ്റ് നിരക്ക്.\nകൊടുംകുറ്റവാളി വികാസ് ദുബേ ഏറ്റുമുട്ടലില് കൊല്ലപ്പെട്ടു\nഉത്തര് പ്രദേശില് എട്ടുപോലീസുകാരെ വെടിവെച്ചു കൊന്ന കേസിലെ മുഖ്യപ്രതി വികാസ് ദുബേ കാണ്‍പുരില് വെച്ച് ഏറ്റുമുട്ടലില് കൊല്ലപ്പെട്ടതായി റിപ്പോര്‍ട്ട്.\nമധ്യപ്രദേശിലെ ഉജ്ജയിനില്‍വെച്ച് വ്യാഴാഴ്ചയാണ് വികാസ് അറസ്റ്റിലായത്. തുടര്‍ന്ന് ഇയാളെയും കൊണ്ട് ഉത്തര്‍പ്രദേശ് സ്പെഷല് ടാസ്‌ക് ഫോഴ്സ് ഉത്തര്‍പ്രദേശിലേക്ക് യാത്ര തിരിച്ചു. വെള്ളിയാഴ്ച പുലര്‍ച്ചെ ഇവര് സഞ്ചരിച്ച വാഹനം കാണ്‍പുരില് വെച്ച് മറിഞ്ഞു. തുടര്‍ന്ന് വികാസ് രക്ഷപ്പെടാന് ശ്രമിക്കുന്നതിനിടെ പോലീസ് വെടിവെക്കുകയായിരുന്നുവെന്നാണ് റിപ്പോര്‍ട്ടുകള് പറയുന്നത്. രണ്ട് പോലീസുകാര്‍ക്കും പരിക്കേറ്റിട്ടുണ്ട്.\nഉത്തര്‍പ്രദേശിലെ കാണ്‍പുരില് ഡിവൈ.എസ്.പി. ഉള്‍പ്പെടെ എട്ടു പോലീസുകാരെ കൊലപ്പെടുത്തിയ കേസിലെ മുഖ്യപ്രതിയായിരുന്നു വികാസ്.\n‘സാമൂഹികവ്യാപനത്തിലേക്ക് അടുക്കുന്നു, നിര്‍ണ്ണായക ഘട്ടം’; മുഖ്യമന്ത്രിയുടെ മുന്നറിയിപ്പ്\nകേരളത്തില് കൊവിഡ് 19 വൈറസ് ബാധ സാമൂഹിക വ്യാപനത്തിലേക്ക് അടുക്കുകയാണെന്ന് മുഖ്യമന്ത്രി പിണറായി വിജയന്. കൊവിഡ് വ്യാപനത്തില് നിര്‍ണ്ണായക ഘട്ടമാണ് ഇപ്പോള് നേരിടുന്നത്. നാം നല്ല തോതില് ആശങ്കപ്പെടേണ്ട ഘട്ടം. സാമൂഹിക വ്യാപനത്തിന്റെ വക്കിലെത്തുന്നുവെന്ന് നേരത്തെ പറഞ്ഞിരുന്നു. അതിലേക്ക് വലിയതോതില് അടുക്കുന്നു എന്ന് സംശയിക്കേണ്ട സമയമാണിതെന്നും മുഖ്യമന്ത്രി വാര്‍ത്താ സമ്മേളനത്തില് അറിയിച്ചു.\nഒരു മത്സ്യമാര്‍ക്കറ്റില് ഉണ്ടായ രോഗവ്യാപനം തിരുവനന്തപുരം നഗരത്തെ മുഴുവന് ട്രിപ്പിള് ലോക്ക്ഡൗണിലേക്ക് നയിച്ചു. നഗരത്തിന്റെ വിവിധ മേഖലയിലേക്ക് രോഗം എത്തിയിട്ടുണ്ടെന്നാണ് ഇന്നത്തെ പരിശോധനാ ഫലം തെളിയിക്കുന്നത്. ഇത് തലസ്ഥാനത്ത് മാത്രമെന്ന് കരുതി മറ്റ് പ്രദേശങ്ങള് ആശ്വസിക്കേണ്ടതില്ല.\nകൊച്ചിയിലും സമാന വെല്ലുവിളി നേരിടുന്നുണ്ട്. എപ്പോള് വേണമെങ്കിലും നിയന്ത്രണം കടുപ്പിക്കേണ്ട സാഹചര്യമാണ്. സംസ്ഥാനത്തിനാകെ ബാധകമായതാണ് ഇതെന്നും പിണറായി പറഞ്ഞു.\nഅതിന്റെ ഭാഗമായി സമ്പര്‍ക്ക പട്ടിക തയ്യാറാക്കുന്നത് വെല്ലുവിളിയായി. ആള്‍ക്കൂട്ടത്തിനോട് എന്തെങ്കിലും വിപ്രതിപത്തി ഉണ്ടായിട്ടല്ല. ഇന്നത്തെ സാഹചര്യം മനസിലാക്കാനുള്ള വിവേകം നാമെല്ലാവരും പ്രകടിപ്പിക്കണം. അത് നാടിന്റെ രക്ഷയ്ക്കും സമൂഹത്തില് രോഗം വ്യാപിക്കാതിരിക്കാനും സ്വീകരിക്കേണ്ട കാര്യമാണെന്നും മുഖ്യമന്ത്രി പറഞ്ഞു.\nഇന്ത്യയില് തുടര്‍ച്ചയായ രണ്ടാംദിനവും കാല്‍ലക്ഷം രോഗികള് ; ആകെ മരണം 21,600\nഇന്ത്യയില് തുടര്‍ച്ചയായ രണ്ടാം ദിവസവും കാല്‍ലക്ഷത്തിലേറെ കോവിഡ് ബാധിതര്. ആകെ രോഗികള് എട്ട് ലക്ഷത്തോടടുത്തു. വ്യാഴാഴ്ച രോഗികളുടെ എണ്ണം 25,000വും മരണം 450ഉം കടന്നു. ആകെ മരണം 21,600.\nഎന്നാല് രാജ്യത്ത് എവിടെയും കോവിഡിന്റെ സമൂഹവ്യാപനമുണ്ടായിട്ടില്ലെന്ന് ആവര്‍ത്തിച്ച് കേന്ദ്ര സര്‍ക്കാര്. രോഗവ്യാപനം ഏറ്റവും കുറഞ്ഞ രാജ്യങ്ങളിലൊന്നാണ് ഇന്ത്യയെന്ന് കേന്ദ്ര ആരോഗ്യമന്ത്രാലയത്തിലെ പ്രത്യേക ഉദ്യോഗസ്ഥന്(ഒഎസ്ഡി) രാജേഷ് ഭൂഷന് അവകാശപ്പെട്ടു.\nഇന്ത്യയില് വികസിപ്പിച്ചുവരുന്ന കോവാക്സിന്, സൈക്കോവ്– ഡി എന്നീ വാക്സിനുകള് മൃഗങ്ങളില് പരീക്ഷണഘട്ടം പൂര്‍ത്തീകരിച്ചുവെന്നും മനുഷ്യരിലെ പരീക്ഷണം വൈകാതെ ആരംഭിക്കുമെന്നും ഐസിഎംആര് ശാസ്ത്രജ്ഞ നിവേദിത ഗുപ്ത അറിയിച്ചു.\n“സോൾട്ട് ഓഫ് ദി..


പന്തീരാങ്കാവ് യുഎപിഎ കേസ് നിയമസഭയിൽ; കൂടുതലൊന്നും പറയാനില്ലെന്ന് പിണറായി വിജയൻ | Pantheeramkavu uapa case against alan and thaha in niyamasabha\nപന്തീരാങ്കാവ് യുഎപിഎ കേസിൽ പിണറായി; കേസ് എൻഐഎ ഏറ്റെടുത്തത് സര്‍ക്കാര് പരിശോധിക്കും മുമ്പ്\nTrivandrum, First Published 4, Feb 2020, 10:17 AM IST\nതെറ്റിനെ തെറ്റായി കാണണം, ഏത് മക്കൾ ജയിലിലായാലും അച്ഛനമ്മമാര്‍ക്ക് ആശങ്ക ഉണ്ടാകുന്നത് സ്വാഭാവികമാണെന്ന് പിണറായി വിജയൻ. ആരെ കേസിൽ പെടുത്തണം ആരെ ഒക്കെ ഒഴിവാക്കണം എന്നു ഈ സർക്കാർ തീരുമാനിക്കാറില്ല\nതിരുവനന്തപുരം: സര്‍ക്കാര് പരിശോധിക്കും മുമ്പാണ് പന്തീരാങ്കാവ് യുഎപിഎ കേസ് എൻഐഎ ഏറ്റെടുത്തതെന്ന് മുഖ്യമന്ത്രി പിണറായി വിജയൻ. കാര്യങ്ങളെല്ലാം അലന്റെയും താഹയുടേയും കുടംബത്തെ അറിയിച്ചിരുന്നു എന്ന് സര്‍ക്കാര് വിശദീകരിച്ചു. സര്‍ക്കാര് കേസ് പരിശോധിക്കും മുമ്പെയാണ് കേസ് എൻഐഎ ഏറ്റെടുത്തത്, ഏത് മക്കൾ ജയിലിലായാലും അച്ഛനമ്മമാര്‍ക്ക് ആശങ്ക ഉണ്ടാകുന്നത് സ്വാഭാവികമാണെന്ന് പിണറായി വിജയൻ പറഞ്ഞു. അഞ്ച് വര്‍ഷമായി അലനും താഹയും പൊലീസ് നിരീക്ഷണത്തിലായിരുന്നു. അക്കാര്യം ഒന്നും ആഭ്യന്തരമന്ത്രിയായിരുന്ന രമേശ് ചെന്നിത്തലക്കും എംകെ മുനീറിനും അറിയില്ലേ എന്നും മുഖ്യമന്ത്രി നിയമസഭയിൽ ചോദിച്ചു.\nപന്തീരാങ്കാവ് യുഎപിഎ കേസ് എൻഐഎ അന്വേഷണം നിര്‍ദ്ദേശിച്ചത് കേന്ദ്ര സര്‍ക്കാരാണെന്ന് മുഖ്യമന്ത്രി പിണറായി വിജയൻ വിശദീകരിച്ചു. കേന്ദ്രം സ്വമേധയാ കേസ് ഏറ്റെടുക്കുകയായിരുന്നു. അല്ലാതെ സംസ്ഥാന സര്‍ക്കാരിന്‍റെ നിര്‍ദ്ദേശപ്രകാരം അല്ല. സമാന വിഷയത്തിൽ നേരത്തെ വിശദീകരണം നിയമസഭയിൽ നൽകിയതാണെന്ന് മുഖ്യമന്ത്രി പറഞ്ഞു . അലനും താഹക്കും ഒപ്പം ഉണ്ടായിരുന്ന ഉസ്മാൻ നേരത്തെ യുഎപിഎ കേസിലെ പ്രതിയാണ്. ചിദംബരം ആഭ്യന്തര മന്ത്രി ആയിരിക്കെ കൊണ്ടു വന്ന എൻഐഎ നിയമപ്രകാരം ആണ് സംസ്ഥാനം അറിയാതെ കേന്ദ്രം കേസ് ഏറ്റെടുക്കുന്ന സ്ഥിതിയുണ്ടായതെന്നും പ്രതിപക്ഷത്തോട് മുഖ്യമന്ത്രി പറഞ്ഞു.\nപന്തീരാങ്കാവ് യുഎപിഎ കേസിൽ റിമാന്‍റിൽ കഴിയുന്ന അലനും താഹയും വിദ്യാഭ്യാസ സ്ഥാപനങ്ങളിൽ നിന്ന് പുറത്താകാൻ കാരണം ഹാജര് കുറവാണെന്ന് വിശദീകരിച്ച് മുഖ്യമന്ത്രി പിണറായി വിജയൻ . കേസ് സംബന്ധിച്ച് എല്ലാ കാര്യങ്ങളും നേരത്തെ വിശദമാക്കിയതിനാൽ കൂടുതൽ ഒന്നും പറയാനില്ലെന്നും നിയമസഭയിൽ ഈ വിഷയത്തിൽ അടിയന്തര പ്രമേയ ചര്‍ച്ചക്ക് പ്രസക്തയില്ലെന്നും മുഖ്യമന്ത്രി വിശദീകരിച്ചു.\nആരെ കേസിൽ പെടുത്തണം ആരെ ഒക്കെ ഒഴിവാക്കണം എന്നു ഈ സർക്കാർ തീരുമാനിക്കാറില്ല. കത്തും കൊണ്ട് അമിത്ഷായുടെ മുന്നിൽ പോകണമെന്നാണോ പ്രതിപക്ഷം പറയുന്നതെന്നും ക്രുദ്ധനായി പിണറായി ചോദിച്ചു. യുഡിഎഫിന്‍റെ കാലത്ത് 123 യുഎപിഎ കേസുകൾ എടുത്തിട്ടുണ്ട്, അന്ന് എൻഐഎ ഏറ്റെടുത്തത്9കേസുകളാണ്. അമിത്ഷായുടെ മുന്നിൽ കത്തും കൊണ്ട് പോകണമെന്ന് ഇപ്പോൾ പറയുന്നവര് അന്ന് ഏതെങ്കിലും കേസിന് വേണ്ടി കേന്ദ്രത്തെ സമീപിച്ചിരുന്നോ എന്നും മുഖ്യമന്ത്രി ചോദിച്ചു.\nനിയമവിദ്യാര്‍ത്ഥിയായ അലൻ ഷുഹൈബും മാധ്യമ വിദ്യാര്‍ത്ഥിയായ താഹ ഫസലും മാവോയിസ്റ്റ് ബന്ധം ആരോപിച്ചാണ് അറസ്റ്റിലാകുന്നത്. പന്തീരാങ്കാവ് പൊലീസ് അറസ്റ്റ് ചെയ്ത് യുഎപിഎ ചുമത്തി.കേസ് എൻഐഎക്ക് കൈമാറുകയും ചെയ്തു. ഇവര് ചെയ്ത കുറ്റം എന്തെന്നോ ഇവര്‍ക്കെതിരായ തെളിവുകളോ എന്തെന്ന് ഇത് വരെയും ആരും വ്യക്തമാക്കിയിട്ടില്ല. രണ്ട് വിദ്യാര്‍ത്ഥികളുടെ ഭാവിയെ തന്നെ ബാധിക്കുന്ന വിഷയമാണെന്നും സര്‍ക്കാരും മുഖ്യമന്ത്രിയും നിലപാട് വ്യക്തമാക്കണമെന്നും ആണ് അടിയന്തര പ്രമേയ നോട്ടീസിൽ പ്രതിപക്ഷം ആവശ്യപ്പെട്ടത്.\nതുടര്‍ന്ന് വായിക്കാം: നിയമസഭയില് സംസാരിക്കുന്നത് മോദിയോ അതോ പിണറായിയോ ? അതോ ഞാന് പാര്‍ലമെന്‍റില് ആണോ ? പരിഹാസവുമായി ചെന...\nനാല് മാസവും രണ്ട് ദിവസവും ആയി അലനും താഹയും ജയിലിൽ കഴിയുകയാണ്. തെളിവുണ്ടോ എന്ന് പോലും പൊലീസിന് വ്യക്തതയില്ലെന്ന് അടിയന്തര പ്രമേയത്തിന് അനുമതി തേടിയ എംകെ മുനീര് ആരോപിച്ചു. ഇരുവരുടേയും കയ്യിലുണ്ടായിരുന്നത് മാര്‍ക്സിസ്റ്റ് പാര്‍ട്ടിയുടെ ഭരണഘടനയാണ്. പി മോഹനൻ അടക്കം നിരവധി പേർ കേസിനെ തള്ളി പറഞ്ഞു. കോഴിക്കോട് സിപിഎം ജില്ലാ സെക്രട്ടറി പറയുന്നതാണോ മുഖ്യമന്ത്രി പറയുന്നതാണോ ശരിയെന്നും എംകെ മുനീര് ചോദിച്ചു.\nuapa case against alan and thaha\nയുഎപിഎ കേസ് നിയമസഭയിൽ


വീടുകൾ അടച്ചിട്ട് പോകുന്നവർ ജാഗ്രതൈ, വ്യാജവാറ്റ് സംഘങ്ങൾ ചേക്കേറാൻ സാധ്യത | fake liquor team are arrested in kerala | Madhyamam\ndate_range 27 April 2020 7:34 AM GMT\nവീടുകൾ അടച്ചിട്ട് പോകുന്നവർ ജാഗ്രതൈ, വ്യാജവാറ്റ് സംഘങ്ങൾ ചേക്കേറാൻ സാധ്യത\nമദ്യശാലകൾ അടച്ചതോടെ സംസ്ഥാനത്തിെൻറ വിവിധ ഭാഗങ്ങളിൽനിന്നാണ് വ്യാജവാറ്റ് പിടികൂടുന്നത്\nകൊല്ലം: വീട് പൂട്ടിയിട്ടിട്ട് ദൂരസ്ഥലത്ത് താമസിക്കുന്നവർ ജാഗ്രത. ചിലപ്പോൾ വ്യാജവാറ്റ് സംഘം വീട്ടിൽ വാറ്റ് തുടങ്ങും. കോവിഡ്-19െൻറ പശ്ചാത്തലത്തിൽ മദ്യവിൽപന ശാലകൾ അടഞ്ഞു കിടക്കുന്നതിനാൽ മദ്യപന്മാരും വ്യാജവാറ്റുകാ രും ചാരായം വാറ്റാൻ പുതു മാർഗം തേടുന്നു.\nമൺറോത്തുരുത്ത് ഭാഗത്ത് അടച്ചിട്ടിരുന്ന വീട്ടിൽനിന്ന് വാറ്റാൻ പാക പ്പെടുത്തിയ കോട കണ്ടെടുത്തു. ജോലി സംബന്ധമായി കൊല്ലം ടൗൺ ഭാഗത്താണ് വീട്ടിലുള്ളവരുടെ താമസം. മൺറോതുരുത്തിലെ വീട ്ടിലെത്തി വൃത്തിയാക്കുന്നതിനിടെയാണ് കോട കണ്ടെത്തിയത്. വീടിനു പിറക് വശത്തായി സൂക്ഷിച്ചിരുന്ന വലിയ സഫാരി ബാഗി നുള്ളിലാണ് 35 ലിറ്ററിെൻറ വെളുത്ത കന്നാസിൽ നിറയെ ചാരായം വാറ്റാൻ പാകപ്പെടുത്തിയ കോട ഭദ്രമാക്കി അടച്ചു െവച്ച ിരിക്കുന്നത് കിട്ടിയത്.\nവീട്ടുടമ കൊല്ലം എക്സൈസ് സ്പെഷൽ സ്ക്വാഡ് സർക്കിൾ ഇൻസ്പെക്ടർ ഐ. നൗഷാദിനെ വിവരം അറിയ ിച്ചു. എക്സൈസ് സംഘം സ്ഥലത്തെത്തി തുടർ പരിശോധന നടത്തി. വീടിനോട് ചേർന്നുള്ള കുറ്റിച്ചെടികൾക്കിടയിൽ രണ്ടു പ്ലാസ ്റ്റിക് കുടങ്ങളിലായി കോട കലക്കി െവച്ചിരിക്കുന്നതും കണ്ടെത്തി. ലോക്ഡൗൺ ആയതിനാൽ വീട്ടുകാർ ഉടൻ വരില്ലെന്ന് ക ണക്ക് കൂട്ടിയ സംഘമാണ് കോട കലക്കി െവച്ചിരുന്നതെന്നാണ് അനുമാനം.\nതൃശൂരിൽ വീട്ടിൽ ചാരായം വാറ്റിയ രണ്ടുപേർ അറസ്റ്റിൽ\nമുളങ്കുന്നതുകാവിൽ വീട്ടിൽ ചാരായം വാറ്റുന്നതിനിടെ രണ്ടുപേർ അറസ്റ്റിൽ. കോലഴി പൂവണിയിലെ വീട്ടിൽനിന്ന് 35 ലിറ്റർ വാഷുമായി മൂലേക്കാട്ടിൽ വീട്ടിൽ വിജയ (46), അത്താണി എലുവത്തിങ്കൽ ലിൻസൻ (40) എന്നിവരാണ് പിടിയിലായത്.\nഎക്സൈസ് ഇൻറലിജൻസിന് ലഭിച്ച വിവര പ്രകാരം തൃശൂർ എക്സൈസ് ഇൻറലിജൻസ് സംഘവും കോലഴി ഫോറസ്റ്റ് റേഞ്ച് സംഘവുമാണ് പരിശോധന നടത്തിയത്. അതിനിടെ, സംശയാസ്പദ നിലയിൽ വീട്ടിൽ കണ്ട മൂന്നു യുവതികളെ വിയ്യൂർ പൊലീസ് കസ്റ്റഡിയിലെടുത്തു. ഹോംനഴ്സുമാർ ആണെന്നാണ് ഇവർ അവകാശപ്പെടുന്നത്. ഇതര ജില്ലക്കാരായ മൂവരും ലോക്ഡൗണിനെ തുടർന്ന് ഇവിടെ അകപ്പെട്ടുവെന്നാണ് പറയുന്നത്. എന്നാൽ, വീട് കേന്ദ്രീകരിച്ചുനടക്കുന്ന അനാശാസ്യ സംഘത്തിൽപെട്ടവരാണ് ഇവരെന്നാണ് നാട്ടുകാരുെട ആരോപണം.\nവ്യാജമദ്യവുമായി കാർ യാത്രികൻ പിടിയിൽ\nചേലക്കര പ്ലാഴിയിൽ വ്യാജമദ്യവുമായി കാർ യാത്രക്കാരൻ കസ്റ്റഡിയിൽ. മോട്ടോർ വാഹന വകുപ്പിലെ അസി. മോട്ടോർ വെഹിക്കിൾ ഇൻസ്പെക്ടർമാരായ ടി. മാത്യു വർഗീസ്, സി.സി. ജയകുമാർ എന്നിവർ നടത്തിയ പരിശോധനയിലാണ് യുവാവ് പിടിയിലായത്.\nപാപ്പിനിശ്ശേരിയിൽ ആറ് ലിറ്റർ വാറ്റുചാരായം പിടികൂടി\nപാപ്പിനിശ്ശേരി എക്സൈസ് സംഘത്തിെൻറ വ്യാജവാറ്റ് റെയ്ഡിനിടയിൽ ആറു ലിറ്റർ ചാരായം പിടിച്ചെടുത്തു. മാടായി പഞ്ചായത്തിലെ പുതിയങ്ങാടിയിലെ കൊയിലേരിയൻ വീട്ടിൽ സജീവ് എന്ന സജീവെൻറ (30) പേരിൽ കേസെടുത്തു. പാപ്പിനിശ്ശേരി എക്സൈസ് പ്രിവൻറീവ് ഓഫിസർ കെ.സി. ഷിബുവിെൻറ നേതൃത്വത്തിലാണ് റെയ്ഡ് നടന്നത്.\nപുതിയങ്ങാടി ബീച്ച് റോഡിലെ ബസ് കാത്തിരിപ്പിന് സമീപത്തുനിന്ന് വിൽപന നടത്തുന്നതിനിടയിലാണ് ചാരായം പിടിച്ചത്. എക്സൈസ് സംഘത്തെ കണ്ട് പ്രതി ചാരായം സൂക്ഷിച്ച കന്നാസ് ഉപേക്ഷിച്ച് ഓടിപ്പോയി. സജീവൻ മത്സ്യത്തൊഴിലാളിയാണ്.\nആയുർവേദ ഔഷധങ്ങൾക്ക് പ്രിയമേറെ\nചെങ്ങന്നൂർ: ഉപയോഗം കുറഞ്ഞെങ്കിലും ഒരുവിഭാഗം ആളുകൾ എന്തുവില കൊടുത്തും ലഹരി നുരയുന്നതിന് മരണപ്പാച്ചിലിലാണ്. മൂന്നുരൂപ മാത്രം വിലയുള്ള ഹാൻസിന് 80-100 രൂപ നൽകി കരസ്ഥമാക്കാൻ തിരക്കാണ്.\nബിവറേജുകളുടെയും ബാറുകളുടെയും പ്രവർത്തനം നിർത്തിവെച്ചതോടെ വാറ്റ് പഴയ കാലേത്തക്കാൾ തകൃതിയായി. 1500ൽ ആരംഭിച്ച വിൽപന ഇപ്പോൾ കുപ്പിയൊന്നിന് 2500ൽ എത്തി. ഇത്ര വിലയായിട്ടും ആവശ്യക്കാർക്കെല്ലാം ലഭിക്കാത്ത അവസ്ഥയാണ്. കോളയിൽ ഒരു പ്രത്യേക പൊടി ചേർത്ത് തലക്ക് ലഹരി പകരുന്നവർ ഏറെയാണ്.\nആയുർവേദ ഔഷധങ്ങൾക്ക് ഇപ്പോൾ പ്രിയം ഏറെയായി. എല്ലാ അരിഷ്ടങ്ങളും നിശ്ചിത അനുപാതം ആൽക്കഹോൾ ചേർത്താണ് നിർമിക്കപ്പെടുന്നത്. അതിനാൽ അരിഷ്ടങ്ങൾ വാങ്ങിച്ച് സംയോജിപ്പിച്ച് തലക്ക് മത്ത് പിടിപ്പിക്കുന്നവർ വർധിച്ചു. ചില ഫാർമസിയിൽ തിരിച്ചറിയൽ-ആധാർ കാർഡുകളുടെ കോപ്പി നൽകിയാൽ മാത്രമേ ദിവസവും ഒരുകുപ്പി വീതം കൊടുക്കൂ.\nഎന്നാൽ, ഇത് നിർബന്ധമല്ലാത്ത ഒട്ടേറെ ഔഷധശാലകളുണ്ട്. പത്തുമുതൽ 20 കി.മീറ്ററുകൾ താണ്ടിയാണ് ഇതിനായി ഇവരെത്തുന്നത്. ഒരു ബിവറേജസ് ഔട്ട്ലറ്റ് ജീവനക്കാർ പരസ്പര സഹകരണത്തോടെ കുപ്പിയെടുത്ത് വീട്ടിൽ കൊണ്ടുപോയി വൻതുകക്ക് വിൽക്കുന്നതായുള്ള ആരോപണ വ്യാപകമായതോടെ എക്സൈസ് ഉദ്യോഗസ്ഥർ സീൽ ചെയ്തു. റോഡ് നീളെ നേരത്തേ കാലിയായ വിദേശമദ്യ കുപ്പികളുടെ പ്രളയമായിരുന്നെങ്കിൽ പകരമിപ്പോൾ അരിഷ്ട കുപ്പികളാണ് കാണാൻ കഴിയുന്നത്. യുട്യൂബ് ചാനലുകളിൽ പരതി പുതിയ വിദ്യകൾ സ്വായത്തമാക്കി ലഹരിക്ക് പല മാർഗങ്ങളും സ്വീകരിച്ചുകഴിഞ്ഞതായി ചൂണ്ടിക്കാട്ടപ്പെടുന്നു.\nTAGS:arrack production alcohol production fake liquor bevco kerala news\nNews Summary - fake liquor team are arrested in kerala


ബുറേവി; തെക്കന് ജില്ലകളില് കനത്ത കാറ്റും മഴയുമെന്ന് മുന്നറിയിപ്പ്, പൊലീസ് സേന സുസജ്ജം | police ready to handle the cyclone\nTrivandrum, First Published Dec 2, 2020, 8:07 PM IST\nഎല്ലാ പൊലീസ് സ്റ്റേഷനുകളിലേയും പൊലീസ് ഉദ്യോഗസ്ഥരും ഓഫീസര്‍മാരും ഏതു സമയവും തയ്യാറായിരിക്കാന് നിര്‍ദ്ദേശിച്ചിട്ടുണ്ട്. ജില്ലാ പൊലീസ് മേധാവിമാര് പ്രത്യേകം കണ്‍ട്രോള് റൂം തുറക്കണം.\nതിരുവനന്തപുരം: തെക്കന് ജില്ലകളില് അടുത്ത ഏതാനും ദിവസങ്ങള്‍ക്കുള്ളില് കനത്ത കാറ്റും മഴയും ഉണ്ടാകുമെന്ന മുന്നറിയിപ്പിന്‍റെ അടിസ്ഥാനത്തില് സംസ്ഥാനത്തെ എല്ലാ പൊലീസ് സ്റ്റേഷനുകള്‍ക്കും കോസ്റ്റല് പൊലീസ് സ്റ്റേഷനുകള്‍ക്കും ജാഗ്രതാ നിര്‍ദ്ദേശം നല്‍കി. ഏത് അടിയന്തിരസാഹചര്യവും നേരിടാന് പൊലീസ് സേന സുസജ്ജമാണെന്ന് സംസ്ഥാന പൊലീസ് മേധാവി ലോക്നാഥ് ബെഹ്റ അറിയിച്ചു.\nഎല്ലാ പൊലീസ് സ്റ്റേഷനുകളിലേയും പൊലീസ് ഉദ്യോഗസ്ഥരും ഓഫീസര്‍മാരും ഏതു സമയവും തയ്യാറായിരിക്കാന് നിര്‍ദ്ദേശിച്ചിട്ടുണ്ട്. ജില്ലാ പൊലീസ് മേധാവിമാര് പ്രത്യേകം കണ്‍ട്രോള് റൂം തുറക്കണം. ദുരിതാശ്വാസ പ്രവര്‍ത്തനങ്ങള്‍ക്ക് വേണ്ടിയുള്ള സന്നദ്ധപ്രവര്‍ത്തകരെ ഏകോപിപ്പിക്കാനും അടിയന്തിര സാഹചര്യങ്ങളില് ആവശ്യത്തിനുള്ള ഉപകരണങ്ങള് ലഭ്യമാക്കാനും നടപടി സ്വീകരിക്കണം. മത്സ്യത്തൊഴിലാളികള് കടലില് പോകുന്നത് തടയണം. ഇതിനായി കോസ്റ്റല് വാര്‍ഡന്‍മാരുടെ സേവനം വിനിയോഗിക്കാം. വെള്ളം കെട്ടിക്കിടക്കുന്ന സ്ഥലങ്ങളില് പ്രത്യേകം ശ്രദ്ധചെലുത്തണം.\nജില്ലകളില് നിയോഗിച്ചിട്ടുള്ള ബറ്റാലിയന് ഉദ്യോഗസ്ഥര് ഏതു സാഹചര്യവും നേരിടാന് തയ്യാറായിരിക്കണം. ആള്‍ക്കാരെ ഒഴിപ്പിക്കുന്നതിനും മറ്റു ദുരിതാശ്വാസ നടപടികള്‍ക്കുമായി പൊലീസ് വാഹനങ്ങൾ ഉപയോഗിക്കാം. റവന്യൂ, ദുരിന്തനിവാരണ അതോറിറ്റി എന്നിവയുടെ സഹകരണത്തോടെ ആവശ്യമെങ്കില് തീരപ്രദേശത്തുനിന്ന് ജനങ്ങളെ ഒഴിപ്പിക്കണമെന്നും സംസ്ഥാന പൊലീസ് മേധാവി നിര്‍ദ്ദേശിച്ചു.\nLast Updated Dec 2, 2020, 8:07 PM IST


മികച്ച ചിത്രം ജിയോ ബേബിയുടെ ഗ്രേറ്റ് ഇന്ത്യൻ കിച്ചൻ: തീരുമാനം ജൂറി ഒറ്റക്കെട്ടായി എടുത്തതാണെന്ന് സുഹാസിനി | suhasini|The Grate Indian Kitchen|Jeo Baby\nഹെലികോപ്ടര് അപകടം, അപകട കാരണങ്ങളില് അവ്യക്തത : ആകെ ആശ്രയിക്കാവുന്നത് ദൃക്‌സാക്ഷി വിവരണങ്ങളെ\nനടക്കാന് ഇടമില്ലാതെ റോഡരികില് വീട്, രാത്രി കാലങ്ങളില് അപകടസാധ്യത കൂടുതല്: അടിയന്തിര നടപടി സ്വീകരിക്കണമെന്ന് ആവശ്യം\nബിപിന് റാവത്ത് വെള്ളം ചോദിച്ചെങ്കിലും കൊടുക്കാനായില്ല: ദൃക്‌സാക്ഷിയുടെ വെളിപ്പെടുത്തൽ പുറത്ത്\nമികച്ച ചിത്രം ജിയോ ബേബിയുടെ ഗ്രേറ്റ് ഇന്ത്യൻ കിച്ചൻ: തീരുമാനം ജൂറി ഒറ്റക്കെട്ടായി എടുത്തതാണെന്ന് സുഹാസിനി\nOct 16, 2021, 03:37 pm IST\nതിരുവനന്തപുരം : സംസ്ഥാന ചലച്ചിത്ര പുരസ്‌കാരങ്ങൾ പ്രഖ്യാപിച്ചു. മികച്ച നടൻ ആയി ജയസൂര്യയും നടിയായി അന്ന ബെന്നും തിരഞ്ഞെടുക്കപ്പെട്ടു. ജിയോ ബേബി സംവിധാനം ചെയ്ത ദി ഗ്രേറ്റ് ഇന്ത്യൻ കിച്ചൻ ആണ് മികച്ച സിനിമ. ഗ്രേറ്റ് ഇന്ത്യൻ കിച്ചൻ മികച്ച സിനിമയായി തെരഞ്ഞെടുത്ത തീരുമാനം ജൂറി ഒറ്റക്കെട്ടായി എടുത്തതാണെന്ന് ജൂറി ചെയർപേഴ്സൺ സുഹാസിനി അറിയിച്ചു. മികച്ച നടിയുടെ അവാർഡിൽ ശക്തമായ പോരാട്ടം ഉണ്ടായിരുന്നതായും മികച്ച തിരക്കഥകളിൽ നല്ല എൻട്രികൾ ഉണ്ടായില്ലെന്നും സുഹാസിനി പറഞ്ഞു. തിരുവനന്തപുരത്ത് വെച്ചാണ് പ്രഖ്യാപനം നടന്നത്. സംസ്ഥാന ചലച്ചിത്ര അവാർഡിന്റെ പുതുക്കിയ നിയമാവലി അനുസരിച്ചുള്ള ആദ്യ അവാർഡ് നിർണയമാണ് ഇന്ന് നടന്നത്. ചിത്രം ഗ്രേറ്റ് ഇന്ത്യന് കിച്ചന് ആണ്. സിദ്ധാര്‍ത്ഥ് ശിവനാണ് മികച്ച സംവിധായകന്.\nAlso Read:മുഖക്കുരു തടയാന് എട്ടു വഴികള്!\nമികച്ച ശബ്ദ രൂപകല്‍പന ടോണി സാബു. മികച്ച കലാസംവിധാനം സന്തോഷ് ജോണ്. മഹേഷ് നാരായണന് മികച്ച ചിത്രസംയോജകന്. മികച്ച പിന്നണി ഗായിക നിത്യ മാമന്. മികച്ച സംഗീത സംവിധായന് എം ജയചന്ദ്രന്. മികച്ച ഗാനരചിയതാവ് അന്‍വര് അലിമികച്ച തിരക്കഥാകൃത്ത് ജിയോബേബി. മികച്ച ബാലതാരം ആണ് നിരജന്. മികച്ച നവാഗത സംവിധായകൻ – മുഹമ്മദ് മുത്തേള ടി ടി. മികച്ച ഗാനാലാപത്തിന് പ്രത്യേക അവാർഡ് നാഞ്ചിയമ്മയ്ക്കും അവാർഡ്. നളിനി ജമീലയ്ക്ക് – വസ്ത്രാലങ്കാരത്തിന് പ്രത്യേക അവാർഡ്.\nജയസൂര്യ വെള്ളം എന്ന സിനിമയിലെ അഭിനയത്തിന് മികച്ച നടനായി തെരഞ്ഞെടുക്കപ്പെട്ടു. കപ്പേളയിലെ അഭിനയം അന്ന ബെന്നിനെ മികച്ച നടിയാക്കി. മികച്ച സംവിധായകൻ സിദ്ധാർഥ് ശിവ. മികച്ച ജനപ്രീതിയും കലാമേന്മയുള്ള ചിത്രമായി അയ്യപ്പനും കോശിയും തെരഞ്ഞെടുക്കപ്പെട്ടു. മികച്ച രണ്ടാമത്തെ ചിത്രം തിങ്കളാഴ്ച നിശ്ചയമാണ്.\nAlso Read:ഭക്ഷണ ശേഷം ജീരക വെള്ളം ശീലമാക്കുന്നത് ആരോഗ്യത്തിന് ഉത്തമം!\nഇത്തവണ എൺപത് സിനിമകളാണ് സംസ്ഥാന പുരസ്‌കാരത്തിനായി മത്സരിച്ചത്. മത്സരരംഗത്തുള്ള നാൽപത് സിനിമകൾ വീതം രണ്ട് പ്രാഥമിക ജൂറികൾ കണ്ടതിൽ നിന്ന് തെരഞ്ഞെടുത്ത മികച്ച 30 സിനിമകളാണ് അന്തിമ ജൂറിയുടെ പരിഗണനയ്ക്കായി അവർ ശുപാർശ ചെയ്തത്. പ്രശസ്ത ചലച്ചിത്ര താരവും സംവിധായികയും തിരക്കഥാകൃത്തുമായ സുഹാസിനി മണിരത്നമാണ് അന്തിമ ജൂറിയുടെ അധ്യക്ഷ. പ്രശസ്ത കന്നഡ സംവിധായകൻ പി.ശേഷാദ്രി, സംവിധായകൻ ഭദ്രൻ എന്നിവരായിരുന്നു പ്രാഥമിക ജൂറികളുടെ അധ്യക്ഷന്മാർ.\nമികച്ച ഗായകൻ – ഷഹബാസ് അമൻ\nമികച്ച ഗായിക- നിത്യ മാമൻ (സൂഫിയും സുജാതയും)\nസംഗീത സംവിധാനം – എം. ജയചന്ദ്രൻ (സൂഫിയും സുജാതയും)\nമികച്ച തിരക്കഥാകൃത്ത് – ജിയോ ബേബി (ഗ്രേറ്റ് ഇന്ത്യൻ കിച്ചൻ)\nമികച്ച ബാലതാരം ആൺ – നിരഞ്ജൻ എസ് (കാസിമിന്റെ കടൽ)\nമികച്ച സ്വഭാവ നടൻ – സുധീഷ്\nമികച്ച സ്വഭാവ നടി – ശ്രീ രേഖ (വെയിൽ)\nസിജി പ്രദീപ്- ഭാരതപുഴ\nനാഞ്ചിയമ്മ – ഗായിക – അയ്യപ്പനും കോശിയും\nനളിനി ജമീല – വസ്ത്രാലങ്കാരം- ഭാരതപുഴ\nsuhasini The Grate Indian Kitchen Jeo Baby\nകോട്ടയത്ത് ഉരുൾപൊട്ടൽ: മൂന്ന് വീടുകള് ഒലിച്ചു പോയി: 13 പേരെ കാണാതായെന്ന് റിപ്പോർട്ട്\nവെള്ളരിക്കയുടെ ആരോഗ്യ ഗുണങ്ങള്\n‘ഇന്ധനവില നിശ്ചയിക്കാനുള്ള അവകാശം നിങ്ങൾ കമ്പനികള്‍ക്ക് കൊടുത്തിട്ട് ഇപ്പോള് പ്രഹസനം’ കോണ്‍ഗ്രസിനെതിരെ ജിയോ ബേബി\nNov 2, 2021, 06:56 am IST\nDec 9, 2021, 02:37 pm IST\nDec 9, 2021, 02:34 pm IST


മക്കയിലെ ഹോട്ടലില് തീപ്പിടിത്തം; 600 തീര്‍ഥാടകരെ ഒഴിപ്പിച്ചു – Times Kerala\nമക്കയിലെ ഹോട്ടലില് തീപ്പിടിത്തം; 600 തീര്‍ഥാടകരെ ഒഴിപ്പിച്ചു\nമക്കയില് 15 നിലകളുള്ള ഹോട്ടലില് തീപ്പിടിത്തത്തെ തുടര്‍ന്ന് 600 തീര്‍ഥാടകരെ ഒഴിപ്പിച്ചു. തുര്‍ക്കിയില് നിന്നും യെമനില് നിന്നുമുള്ള തീര്‍ഥാടകരാണ് ഹോട്ടലില് ഉണ്ടായിരുന്നത്. ആളപായം റിപ്പോര്‍ട്ട് ചെയ്തിട്ടില്ല.\nഅഗ്നിബാധ നിയന്ത്രണ വിധേയമാണെന്ന് മക്കയിലുള്ള സൗദി സിവില് ഡിഫന്‍സ് ജനറല് ഡിപ്പാര്‍ട്മെന്റ് വക്താവ് മേജര് നയിഫ് അല് ഷരീഫ് അറിയിച്ചു. എട്ടാം നിലയിലെ എയര് കണ്ടീഷനില് നിന്നു തീ പടര്‍ന്നതാണ് അപകടമുണ്ടാക്കിയത്. മുന്‍കരുതലെന്ന നിലയിലാണ് ആളുകളെ ഒഴിപ്പിച്ചതെന്ന് അറബ് ന്യൂസ് റിപ്പോർട്ട് ചെയ്തു.\nഒരു തെറ്റും ചെയ്തിട്ടില്ലെന്ന് മന്ത്രി ശൈലജ\nടെക്കികള് പുതിയ ഐടി എംപ്ലോയീസ് യൂണിയന് രൂപീകരിച്ചു


india england test series | നരേന്ദ്ര മോദി ക്രിക്കറ്റ് സ്റ്റേഡിയത്തിൽ ഇന്ത്യക്ക് തകര്‍പ്പന് വിജയം; 49 റണ്‍സ് വിജയലക്ഷ്യവുമായി ഇറങ്ങിയ ഇന്ത്യ വിജയം കണ്ടത് 7.4 ഓവറില് - Malayalivartha.com Widgets Magazine\n25 FEBRUARY 2021 09:22 PM IST\nഐ പി എലില് ക്യാപ്റ്റനായി സഞ്ജു സാംസന് അരങ്ങേറ്റം... ഒരു മലയാളി താരം ആദ്യമായാണ് ഐ പി എല് ടീം നായകനാകുന്നത്\nലോകത്തിലെ ഏറ്റവും വലിയ സ്റ്റേഡിയത്തില് ചരിത്ര വിജയം നേടി ഇന്ത്യ. സര്‍ദാര് പട്ടേല് സ്റ്റേഡിയം എന്നത് നന്ദ്രേ മോദിയുടെ പേരിലേക്ക് മാറ്റിയതിന്‍റെ വിവാദങ്ങള് കെട്ടടങ്ങും മുന്‍പേ ഇംഗ്ലണ്ടിനെ ഇന്ത്യ തരിപ്പണമാക്കി കളഞ്ഞു.\n49 റണ്‍സ് വിജയലക്ഷ്യവുമായി ഇറങ്ങിയ ഇന്ത്യ 7.4 ഓവറില് വിജയം കണ്ടു. മൂന്ന് ദിവസം ബാക്കിനില്‍ക്കെയാണ് ഇന്ത്യയുടെ ജയം. നേരത്തെ അക്സര് പട്ടേലും അശ്വിനും തനിസ്വരൂപം പുറത്തെടുത്തപ്പോള് ഇംഗ്ലണ്ടിന്‍റെ രണ്ടാം ഇന്നിങ്സ് 81 റണ്‍സില് അവസാനിച്ചിരുന്നു. അഞ്ച് വിക്കറ്റ് വീഴ്ത്തിയ അക്സര് പട്ടേലും നാല് വിക്കറ്റ് നേടിയ രവിചന്ദ്രന് അശ്വിനുമാണ് രണ്ടാം ഇന്നിങ്സില് ഇംഗ്ലണ്ടിന്‍റെ നട്ടെല്ല് തകര്‍ത്തത്. വാഷിങ്ടണ് സുന്ദറിനാണ് ഒരു വിക്കറ്റ്. ഇംഗ്ലണ്ട് നിരയില് മൂന്നുപേര് മാത്രമാണ് രണ്ടക്കം കടന്നത്. ജോ റൂട്ട് (19), ബെന്‍സ്റ്റോക്സ് (25), ഒലീ പോപ് (12) എന്നിവരാണ് അല്‍പ്പമെങ്കിലും പിടിച്ചുനിന്നത്.\nനേരത്തെ ഇന്ത്യയുടെ മധ്യനിരയെയും വാലറ്റത്തെയും ചുരുട്ടിക്കൂട്ടിയ ഇംഗ്ലണ്ട് ഇന്ത്യയെ ഒന്നാം ഇനിങ്സില് 145 റണ്‍സിലൊതുക്കിയിരുന്നു. ഇംഗ്ലണ്ടിന്‍റെ ഒന്നാമിന്നിങ്സ് സ്കോറായ 112 റണ്‍സിനെതിരെ വന് ലീഡ് തേടി ബാറ്റിങ്ങിനിറങ്ങിയ ഇന്ത്യക്ക് നേടാനായത് 33 റണ്‍സിന്‍റെ ലീഡ് മാത്രമായിരുന്നു.\nമഴപെയ്താൽ വെള്ളത്തിൽ മുങ്ങി കിടക്കുന്ന തിരുവനന്തപുരം നഗരം; പ്രതിക്ഷേധവുമായി യുവാക്കൾ, നടുറോഡിൽ പായവിരിച്ച് കിടന്നപ്പോൾ പോലീസുകാർ ചെയ്തത് മറ്റൊന്ന്: ഒടുവിൽ സംഭവിച്ചത് ഇങ്ങനെ... (9 minutes ago)\nമീര ജാസ്മിന് തിരികെയെത്തുന്നു; സത്യന് അന്തിക്കാട് സംവിധാനം ചെയ്യുന്ന ചിത്രത്തിൽ ജയറാം നായകൻ (30 minutes ago)\nജനിതക വ്യതിയാനം സംഭവിച്ച വൈറസ് സാന്നിധ്യം കേരളത്തിൽ; പുതിയ പഠനറിപ്പോർട്ടുമായി ഐജിഐബി (54 minutes ago)\nപുണ്യമാസത്തിൽ പ്രതീക്ഷയോടെ പ്രവാസികൾ; റമദാനില് കുവൈറ്റിലേക്ക് തിരികെ പോകാനാകുമോ എന്ന പ്രതീക്ഷയിൽ പ്രവാസികൾ, രാജ്യം കൊവിഡ് രോഗബാധയില് വീര്‍പ്പുമുട്ടുന്നതിനാല് വിശുദ്ധ മാസത്തില് പ്രവാസികള്‍ക്കുള്ള വ (59 minutes ago)


ക്ഷേത്രം മേൽശാന്തിയായ യുവാവിനെ പ്രകൃതി വിരുദ്ധ പീഡനത്തിന് ഇരയാക്കിയ സംഭവത്തിൽ എസ്റ്റേറ്റ് മാനേജർക്കെതിരെ കേസ് - Media Malayalam (മീഡിയ മലയാളം)\nക്ഷേത്രം മേൽശാന്തിയായ യുവാവിനെ പ്രകൃതി വിരുദ്ധ പീഡനത്തിന് ഇരയാക്കിയ സംഭവത്തിൽ എസ്റ്റേറ്റ് മാനേജർക്കെതിരെ കേസ്\nകോട്ടയം : ക്ഷേത്രം മേൽശാന്തിയായ യുവാവിനെ പ്രകൃതി വിരുദ്ധ പീഡനത്തിന് ഇരയാക്കിയ സംഭവത്തിൽ എസ്റ്റേറ്റ് മാനേജർക്കെതിരെ കേസ്. മുണ്ടക്കയം പെരുവന്താനം സ്റ്റേഷൻ പരിധിയിലാണ് സംഭവം. റബ്ബർ ഫാക്ടറി ജീവനക്കാരനും ക്ഷേത്രം മേൽശാന്തിയുമായ യുവാവിനെ എസ്റ്റേറ്റ് മാനേജരായ പി ജേക്കബ് പ്രകൃതി വിരുദ്ധ പീഡനത്തിന് ഇരയാക്കിയതായാണ് പരാതി.\nകഴിഞ്ഞ 16 ന് ആയിരുന്നു സംഭവം. മാനേജർ എസ്റ്റേറ്റ് ബംഗ്ലാവിലേക്ക് വിളിച്ചു വരുത്തി പീഡിപ്പിച്ചെന്ന് യുവാവിന്റെ പരാതിയിൽ പറയുന്നു. ബംഗ്ലാവിലെ സെക്യൂരിറ്റി ജീവനക്കാരനെ പറഞ്ഞയച്ച ശേഷമായിരുന്നു പീഡനം. മേൽശാന്തിയായ യുവാവ് ഇക്കാര്യം ക്ഷേത്രം ഭാരവാഹികളോടാണ് ആദ്യം പറഞ്ഞത്. തുടർന്ന് പോലീസിൽ പരാതി നൽകുകയായിരുന്നു.\nയുവാവിന്റെ പരാതിയുടെ അടിസ്ഥാനത്തിൽ പി ജേക്കബിനെതിരെ പോലീസ് കേസെടുത്തു. പീഡന ശ്രമം നടന്നിട്ടുണ്ടെന്ന് വ്യക്തമായതായും പ്രതിയെ ചോദ്യം ചെയ്ത് വരികയാണെന്നും പോലീസ് അറിയിച്ചു. ശാരീരികവും മാനസികവുമായി ബുദ്ധിമുട്ട് നേരിട്ട യുവാവ് കോട്ടയം മെഡിക്കൽ കോളേജ് ആശുപത്രിയിൽ ചികിത്സ തേടി.\nagainst an estate manager in connection with the incident in whichayoung man\nto unnatural harassment\nwho wasatemple superintendent was subjected\nPrevious articleസംസ്ഥാനത്ത് കോളജുകൾ തുറക്കാനുള്ള ക്രമീകരണം തുടങ്ങിയെന്ന് സംസ്ഥാന ഉന്നത വിദ്യാഭ്യാസ മന്ത്രി ഡോ.ആർ.ബിന്ദു\nNext articleമഴയത്ത് ഫ്‌ലൈഓവറിൽ നിന്ന് നൃത്തം ചെയ്ത യുവാവിനെതിരെ പോലീസ് കേസെടുത്തു


കടുത്തുരുത്തി തളി മഹാദേവക്ഷേത്രം-KADUTHURUTHY THALI SREE MAHADEVA TEMPLE KOTTAYAM – Byline News Kelakam | kerala Latest news | Kannur\nകടുത്തുരുത്തി തളി മഹാദേവക്ഷേത്രം-KADUTHURUTHY THALI SREE MAHADEVA TEMPLE KOTTAYAM\nKADUTHURUTHY THALI SREE MAHADEVA TEMPLE KOTTAYAM\nകേരളത്തിലെ കടുത്തുരുത്തി ഗ്രാമത്തിൽ സ്ഥിതിചെയ്യുന്ന പുരാതന ക്ഷേത്രമാണ് കടുത്തുരുത്തി തളി മഹാദേവക്ഷേത്രം . പരശുരാമ നാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം കടുത്തു രുത്തി ഗ്രാമത്തിന്റെ ദേശനാഥാനായി കരുതിപോരുന്നു. ഖരമഹ ർഷിയാൽ പ്രതിഷ്ഠിക്കപ്പെട്ട മൂന്നു ശിവലിംഗ ങ്ങളിൽ രണ്ടാമത്തേത് ഇവിടെയാണ്. വൈക്കം, കടുത്തുരുത്തി, ഏറ്റുമാനൂർ ക്ഷേത്രങ്ങളിൽ ഒരേ ദിവസം ദർശനം നടത്തുന്നത് പുണ്യമാണന്നു കരുതിപോരുന്നു.\nപുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന നാലു തളിക്ഷേത്രങ്ങളിൽ (തളി ശിവക്ഷേത്രം, കോഴിക്കോട്, കടുത്തുരുത്തി തളി മഹാദേവക്ഷേത്രം, കീഴ്ത്തളി മഹാദേവ ക്ഷേത്രം കൊടുങ്ങ ല്ലൂർ, തളികോട്ട മഹാദേവക്ഷേത്രം, കോട്ടയം) ഒരു തളിയാണ് ഈ മഹാ ദേവക്ഷേത്രം. കിഴക്കോട്ട് ദർശനം നൽകി ശാന്തരൂപത്തിൽ വാഴുന്ന ശിവനാണ് ക്ഷേത്രത്തിലെ മുഖ്യപ്രതിഷ്ഠ. ഉപദേവത കളായി ഗണപതി, അയ്യപ്പൻ, ഭദ്രകാളി, വൈക്കത്തപ്പൻ, ഏറ്റുമാനൂ രപ്പൻ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്.\nകടുത്തുരുത്തി മതിൽക്കകം ഐതിഹ്യങ്ങളിലുമുറങ്ങുന്ന കഥകളാൽ മുഖരിതമാണ്. പലതും വർഷങ്ങളായി നാവുകളിലൂടെ പകർന്നുവന്നവയും, രേഖപ്പെടുത്താൻ വിട്ടുപോയവയുമാണ്. വൈക്കം, കടുത്തുരുത്തി, ഏറ്റുമാനൂർ എന്നീ മൂന്നു ശിവക്ഷേത്രങ്ങളും തമ്മിൽ ഒരേ അകലം. അതിനു പിന്നിലുമുണ്ട് ഒരു ഐതിഹ്യം. ത്രേതായുഗത്തിൽ മാല്യവാൻ എന്ന രാക്ഷസത പസ്വിയിൽ നിന്നു ശൈവവിദ്യോപദേശം നേടിയ ഖരൻ എന്ന അസുരൻ ചിദംബരത്തിൽ ചെന്ന് കഠിനതപസ്സു തുടങ്ങി. സന്തുഷ്ടനായ നാഥൻ ആവശ്യമായ വരങ്ങൾ നൽകി അനുഗ്രഹിച്ചു, അതിനൊപ്പം ശ്രേഷ്ഠങ്ങളായ മൂന്നു ശിവലിംഗങ്ങളും നൽകി.\nഈ മൂന്നു ശിവലിംഗങ്ങളുമായി ഖരൻ യാത്രയാരംഭിച്ചു. ഇടയ്ക്ക് ശിവലിംഗങ്ങൾ ഭൂമിയിൽ വച്ച് വിശ്രമിച്ച ഖരന് പിന്നീടത് അവിടെ നിന്ന് ഇളക്കാൻ സാധിച്ചില്ല. മഹാതപസ്വിയായ വ്യാഘ്രപാദമഹർഷിയെ കണ്ടപ്പോൾ ശിവലിംഗങ്ങൾ അദ്ദേഹത്തെ ഏൽപ്പിച്ച് ഖരൻ മോക്ഷം നേടി. അന്ന് വലതു കൈകൊണ്ട് വച്ച ശിവലിംഗമാണ് ഇന്ന് വൈക്കം ക്ഷേത്രത്തിലെ പ്രതിഷ്ഠ. കഴുത്തിൽ ഇറുക്കി വച്ചിരുന്നത് കടുത്തുരുത്തിയിലും ഇടതു കയ്യിലേത് ഏറ്റുമാനൂരിലും ഇന്നു പൂജിച്ചാരാധിക്കുന്നു. ഈ മൂന്നു ക്ഷേത്രങ്ങളിലും ഒരേ ദിവസം ദർശനം നടത്തിയാൽ കൈലാസ ത്തിൽ പോയി ശിവദർശനം നടത്തിയതിനു തുല്യമാണെന്നാണു വിശ്വാസം.\nചേരസാമ്രാജ്യത്തിന്റെ അധഃപതനത്തിനുശേഷം പതിനെട്ടു നാട്ടുരാജ്യങ്ങളായി ഖണ്ഡിക്ക പ്പെടുകയും അതിലൊന്നായിരുന്നു വെമ്പൊലിനാട്. ആദ്യം വിംബലന്മാരുടെ (പാണ്ഡ്യന്മാർ) ആധിപത്യത്തിൻ കീഴിലായിരുന്നതിനാലാണ് നാട്ടുരാജ്യത്തിന് വെമ്പൊലിനാട് എന്ന പേരു സിദ്ധിച്ചത്. ഈ പ്രദേശത്തിന്റെ പടിഞ്ഞാറൻ അതിർത്തിയിൽ കിടക്കുന്ന കായലിന് വെമ്പനാ ട്ടുകായൽ എന്ന പേരുണ്ടാകാനും കാരണമിതാണ് എന്നുകരുതുന്നു. എ.ഡി. 1100-ൽ വെമ്പൊ ലിനാട് തെക്കുംകൂർ, വടക്കുംകൂർ എന്നു രണ്ടായി ഭിന്നിച്ചു. ഏറ്റുമാനൂരും, വൈക്കവും, മീനച്ചിൽ താലൂക്കിന്റെ ഒരു ഭാഗവും ഉൾപ്പെടുന്ന പ്രദേശമായിരുന്നു വടക്കുംകൂർ രാജ്യം. ഈ രാജ്യത്തിന്റെ തലസ്ഥാനം ആദ്യം കടുത്തുരുത്തിയും പിന്നീടു വൈക്കവുമായിരുന്നു. ചങ്ങനാ ശ്ശേരി, കാഞ്ഞിരപ്പള്ളി, തിരുവല്ല, കോട്ടയം, മീനച്ചിൽ താലൂക്കിന്റെ ഒരു ഭാഗം ഹൈറേഞ്ച് ഇവ തെക്കുംകൂർ രാജ്യത്തിലായിരുന്നു. തെക്കുകൂറിന്റെ തലസ്ഥാനം ചങ്ങനാശ്ശേരിയും, തളി ക്കോട്ടയും, മണികണ്ഠപുരവും ആയിരുന്നു. പിന്നീട് തിരുവിതാംകൂർ രാജാവായിരുന്ന മാർത്താണ്ഡവർമ്മ വടക്കുംകൂർ ആക്രമിച്ച് കീഴട ക്കുകയും ഈ പ്രദേശം തിരുവിതാം കൂറിന്റെ ഭാഗമാക്കുകയും ഉണ്ടായി. അന്നുമുതൽ തിരുവിതാംകൂർ രാജഭരണത്തിലായിരുന്നു ഈ ക്ഷേത്രം. പിന്നീട് തിരുവിതാംകൂർ ദേവസ്വം ബോർഡിന്റെ കീഴിലുമായിമാറി. നൂറ്റാണ്ടുകളുടെ ചരിത്രമുള്ള കടുത്തുരുത്തിഗ്രാമത്തിനെക്കുറിച്ചും അവിടുത്തെ ദേശനാഥനെക്കുറിച്ചും പല പുരാണേതിഹാസങ്ങളിലും പരാമർശിച്ചുകാണുന്നുണ്ട്. പതിനാലാം നൂറ്റാണ്ടിന്റെ ഉത്തരാർ ദ്ധത്തിൽ രചിക്കപ്പെട്ട ഉണ്ണുനീലി സന്ദേശത്തിലെ നായിക ഉണ്ണുനീലി ജീവിച്ചിരുന്ന വീരമാണിക്യത്ത് തറവാട് കടുത്തുരുത്തിയിലാണ് സ്ഥിതി ചെയ്തിരുന്നത്. ഉണ്ണുനീലി സന്ദേശത്തിൽ പല മഹാക്ഷേത്രങ്ങളേക്കുറിച്ചും പ്രതിപാദി ക്കുന്നുണ്ട്. അതിൽ അവസാനഭാഗത്തു പ്രതിപാദിക്കുന്ന ക്ഷേത്രം ഇവിടുത്തെ തളി ശിവക്ഷേത്രമാണ്\nശ്രീ തളിയിലപ്പൻ (ശിവൻ)\nതളിയിൽ ശ്രീമഹാദേവ ക്ഷേത്രത്തിലെ ഉത്സവം ധനുമാസത്തിലെ തിരുവാതിര നക്ഷത്രം ആറാട്ട് വരത്തക്കവണ്ണം പത്തുനാൾ ആഘോഷിക്കുന്നു. തളിലപ്പന്റെ ആറാട്ട് നടക്കുന്നത് ഗോവിന്ദപുരം ശ്രീകൃഷ്ണസ്വാമി ക്ഷേത്രത്തിലാണ്. ആറാട്ട് കഴിഞ്ഞ് ഭഗവാന്റെ എഴുന്നള്ളത്ത് ക്ഷേത്രത്തിൽ തിരിച്ചെഴുന്നള്ളുമ്പോൾ ക്ഷേത്രാങ്കണത്തിൽ തിരുവാതിരകളി അരങ്ങേറാറുണ്ട്. അന്നേ ദിവസമാണ് ധനുമാസത്തിലെ പൂത്തിരുവാതിര.\nവെളുപ്പിന് 4:30 ന് പള്ളിയുണർത്തൽ 5:00 മണിക്ക് നടതുറപ്പ്, നിർമ്മാല്യദർശനം, 6:00 ന് ഉഷഃപൂജ 7:00 ന് എതൃത്തപൂജ 7:30 ന് എതൃത്ത ശ്രീബലി 8:30 ന് പന്തീരടി പൂജ 10:00 ന് ഉച്ചപൂജ 11:30 ന് ഉച്ച ശ്രീബലി വൈകുന്നേരം 5:00 ന് നടതുറപ്പ് 6:30 ന് ദീപാരാധന 7:00 ന് അത്താഴ പൂജ, ശ്രീബലി\nകടുത്തുരുത്തി തളി മഹാദേവക്ഷേത്രത്തിലെ തന്ത്രം മനയത്താറ്റ് ഇല്ലത്തിനു നിക്ഷിപ്തമാണ്.\nAddress: Temple Rd, Kaduthuruthy, Kerala 686604\nകണ്ണൂർ സെൻട്രൽ ജയിലിൽ നിന്നും തടവ് ചാടിയ പ്രതി പിടിയിൽ\nകുമാരനല്ലൂർ ഭഗവതീക്ഷേത്രം- KUMARANALLUR BAGAVATHY TEMPLE KOTTAYAM


ഒരു നല്ല ഫോട്ടോ കിട്ടാന് എന്തൊരു കഷ്ടമാണ്; പുത്തന് വിശേഷങ്ങള് ചിത്രത്തിലൂടെ പങ്കുവച്ച് രശ്മി സോമന് | reshmi soman shared new serial set photos on socail media\nKerala, First Published Dec 23, 2020, 10:58 AM IST\nനല്ല ഒരു ഫോട്ടോ കിട്ടാന് എത്ര ഫോട്ടോകള് എടുക്കണം എന്നാണ് തന്റെ പുതിയ ചിത്രങ്ങള് പങ്കുവച്ചുകൊണ്ട് രശ്മി കുറിച്ചത്. പുത്തൻ സീരിയൽ സെറ്റിലെ വിശേഷങ്ങളും രശ്മി പങ്കുവച്ചിട്ടുണ്ട്.\nമനോഹരമായ കഥാപാത്രങ്ങളിലൂടെ സിനിമയിലൂടെയും പരമ്പരകളിലൂടെയും മലയാളി പ്രേക്ഷകരുടെ പ്രിയങ്കരിയായ താരമാണ് രശ്മി സോമന്. മിനി സ്‌ക്രീനില് ഒരു കാലത്ത് തരംഗമായി മാറിയ രശ്മി വര്‍ഷങ്ങള്‍ക്ക് ശേഷം മിനിസ്‌ക്രീനിലേക്ക് തിരിച്ചെത്തിയത് അടുത്തിടെ അനുരാഗം എന്ന പരമ്പരയിലൂടെയായിരുന്നു. കാര്‍ത്തികദീപം പരമ്പരയിലേക്ക് ദേവനന്ദയായി എത്തുന്ന വിശേഷം കഴിഞ്ഞ ദിവസമാണ് രശ്മി പങ്കുവച്ചത്. പുതിയ കഥാപാത്രമായി രശ്മി മാറിക്കഴിഞ്ഞെന്നാണ് താരത്തിന്റെ പുത്തന് ചിത്രങ്ങള് പറയുന്നത്.\nനല്ല ഒരു ഫോട്ടോ കിട്ടാന് എത്ര ഫോട്ടോകള് എടുക്കണം എന്നാണ് തന്റെ പുതിയ ചിത്രങ്ങള് പങ്കുവച്ചുകൊണ്ട് രശ്മി കുറിച്ചത്. കൂടാതെ കാര്‍ത്തിദീപം സെറ്റില് നിന്നുള്ള ചിത്രങ്ങളും രശ്മി പങ്കുവച്ചിട്ടുണ്ട്. ഷൂട്ടിംഗ് ചിത്രങ്ങള് പങ്കുവച്ചുകൊണ്ട്, തന്റെ ഏറ്റവും പ്രിയപ്പെട്ട ഇടമെന്നാണ് താരം കുറിച്ചത്. കൂടാതെ സ്‌നിഷയോടൊന്നിച്ചുള്ള ചിത്രങ്ങളും വിവേകിനൊന്നിച്ചുള്ള ചിത്രങ്ങളും ഷെയര് ചെയ്തിട്ടുണ്ട്. പരസ്പരം പരമ്പരയിലൂടെ മലയാളികളുടെ പ്രിയപ്പെട്ട സൂരജേട്ടനായി മാറിയ വിവേക് ഗോപന്, കസ്തൂരിമാന് പരമ്പരയിലൂടെ മലയാളിയുടെ കസ്തൂരിയായ സ്നിഷ ചന്ദ്രന് തുടങ്ങിയവര് പ്രധാന വേഷങ്ങളിലെത്തുന്ന കാര്‍ത്തികദീപം പരമ്പരയിലേക്കാണ് രശ്മിയുമുള്ളത്.\nചുവന്ന സാരിയില് മാസ് ലുക്കിലാണല്ലോ ഇരിപ്പെന്നാണ് ആരാധകര് താരത്തോട് ചോദിക്കുന്നത്. മുമ്പ് അക്കരപ്പച്ച, അക്ഷയപാത്രം, ശ്രീകൃഷ്ണലീല, പെണ്‍മനസ്, മന്ത്രകോടി തുടങ്ങി നിരവധി സീരിയലുകളിലൂടെ തിളങ്ങി. ഇപ്പോഴിതാ തിരിച്ചുവരവിലും ആരാധകരെ സ്വന്തമാക്കിയിരിക്കുന്നു താരം. സോഷ്യല് മീഡിയയില് സജീവമായ രശ്മിയുടെ പോസ്റ്റുകളെല്ലാം ടെലിവിഷന് പ്രേക്ഷകര് ഏറ്റെടുക്കാറുണ്ട്. അതുകൊണ്ടുതന്നെ രശ്മി നിരന്തരം വിശേഷങ്ങള് പങ്കുവയ്ക്കാറുമുണ്ട്.\nLast Updated Dec 23, 2020, 10:58 AM IST\nmalayalam evergreen serial\nനല്ല ഫോട്ടോ കിട്ടാന്


മലബാർ സമരം: അവർ ആ കഥകൾ നമുക്കായി കാത്തുവെച്ചു | They lived to tell the tale: Revisiting the Moplah Rebellion of 1921 | Madhyamam\nHomechevron_rightOpinionchevron_rightOpen Forumchevron_rightമലബാർ സമരം: അവർ ആ കഥകൾ ...\ndate_range 30 Aug 2021 2:09 AM GMT\nമലബാർ സമരം: അവർ ആ കഥകൾ നമുക്കായി കാത്തുവെച്ചു\nവര: ശബ്ന സുമയ്യ\nമലബാർ സമരത്തിന് നൂറ്റാണ്ടുതികയുന്ന വേളയിൽ, പോരാളികളെ ചരിത്രരേഖകളിൽനിന്ന് വെട്ടിമാറ്റാനും ചിത്രവധം ചെയ്യാനും ഒരുക്കങ്ങൾ നടക്കവെ സമരത്തിെൻറ പ്രഭവകേന്ദ്രങ്ങളിൽ ജീവിച്ച പൂർവികരിൽനിന്ന് കേട്ടറിഞ്ഞ നേർസാക്ഷ്യങ്ങളിലൊന്ന്\nമാപ്പിള ലഹളയെന്ന് മലയാളത്തിലും മോപ്ലാ റബലിയൻ എന്ന് ബ്രിട്ടിഷ് കോളനിരേഖകളിലും അറിയപ്പെടുന്ന സംഭവങ്ങൾക്ക് നൂറ്റാണ്ട് തികഞ്ഞിരിക്കുന്നു ഈ ആഗസ്റ്റിൽ. അക്കാലഘട്ടത്തിൽ ജീവിച്ചവരുടെ സുപ്രധാന അനുഭവമാണത്. സംഭവത്തെക്കുറിച്ച് അക്കാദമിക പഠനങ്ങൾ ഏറെയുണ്ടെങ്കിലും താരതമ്യേന കുറഞ്ഞ ഓർമക്കുറിപ്പുകൾ മാത്രമേ അവശേഷിക്കുന്നുള്ളൂ.\nഅന്നു നടന്നതെന്തൊക്കെയാണ് എന്നതിന് വ്യക്തത ലഭിക്കാൻ 92 വയസ്സ് പ്രായമുള്ള ഒരു വ്യക്തിയോട് ഞാൻ കാര്യങ്ങൾ ചോദിച്ചു. അവർ അന്ന് ജനിച്ചിട്ടില്ല. കുഞ്ഞായിരിക്കെ കുടുംബത്തിലെ മുതിർന്ന ആളുകൾ പറഞ്ഞുകൊടുത്ത വിവരങ്ങളാണ് അവർക്കുള്ളത്. അതുവഴി കേട്ടറിഞ്ഞ കാര്യങ്ങൾ ഇതെല്ലാമാണ്:\nപ്രവിശാലമായ മദ്രാസ് പ്രസിഡൻസിയുടെ ഭാഗമായിരുന്ന മലബാർ ജില്ലയിലെ ഏറനാട് മേഖലയിലുള്ള വാളക്കുളം ഗ്രാമത്തിലാണ് അവരുടെ കുടുംബം പാർത്തിരുന്നത്. ഒരു ഭൂവുടമ കുടുംബം, ഏതാണ്ടെല്ലാ കുടിയാന്മാരും മാപ്പിളമാർ എന്നറിയപ്പെടുന്ന മുസ്ലിംകൾ. അവരുടെ അച്ഛൻ ഗ്രാമത്തിലെ അധികാരിയായിരുന്നു. ഇന്ത്യയിലെ കർഷകർക്കുമേൽ ബ്രിട്ടീഷ് ഭരണകൂടം അടിച്ചേൽപിച്ച കപ്പംപിരിക്കാനുള്ള ചുമതലയുള്ളയാൾ. നാട്ടിലെ ചെറുതർക്കങ്ങളിലും പ്രശ്നങ്ങളിലുമെല്ലാം മധ്യസ്ഥനായി വർത്തിച്ചിരുന്നതിനാൽ ജനങ്ങളുമായി അടുത്ത ബന്ധവും അധികാരിക്കുണ്ടായിരുന്നു.\nമാപ്പിള മുന്നേറ്റം ആരംഭിച്ച ഘട്ടത്തിലെ ഒരു രാത്രി ഏറെ വൈകി ഒരു കൂട്ടം മാപ്പിളമാർ തറവാട്ടുവീട്ടിലെത്തി അധികാരിയെ കാണണമെന്നാവശ്യപ്പെട്ടു. 25 വയസ്സ് മാത്രമേ അന്നുള്ളൂവെങ്കിലും താവഴിയിലെ മുതിർന്ന പുരുഷ അംഗം എന്ന നിലയിൽ തറവാട്ട് കാരണവരുമായിരുന്നു അദ്ദേഹം. ആൾക്കൂട്ടത്തെക്കാണാൻ പുറത്തേക്ക് പോകരുതെന്ന് വീട്ടിലെ സ്ത്രീകൾ ഒരുപാട് പറഞ്ഞുനോക്കിയെങ്കിലും അധികാരി പുറത്തിറങ്ങി. അധികാരി എന്ന നിലയിലെ ഉത്തരവാദിത്ത നിർവഹണത്തിെൻറ ഭാഗമായാണോ, കുടുംബത്തിെൻറ സുരക്ഷ ഉറപ്പാക്കാനാണോ അങ്ങനെ ഇറങ്ങിപ്പോയത് എന്നറിഞ്ഞു കൂടാ, എന്തു തന്നെയാണെങ്കിലും ആ കണ്ടുമുട്ടൽ അദ്ദേഹത്തെ അത്ഭുതപ്പെടുത്തി.\n'അച്ഛാ' എന്നു വിളിച്ചു കയറിവന്ന അവർ പറഞ്ഞത് കുടുംബത്തിന് സംരക്ഷണം നൽകാനാണ് തങ്ങൾ എത്തിയത് എന്നായിരുന്നു. അദ്ദേഹത്തിെൻറ കൈവശമുണ്ടായിരുന്ന തോക്ക് കൈമാറാൻ അവർ ആവശ്യപ്പെട്ടു. അദ്ദേഹത്തെ നിരായുധനാക്കാനോ അതോ, ആത്മരക്ഷക്കു വേണ്ടിയോ അവരത് ആവശ്യപ്പെട്ടത് എന്ന് തീർച്ചയില്ല. അടുത്ത ദിവസങ്ങളിൽ അവർ വീടിനുമുന്നിൽ കാവലായി നിലയുറപ്പിച്ചു. അങ്ങനെയിരിക്കെ, ഒരു നാൾ, പുറംനാട്ടുകാരും വിരോധികളുമായ ഒരുകൂട്ടം മാപ്പിളമാർ ഇവിടേക്ക് വരുന്നുെവന്ന രഹസ്യ വിവരം കിട്ടിയെന്നും അതിനാൽ, എല്ലാവരും ഉടനെ സ്ഥലം വിടണമെന്നും അവർ കുടുംബത്തെ അറിയിച്ചു.\nകുടിയാന്മാരുടെ അകമ്പടിയിൽ കുടുംബത്തെ കോട്ടക്കൽ കോവിലകത്തിൽ സുരക്ഷിതരായി എത്തിച്ചു-മലബാർ വാണിരുന്ന സാമൂതിരിയുടെ കിഴക്കൻ അതിർത്തിയായിരുന്നു കോവിലകം. മാപ്പിളമാർ കാണിച്ച കരുതൽ പ്രശംസിക്കപ്പെടേണ്ടതു തന്നെയായിരുന്നു. പ്രശ്നങ്ങളെല്ലാം അവസാനിച്ച് കുടുംബം തറവാട്ടിലേക്ക് തിരിച്ചെത്തിയപ്പോൾ അവിടെ നിർത്തിപ്പോയ കർഷക തൊഴിലാളിയുടെ കരം ഛേദിക്കപ്പെട്ട നിലയിലായിരുന്നു.\nഈ അനുഭവനകഥനം നടത്തിയ ആൾ പിന്നീട് വിവാഹം കഴിച്ചെത്തിയ പരപ്പനങ്ങാടിയിലെ കുടുംബത്തിനും ഒരു കഥ പറയാനുണ്ടായിരുന്നു. അവരുടെ ശ്വശുരൻ മുൻസിഫ് കോടതിയിലെ അഭിഭാഷകനായിരുന്നു. ആദ്യം പറഞ്ഞ അധികാരി കുടുംബത്തിനുണ്ടായിരുന്നതിന് സമാനമായ പ്രാദേശിക പിന്തുണ ഈ കുടുംബത്തിന് ലഭിക്കാനുള്ള സാധ്യത കുറവായിരുന്നു. എന്നിരിക്കിലും അവരും അഭയം തേടിയത് കോട്ടക്കൽ കോവിലകത്താണ്. കലാപത്തിെൻറ ആദ്യ തീപ്പൊരിയുയർന്ന തിരൂരങ്ങാടി നഗരം താണ്ടി, ഒച്ചിഴയും വേഗത്തിൽ നീങ്ങുന്ന കാളവണ്ടികളിലേറി 25 കിലോമീറ്ററോളം സഞ്ചരിച്ച് അവർ അവിടെ എത്തിപ്പെട്ടത് എങ്ങനെയായിരിക്കുമെന്ന് ഊഹിക്കാനാവില്ല. കലാപകാരികൾ ആക്രമിച്ചിരുന്നുവെങ്കിൽ കീഴടങ്ങുകയല്ലാതെ മറ്റു മാർഗങ്ങളില്ലായിരുന്നു. എന്നിട്ടും അവർ അതിജീവിച്ചു, മടങ്ങിയെത്തിയ ശേഷം അഭിവൃദ്ധിപ്പെടുകയും ചെയ്തു. ഈ യാത്രയിൽ അവരെ സഹായിച്ചത് മാപ്പിളമാർ തന്നെയാണെന്ന് വിശ്വസിക്കാൻ മതിയായ കാരണങ്ങളുണ്ട്. കോളനി ഭരണകൂടം രാജ്യദ്രോഹക്കുറ്റത്തിൽ കുരുക്കിയ ചില മാപ്പിളമാർക്കു വേണ്ടി വാദിക്കാൻ അവിടത്തെ കാരണവർ മദ്രാസിലേക്ക് പോയത് കുടുംബത്തെ സംരക്ഷിച്ചതിനുള്ള പ്രത്യുപകാരമായിരിക്കാനേ തരമുള്ളൂ.\nഅടുത്ത കഥ കാഥികയുടെ മുതുമുത്തശ്ശിയുടേതാണ്. കോട്ടക്കലിനടുത്തുള്ള എസ്റ്റേറ്റിൽ ഭക്തിമാർഗത്തിൽ കഴിഞ്ഞുപോരുകയായിരുന്നു അവർ. സഹായത്തിനായി ഏതാനും ചിലർ മാത്രമാണവർക്കുണ്ടായിരുന്നത്. സാഹചര്യം കലുഷമായ ഘട്ടത്തിൽ പ്രാദേശിക മാപ്പിളമാർ അവർക്ക് സുരക്ഷയൊരുക്കാൻ ഓടിയെത്തി. പുറത്ത് നടക്കുന്ന പ്രശ്നങ്ങളുടെ ഗുരുതരാവസ്ഥയൊന്നുമറിയാത്ത അവർ 'എന്നെ എങ്ങനെയെങ്കിലും മകൻ ഗോപാലെൻറ അടുത്ത് എത്തിച്ചാൽ മതി' എന്നു പറഞ്ഞുകാണും. എവിടേക്കാണ് അവരെ കൊണ്ടുപോയതെന്നറിയില്ല, പക്ഷേ പല്ലക്കിലേറ്റിയാവും അത് എന്നുറപ്പാണ്.\nഈ കഥ പറയാൻ അവർ അവശേഷിക്കുകയും ചെയ്തു. കലാപത്തിെൻറ പ്രഭവ കേന്ദ്രത്തിലുണ്ടായിരുന്ന ഒരു വലിയ കുടുംബത്തിൽ നിന്ന് ചിതറിപ്പോയ അംഗങ്ങളെല്ലാം സുരക്ഷിതരായിരുന്നു. മാപ്പിള കുടിയാന്മാർ കാണിച്ച അനിതരസാധാരണമായ സഹാനുഭൂതിയാണ് അവരെ രക്ഷപ്പെടുത്തിയത്.\nഇനി ഞാൻ പറയട്ടെ, ഈ കഥ പറഞ്ഞത് മറ്റാരുമല്ല, എെൻറ അമ്മ തന്നെയാണ്. 1921ലെ പ്രക്ഷുബ്ധ കാലത്തെ അനുഭവങ്ങളെ കുടുംബത്തിലെ മുതിർന്നവർ എങ്ങനെയാണ് കാണുന്നതെന്നറിഞ്ഞ് ഞാൻ അമ്പരന്നിട്ടുണ്ട്. അവർ അവരോട് പറഞ്ഞത് മനുഷ്യപ്പറ്റിെൻറ ലളിതമായ കഥകളായിരുന്നു. തങ്ങളെ രക്ഷപ്പെടുത്താനായി ജീവൻ പണയപ്പെടുത്തിയ മാപ്പിള കുടിയാന്മാരുടെ വീരകഥകൾ. അവരുടെ കാരണവന്മാരുടെ ധീരതയുടെ ആത്മാഭിമാനം തുടിക്കുന്ന കഥകൾ. അതിലെവിടെയും പ്രതികാരവാഞ്ഛയുണ്ടായിരുന്നില്ല. അടിച്ചമർത്തലിെൻറ ജന്മിത്വത്തെ അവർ വെള്ളപൂശിയതുമില്ല.\nപിന്നെയോ, ആത്യന്തികമായി നാട്ടിലെ എല്ലാ മനുഷ്യരെയും ബാധിച്ച ദുരന്തമായാണ് എെൻറ പൂർവികർ അന്നത്തെ കലാപത്തെ വിലയിരുത്തിയത്. ചൂഷണാധിഷ്ഠിതമായ കാർഷിക സമ്പ്രദായത്തിനെതിരെ ഉണർന്നെണീക്കുകയും അതിശക്തമായ സാമ്രാജ്യത്വത്തിനെതിരെ പ്രാകൃതമായ ആയുധങ്ങളുമായി ധീരമായി പൊരുതുകയും ചെയ്ത മാപ്പിളമാർ ഒടുവിൽ അടിച്ചൊതുക്കപ്പെട്ടു. ബ്രിട്ടീഷുകാർ ഗുഡ്സ് വാഗണിലേറ്റി മലബാറിൽ നിന്ന് കടത്തിക്കൊണ്ടുപോകും വഴിയാണ് അവരിൽ കുറെയേറെ പേർ പിടഞ്ഞുമരിച്ചത്.\nഫ്യൂഡൽ ജന്മിവ്യവസ്ഥയുമായി ഒരു ബന്ധവുമില്ലാത്ത ഹിന്ദുക്കൾ മറ്റൊരു വിശ്വാസം തങ്ങളുടെ മേൽ അടിച്ചേൽപിക്കപ്പെട്ടതിെൻറ ആഘാതമനുഭവിച്ചു. ഈ ദുസ്വപ്നങ്ങളിൽ നിന്നെല്ലാം രക്ഷപ്പെട്ടവർക്ക് തങ്ങളുടെ ആരാധാനാലയങ്ങൾ അശുദ്ധമാക്കപ്പെടുന്നതിന് സാക്ഷ്യം വഹിക്കേണ്ടി വന്നു, 1992ൽ ഒരു ആൾക്കൂട്ടം ബാബരി മസ്ജിദ് നശിപ്പിച്ചത് കാണേണ്ടി വന്നതുപോലെ.\n1921ൽ മലബാറിൽ നടന്ന സംഭവങ്ങളെക്കുറിച്ച് മാതാപിതാക്കളിൽനിന്ന് ഞാൻ കേട്ട കഥകളിൽ മാനവികവും ശുഭപര്യവസായികളുമായതുണ്ടായിരുന്നു. എന്നാൽ, എല്ലാം അങ്ങനെയാവണമെന്നില്ല. എന്നിരുന്നാലും എല്ലാ കഥകളും നാം അംഗീകരിച്ചേ മതിയാവൂ, അപ്രിയമായവ പോലും. ആ കഥകൾ സഹജീവനത്തിെൻറ ഗതകാലം നമ്മെ ഓർമപ്പെടുത്തുന്നു, ഒന്നുചേർന്നുള്ള ഭാവിക്കായി അതു നമ്മെ സുസജ്ജമാക്കുകയും ചെയ്യുന്നു.\n(ധനതത്ത്വശാസ്ത്രജ്ഞനും ഹരിയാന സോനിപത്തിലെ അശോക സർവകലാശാല അധ്യാപകനുമായ ലേഖകൻ ദ ഹിന്ദുവിലെഴുതിയത്)\nTAGS:Malabar Rebellion 1921\nNews Summary - They lived to tell the tale: Revisiting the Moplah Rebellion of 1921


Jan 21, 2022, 05:16 pm IST\nകൊച്ചി: കോവിഡ് വ്യാപനത്തിന്റെ പശ്ചാത്തലത്തില് കാസര്‍ഗോഡ് ജില്ലയിൽ 50 പേരില് കൂടുതല് പങ്കെടുക്കുന്ന സമ്മേളനങ്ങള് ഹൈക്കോടതി വിലക്കി. പൊതുസമ്മേളനങ്ങള് വിലക്കിക്കൊണ്ട് വ്യാഴാഴ്ച ജില്ലാ കളക്ടര് ഉത്തരവിറക്കിയിരുന്നു. രണ്ടു മണിക്കൂറിനകം ഇത് പിന്‍വലിക്കുകയും ചെയ്തു. ഇത് ചോദ്യം ചെയ്തുകൊണ്ട് സമര്‍പ്പിച്ച ഹര്‍ജിയിലാണ് കോടതിയുടെ ഇടക്കാല ഉത്തരവ്. സമ്മേളനങ്ങളില് 50 പേരില് കൂടുതല് പേര് പങ്കെടുക്കുന്നില്ലെന്ന് ജില്ലാ കളക്ടര് ഉറപ്പാക്കണമെന്ന് കോടതി നിര്‍ദേശം നല്‍കി. ഒരാഴ്ചത്തേക്കാണ് ഇടക്കാല ഉത്തരവിന് പ്രാബല്യം.\nറിപ്പബ്ലിക് ദിനാഘോഷത്തില് പോലും ആളുകളുടെ എണ്ണം പരിമിതപ്പെടുത്തിയിട്ടുണ്ട്. രാഷ്ട്രീയപാര്‍ട്ടികളുടെ സമ്മേനങ്ങള്‍ക്ക് എന്താണ് പ്രത്യേകതയെന്നും കോടതി ചോദിച്ചു.\nകോവിഡ് വ്യാപനത്തിനിടെ സിപിഎം ജില്ലാ സമ്മേളനങ്ങള് തുടരുന്നതില് വ്യാപക എതിര്‍പ്പ് ഉയര്‍ന്നിരുന്നു. ഇതിനിടെയാണ് 50 പേരില് കൂടുതല് പേര് പങ്കെടുക്കുന്ന സമ്മേനങ്ങള്‍ക്ക് ഹൈക്കോടതി വിലക്കേര്‍പ്പെടുത്തിയിരിക്കുന്നത് എന്നത് ശ്രദ്ധേയമാണ്. സിപിഎം കാസര്‍ഗോഡ് ജില്ലാ സമ്മേളനം വെള്ളിയാഴ്ച ആരംഭിച്ചു.\nഇതിനിടെ ജില്ലാ സമ്മേളനങ്ങള് രണ്ടു ദിവസമാക്കി വെട്ടിച്ചുരുക്കാന് സിപിഎം തീരുമാനിച്ചിട്ടുണ്ട്. കാസര്‍ഗോഡ്, തൃശൂര് ജില്ലാ സമ്മേളനങ്ങളാണ് വെട്ടിച്ചുരുക്കുക. രണ്ടിടത്തും സമ്മേളനം നാളെ അവസാനിപ്പിക്കും. തൃശൂരില് വെര്‍ച്വല് പൊതുസമ്മേളനവും ഒഴിവാക്കിയിട്ടുണ്ട്.


തൃക്കാക്കരയിൽ രണ്ടാഴ്ചയ്ക്കകം 24 തീപിടിത്തം | fire at thrikkakara\nതൃക്കാക്കരയിൽ രണ്ടാഴ്ചയ്ക്കകം 24 തീപിടിത്തം\nFeb 14, 2019, 07:00 AM IST\nഅഗ്നിരക്ഷാസേനയ്ക്ക് പരീക്ഷണത്തിന്റെ ദിനങ്ങൾ\nബുധനാഴ്ച തെങ്ങോടുണ്ടായ തീപിടിത്തം കെടുത്തുന്ന അഗ്നിരക്ഷാസേന\nകാക്കനാട്: കൊടുംചൂടിൽ തീപിടിത്തങ്ങൾ വർധിച്ചു. പരിമിതികളിൽ വലയുമ്പോഴും വിശ്രമമില്ലാതെ പണിയെടുക്കുകയാണ് അഗ്നിരക്ഷാസേന. റോഡരികിലെ അടിക്കാടുകളും ഒഴിഞ്ഞ പറമ്പിലെ പുല്ലും ഫർണീച്ചർ സ്ഥാപനങ്ങളും മറ്റും കത്തുന്നത് പതിവായി. തൃക്കാക്കര അഗ്നിരക്ഷാസേന പരിധിയിൽ തന്നെ രണ്ടാഴ്ചക്കിടെ 24 തീപിടിത്തമുണ്ടായതായാണു കണക്ക്.\nപുല്ലുകൾ തീപിടിക്കുന്നത് പലപ്പോഴും ഗതാഗതസൗകര്യമില്ലാത്ത സ്ഥലങ്ങളിലാണ്. ഇക്കാരണത്താൽ സേനയുടെ വാഹനത്തിന് സ്ഥലത്തിനടുത്തുവരെയെത്താൻ കഴിയാത്ത സ്ഥിതിയാണ്. കളമശ്ശേരി എച്ച്.എം.ടി., കിൻഫ്ര, സീപോർട്ട്-എയർപോർട്ട് റോഡരിക്, സ്മാർട്ട് സിറ്റി തുടങ്ങിയ മേഖലകളിൽ ഈ മാസം പല തവണയാണ് പുല്ലിനും റബ്ബറുംതോട്ടത്തിലും മറ്റുമായി തീപിടിച്ചത്. വ്യവസായകേന്ദ്രങ്ങൾക്കു പോലും ഭീഷണിയാവുന്ന തരത്തിൽ തീ ഉയരുമ്പോൾ കൃത്യസമയത്ത് എത്താൻ കഴിയാതെ\nപലപ്പോഴും അശ്രദ്ധ മൂലമാണ് തീയുണ്ടാകുന്നത്. വേനലാകുമ്പോൾ നാട്ടുകാർ ചേർന്ന് റോഡരികിലുള്ള പുല്ലും മറ്റും കത്തിച്ചുകളയാറുണ്ടായിരുന്നു. എന്നാലിപ്പോൾ പല സ്ഥലങ്ങളിലും റോഡിനോടു ചേർന്നുതന്നെ കാടുകയറിയിരിക്കുന്നു. ചിലയിടങ്ങളിൽ നാട്ടുകാർ പ്രദേശത്ത് തീയിടുകയും അവർക്ക് നിയന്ത്രിക്കാൻ കഴിയാതെ വരുമ്പോൾ വിളിക്കുകയുമാണെന്ന് അഗ്നിരക്ഷാസേന ജീവനക്കാർ പറയുന്നു.\nവരണ്ടകാറ്റ് തീ വേഗത്തിൽ വ്യാപിപ്പിക്കുന്നു. റോഡും ജലസ്രോതസും അടക്കമുള്ള അടിസ്ഥാന സൗകര്യങ്ങളുടെ അപര്യാപ്തതയും പ്രശ്നമാണ്. തീ അണയ്ക്കുമ്പോഴുണ്ടാകുന്ന കറുത്ത പുക ജീവനക്കാർക്കും ബുദ്ധിമുട്ടുണ്ടാക്കുന്നു. ഓക്സിജൻ മാസ്കില്ലാത്തതും പലപ്പോഴും പ്രശ്നമാണ്.\nതീപിടിത്തം ഉണ്ടാവാതെ നോക്കാം\n: ബീഡി, സിഗരറ്റ് എന്നിവ കെടുത്താതെ കളയരുത്.\n: കരിയിലകളും കടലാസ് മാലിന്യവും കുമിഞ്ഞുകൂടിയിരിക്കുന്നിടത്തു സൂര്യപ്രകാശം പതിച്ചു തീ പിടിക്കുന്നുണ്ട്. റോഡരികിൽ ചപ്പുചവർ കൂട്ടി തീയിടരുത്.\n: ഷോർട് സർക്യൂട്ട് ആണു കെട്ടിടങ്ങളിലെ അഗ്നിബാധയുടെ പ്രധാന കാരണം. നിലവാരമില്ലാത്ത വയറിങ്ങും പ്ലഗ് പോയന്റുകളുടെ അശ്രദ്ധമായ ഉപയോഗവുമാണ് പലപ്പോഴും ഷോർട് സർക്യൂട്ടിലേക്കു നയിക്കുന്നത്. ഗുണനിലവാരമില്ലാത്ത ഇലക്ട്രോണിക് ഉപകരണങ്ങൾ ഉപയോഗം കഴിഞ്ഞിട്ടും ഓഫ് ചെയ്യാതെ മണിക്കൂറുകളോളം അശ്രദ്ധമായി പ്ലഗ് ചെയ്തു വയ്ക്കുന്നതും അപകടങ്ങളിലേക്കു നയിക്കുന്നു. ഇൻസുലേഷൻ ദ്രവിച്ച വയറിങ്ങും അപകടകാരണമാകുന്നു.\nകൂത്താട്ടുകുളം: കോഴിപ്പിള്ളി-കൂത്താട്ടുകുളം റോഡിൽ മഹാദേവ ക്ഷേത്രത്തിന് സമീപം ..\nഎറണാകുളത്ത് ചിത്രം തെളിഞ്ഞു; അങ്കത്തട്ടിൽ ഒമ്പതു പേർ\nഫ്രീഡം ഫുഡ് ‘ജയിൽ ചാടി’; 30 മിനിറ്റിനുള്ളിൽ നാട്ടുകാർ ‘പിടിച്ചു’\nവോട്ടിങ് യന്ത്രം സൂക്ഷിക്കാൻ കളക്ടറേറ്റിൽ വെയർഹൗസ് വരുന്നു\nലൈബ്രറി തിരഞ്ഞെടുപ്പിൽ എൽ.ഡി.എഫിന് വിജയം\nപാദത്തിനടിയിൽ സ്വർണ മിശ്രിതം കടത്തിയ ആൾ പിടിയിൽ


ഒരു ചെറിയ, വലിയ സ്വപ്നം\nനാസർ യൂസഫ് August 19, 2020 04:16 PM IST\nതാമസസ്ഥലത്ത് നിന്ന് നടന്ന്, മരുഭൂമിയിലെ കിളിയോട് കുശലം ചൊല്ലി നേരെ ബസ് സ്റ്റോപ്പിൽ എത്തി ബസ്സ് വരുന്നതും കാത്തിരിക്കുക. ബസിൽ കയറി മനാമ ടെർമിനലിൽ ഇറങ്ങി, ഗോൾഡ് സിറ്റിയുടെ മുന്നിൽ കൂടി നടന്നു ബാബ് അൽ ബഹറിനിലെത്തി റിയാസിന്റെ കടയിൽ നിന്ന് ഒരു ഒരു പെപ്സി കുടിച്ചു. മനാമ സൂക്കിലെ കൊച്ചു, കൊച്ചു ഖല്ലികൾ പിന്നിട്ട് ഓഫീസിലെത്തി ജോലി ചെയ്യുക. ഓഫീസിൽ നിന്ന് തിരിച്ച് ബാബ് അൽ ബഹറിനിലെത്തുമ്പോൾ യത്തീം പള്ളിയിൽ നിന്ന് മധ്യാഹ്ന പ്രാർഥനയുടെ ബാങ്കൊലി മുഴങ്ങുന്നുണ്ടാവും.\nഅറബികളുടെ കൂടെ തോളോട് തോൾ ചേർന്ന് നിസ്കരിച്ചു, വുളുവുള്ള മനസ്സോടെ പള്ളിയിൽ നിന്ന് ഇറങ്ങി ഏതെങ്കിലും ഒരു സുഹൃത്തിന്റെ കൂടെ ഫില്ലി കഫെയിൽ നിന്ന് കുങ്കുമപ്പൂവിന്റെ സുഗന്ധമുള്ള ചായ കുടിച്ചു, കുശലം പറഞ്ഞിരിക്കുക. കഫേയിൽ നിന്ന് ഇറങ്ങി, സുഹൃത്തിന്റെ തോളിൽ കയ്യിട്ട് തിരക്കേറിയ തെരുവിൽ കൂടി ബസ്സ് സ്റ്റോപ്പിലേക്ക് നടക്കുക. അപ്പോഴേക്കും ഒന്നര മണിയുടെ ബസ് വന്നു നിൽപ്പുണ്ടാവും. ബസിൽ കയറി നേരെ വീട്ടിലേക്ക് പോവുക.\nമരുഭൂമിയുടെ ഗന്ധം ആസ്വദിച്ചു കൊണ്ടുള്ള സായാഹ്ന നടത്തം കഴിഞ്ഞു, കുളിച്ചു മഗ്‌രിബ് നിസ്കാരത്തിന്റെ ബാങ്ക് വിളി കേട്ട് നേരെ പള്ളിയിയിലേക്ക്. അറബികളും പാക്കിസ്ഥാനികളും ബംഗാളികളും ലങ്കക്കാരുടെയും കൂടെ തോളോട് തോൾ ചേർന്നുള്ള പ്രാർഥന കഴിഞ്ഞു പള്ളിയോട് ചേർന്ന മൈതാനത്ത് ബെഞ്ചിൽ ഇരുന്നു കുട്ടികളുടെ ഫുട്ബോൾ കളി കാണുക. കളി കഴിഞ്ഞു നേരെ വീട്ടിലേക്ക് പോവുക.\nഈ അടുത്ത കാലം വരെ ഇതൊക്കെ നിസാരമായ കാര്യമായിരുന്നു. ഇപ്പോഴാണ് അതിന്റെ പ്രാധാന്യവും, സന്തോഷവും തിരിച്ചറിയുന്നത്. മനാമയിലെ തെരുവിൽ കൂടി മുഖം മൂടി അണിയാതെ കൈകൾ വീശി നടക്കുന്നതാണ് എന്റെ ഇപ്പോഴത്തെ വലിയ സ്വപ്നം. സുഹൃത്തുക്കൾക്ക് കൈ കൊടുത്തും കെട്ടി പ്പിടിച്ചും, കുശലം പറഞ്ഞും നടക്കുന്ന ആ നല്ല കാലത്തിലേക്ക് ഇനി എത്ര ദൂരം...


കേന്ദ്രമന്ത്രി ബാബുല് സുപ്രിയോയെ ജാദവ്പുര് യൂണിവേഴ്‌സിറ്റിയില് തടഞ്ഞു; കൈയേറ്റം ചെയ്തു | Babul Supriyo| Jadavpur University\nSep 19, 2019, 08:07 PM IST\nസംഭവത്തെ ഗൗരവത്തോടെയാണ് കാണുന്നതെന്ന് പശ്ചിമ ബംഗാള് ഗവര്‍ണര് ജഗ്ദീപ് ധന്‍കര് പ്രതികരിച്ചു. കേന്ദ്രമന്ത്രിയെ തടഞ്ഞത് ഗൗരവതരമാണ്. സംസ്ഥാനത്തെ ക്രമസമാധാന നിലയുടെ പ്രതിഫലനമാണ് സംഭവമെന്നും ഗവര്‍ണര് അഭിപ്രായപ്പെട്ടു.\nവിഷയത്തില് ഗവര്‍ണര് ഇടപെട്ടു\nചീഫ് സെക്രട്ടറിയുടെ വിശദീകരണംതേടി\nന്യൂഡല്‍ഹി: എ.ബി.വി.പി സംഘടിപ്പിച്ച പരിപാടിയില് പങ്കെടുക്കാന് കൊല്‍ക്കത്തയിലെ ജാദവ്പുര് യൂണിവേഴ്‌സിറ്റിയിലെത്തിയ കേന്ദ്ര സഹമന്ത്രി ബാബുല് സുപ്രിയോയെ ഇടത് വിദ്യാര്‍ഥി സംഘടനകള് തടഞ്ഞു.\nസര്‍വകലാശാലാ കാമ്പസില് പ്രവേശിക്കാന് അനുവദിക്കാതെ വിദ്യാര്‍ഥികള് ഒരു മണിക്കൂറോളം കേന്ദ്രമന്ത്രിയെ തടഞ്ഞുവെന്ന് ദേശീയ മാധ്യമങ്ങള് റിപ്പോര്‍ട്ടുചെയ്തു. ഗോ ബാക്ക് വിളികളുമായാണ് എസ്.എഫ്.ഐ പ്രവര്‍ത്തകര് അടക്കമുള്ളവര് കേന്ദ്രമന്ത്രിയെ തടഞ്ഞത്. പിന്നീട് അദ്ദേഹം സര്‍വകലാശാല കാമ്പസില്‍നിന്ന് മടങ്ങാന് ഒരുങ്ങവെ വിദ്യാര്‍ഥികള് അദ്ദേഹത്തിന്റെ തലമുടിയില് പിടിച്ചു വലിക്കുകയും തള്ളുകയും ചെയ്തുവെന്നാണ് പരാതി.\nരാഷ്ട്രീയം കളിക്കാനല്ല സര്‍വകലാശാലയില് എത്തിയതെന്ന് അദ്ദേഹം പിന്നീട് പി.ടി.ഐ വാര്‍ത്താ ഏജന്‍സിയോട് പറഞ്ഞു. ചില വിദ്യാര്‍ഥികളുടെ പെരുമാറ്റം തന്നെ വിഷമിപ്പിച്ചു. തന്നെ തടയുകയും മുടിയില് പിടിച്ചു വലിക്കുകയും തള്ളുകയും ചെയ്തുവെന്നും അദ്ദേഹം ആരോപിച്ചു. നക്‌സലുകളെന്ന് സ്വയം വിശേഷിപ്പിച്ചുകൊണ്ട് വിദ്യാര്‍ഥികള് തന്നെ പ്രകോപിപ്പിക്കാനാണ് ശ്രമിച്ചതെന്നും കേന്ദ്ര സഹമന്ത്രി ആരോപിച്ചു. സര്‍വകലാശാല വി.സി സുരഞ്ജന് ദാസ് വിദ്യാര്‍ഥികളുമായി ചര്‍ച്ച നടത്തിയെങ്കിലും അവര് പിരിഞ്ഞുപോയില്ല.\nഫാസിസ്റ്റ് ശക്തികളെ കാമ്പസില് കയറാന് അനുവദിക്കില്ലെന്ന് പറഞ്ഞുകൊണ്ടായിരുന്നു പ്രതിഷേധം.ബാലുല് സുപ്രിയോയുടെ സുരക്ഷാ ഗാര്‍ഡ് ഒരു വിദ്യാര്‍ഥിനിനെ തല്ലിയെന്നും പ്രതിഷേധക്കാര് ആരോപിച്ചു.\nഅതിനിടെ, സംഭവത്തെ ഗൗരവത്തോടെയാണ് കാണുന്നതെന്ന് പശ്ചിമ ബംഗാള് ഗവര്‍ണര് ജഗ്ദീപ് ധന്‍കര് പ്രതികരിച്ചു. കേന്ദ്രമന്ത്രിയെ തടഞ്ഞത് ഗൗരവതരമാണ്. സംസ്ഥാനത്തെ ക്രമസമാധാന നിലയുടെ പ്രതിഫലനമാണ് സംഭവമെന്നും ഗവര്‍ണര് അഭിപ്രായപ്പെട്ടു. വിഷയത്തില് അദ്ദേഹം ചീഫ് സെക്രട്ടറിയുടെ വിശദീകരണം തേടി. സര്‍വകലാശാലയില് നടന്ന സംഭവങ്ങളെക്കുറിച്ച് അന്വേഷിക്കാന് സിറ്റി പോലീസ് കമ്മീഷണറോട് നിര്‍ദ്ദേശിച്ചിട്ടുണ്ടെന്ന് ചീഫ് സെക്രട്ടറി ഗവര്‍ണറെ അറിയിച്ചിട്ടുണ്ട്.\nContent Highlights: Supriyo 'heckled' at Jadavpur University\nരാഷ്ട്രീയം വിടാന് ആഗ്രഹിച്ച തന്നെ മോദി തടഞ്ഞു- കേന്ദ്ര മന്ത്രി ബാബുള് സുപ്രിയോ


Malayalees fear marriage and divorce-വിവാഹത്തെയും വിവാഹ മോചനത്തെയും പേടിക്കുന്ന മലയാളി\nOpinion News in Malayalam\nInternational Womens Day 2017 Love Living Together Marriage Commitment Happiness Vm Girija\nവിവാഹത്തെയും വിവാഹ മോചനത്തെയും പേടിക്കുന്ന മലയാളി\nപ്രായപൂർത്തിയായവർക്ക്, മനസ്സിനും ശരീരത്തിനും കേടുതട്ടാത്ത, സന്തോഷകരമായ ഒത്തുചേരലുകൾ സാധ്യമാണെങ്കിൽ, ഈ ലോകം തകർന്നുപോകുമോ?\nMarch 15, 2017 01:17:15 pm\nസ്ത്രീകൾക്ക് സുഖമില്ല, പലപ്പോഴും സന്തോഷിക്കാനറിയില്ല, അവകാശബോധം, അവകാശലബ്‌ധി, പോരാട്ടങ്ങൾ, അറിവ് എന്നിവകൊണ്ട് സന്തോഷം കിട്ടുകയല്ല, സന്തോഷിക്കാനുളള കഴിവ് ഇല്ലാതാവുകയാണ്; ഏന്താണ് സ്ത്രീയുടെ ആവശ്യം? ഏതു മനുഷ്യനെപ്പോലെയും നീതി, സമത്വം, സന്തോഷം ഇത് തന്നെയല്ലേ?\nകുടുംബം, പഴയകാലത്തെ സ്നേഹം തുടങ്ങിയ മിഥ്യകൾ ഒരുഭാഗത്ത്. ജാതിയിലധിഷ്ഠിതമായിരുന്നു കുടുംബവ്യവസ്ഥ. എന്റെ ഓർമയിൽ, എന്റെ വീട്ടിലൂടെ കൈമാറിവന്ന കുടുംബത്തിന്റെ ഓർമകൾ ഒട്ടും സന്തോഷപ്രദമല്ല. അതായത് പണ്ടത്തെ മുത്തശ്ശിമാരുടെ ലോകം ഏറെ ദുരിത പൂർണം ആയിരുന്നു. അച്ഛന്റെ അച്ഛനും അമ്മയുടെ അച്ഛനും ഒന്നിലധികം വേളി (വിവാഹം) കഴിച്ചിരുന്നു. കുട്ടികളും. ഏറെ മുത്തശ്ശിമാർ, സ്ത്രീജനങ്ങൾ ഉളള പഴയ നന്പൂതിരിത്തറവാട് ശരിയല്ലാത്തതുകൊണ്ടാണ് ആ വ്യവസ്ഥ തകർന്നു പോയത്. നാം ഇന്ന് കാണുന്ന അണുകുടുംബം, അമ്മ, അച്ഛൻ, കുട്ടികൾ എന്ന സങ്കൽപ്പം ആർക്കും ഇല്ലായിരുന്നു.\nപക്ഷേ, ഇന്നത്തെ നമ്മുടെ സ്നേഹസങ്കല്പം വെച്ച് സന്തോഷത്തിന്റെ അളവുകൾവെച്ച് അന്നുളളവരുടെ ജീവിതം അളക്കാനും വയ്യ. ആചാരമായിരുന്നു, നിയമങ്ങളായിരുന്നു, തേവാരവും പാചകവും ശുശ്രൂഷയും ഒക്കെയായിരുന്നു സ്ത്രീയുടെ ലോകം. മക്കളോടുളള വാത്സല്യം പോലും പ്രകടിപ്പിക്കുന്നവർ ചുരുക്കം. തറവാടിനായിരുന്നു, വ്യവസ്ഥയ്ക്കായിരുന്നു പ്രാധാന്യം. ഉണ്ണാനും ഉടുക്കാനും ഉണ്ടായാൽ, ആചാരലംഘനം ഇല്ലാതെ, ദെണ്ണം ഇല്ലാതെ ജീവിക്കാനായാൽ പലരും സന്തുഷ്ടരായിരുന്നു. അനുരാഗം, രതി ഇവയെക്കുറിച്ച് അന്തർജനങ്ങൾക്ക് വലിയ പിടിപാടുണ്ടായിരുന്നു എന്ന് തോന്നുന്നില്ല. സ്നേഹവും ഒത്തൊരുമയും, ഉളള ആൺ-പെൺ ബന്ധം ആദിവാസികളിലും പുലയരിലും പാണരിലും ഒക്കെയായിരുന്നു എന്നാണ് എന്റെ അറിവ്; നിഗമനം.\nഇന്നലെ ഒരു കോളജ് അധ്യാപികയുടെ അമ്മ പറഞ്ഞു, അവൾ കല്യാണത്തിന് സമ്മതിക്കുന്നില്ല. പേടിയാണ് കൂട്ടുകാരികളിൽ പലരും വിവാഹമോചിതകളാണ്. ആരേയും പ്രണയിക്കാൻ പറ്റുന്നില്ല. ആലോചിച്ച് നടത്താനാണെങ്കിൽ സ്വാതന്ത്ര്യം പോകുമോ, അത് പിന്നെ, വലിയ ഒരു പ്രശ്നമാകുമോ എന്ന പേടിയാണ് എന്ന് മലയാളികൾ വിവാഹത്തെ പേടിക്കുന്നു, വിവാഹമോചനത്തെയും പേടിക്കുന്നു.\nകുടുംബം, സ്ഥിരമായ ഒരു ജീവിതഘടന, കുട്ടികളുടെ വിദ്യാഭ്യാസം, നല്ല വരുമാനം ഇവയാണ് മലയാളി കടന്നുപോകാനാഗ്രഹിക്കുന്ന ജീവിതഘടന. ജാതിയും ജാതകവും ധനസ്ഥിതിയും നോക്കിയോ, പ്രണയിച്ചോ, പ്രണയവും മുൻ പറഞ്ഞതും സംഘടിപ്പിച്ചോ ഒക്കെ ഒരു കുടുംബമുണ്ടാക്കി, ജീവിതാവസാനം വരെ, അതിനേ ചുറ്റിപ്പറ്റി ജീവിക്കേണ്ട അവസ്ഥയാണ് നമുക്ക്. പരസ്പരം ആണും പെണ്ണും പ്രതീക്ഷിക്കുന്നത് ഇതാണ് !\nഎന്നാൽ, ജീവിതാവസ്ഥയിൽ വന്ന മാറ്റം കൊണ്ട് ശിശുപരിപാലനം, മുലയൂട്ടൽ ഇവ ഏറെ കഷ്ടമായിരിക്കുന്നു. നമ്പൂതിരി കുടുംബങ്ങളിലെ കുട്ടികളെ എല്ലാം മുമ്പ് “ആയിമാർ” (ശിശുപരിപാലനത്തിനുളള പണിക്കാരികൾ) ആണ് നോക്കിയിരുന്നത്. പക്ഷേ, അമ്മമാർ തൊട്ടടുത്ത് തന്നെ ഉണ്ടായിരുന്നു. ആൺകുട്ടികൾ വേദപഠനവും മറ്റുമായി പുറത്തും പെൺകുട്ടികൾ എന്തെങ്കിലുമായി അകത്തും. അതൊരു നല്ല പൂർവമാതൃക അല്ല.\nപുതുവിദ്യാഭ്യാസം കൊണ്ടുവന്ന കാറ്റും വെളിച്ചവുമുളള ബംഗ്ലാവുകളും ചെറുവീടുകളും പൊതുവിദ്യാഭ്യാസവും നമ്മെ മാറ്റി മറിച്ചു. സ്ത്രീകൾ ടീച്ചർമാരോ, നഴ്സുമാരോ ഒക്കെയായി മാറി. കുട്ടികൾ തറവാട്ടിൽ നിന്ന് ഒറ്റവീടുകളിലായി. അവരെ എങ്ങനെ കൂട്ടായി വളർത്തണം എന്ന ചുമതല സമൂഹം വച്ചൊഴിഞ്ഞു. കുട്ടികളെ നോക്കൽ ആനന്ദകരമല്ലാതായിരിക്കുന്നു, ഒരുപാട് വീടുകളിൽ; ഒപ്പം കുട്ടികളുടെ ജീവിതവും. ഓഫീസ്, വീട് എന്നുളള ജീവിതവും ചുരുങ്ങുന്ന പൊതുവിടങ്ങളും ഇന്ന് കുടുംബജീവിതം അസഹ്യമാക്കിയിരിക്കുന്നു. ജാതി, ജാതകം, സമ്പത്ത് എന്നിവയുടെ പ്രദർശനവേദിയായ വിവാഹങ്ങൾ പിന്നീട് തടവറകൾ ആവുന്നു.\nസ്ത്രീ- പുരുഷ ബനധത്തിലുളള ആനന്ദം എവിടെ പോയി? രതിയിലുളള സുഖാനുഭൂതികളും സ്പർശനാനുഭവങ്ങളും പരസ്പരം പുഷ്പ്പ്പിക്കാത്തത് എന്ത്? വിദ്യാഭ്യാസം കൊണ്ട് നേടേണ്ട, മനുഷ്യൻ സർവ മേഖലകളിലും കർമ്മവും ആനന്ദവും കൂട്ടിയിണക്കണം എന്ന ലക്ഷ്യം നാം എങ്ങനെ മറന്നു? പരസ്പരമുളള കരുതലാണ് എല്ലാ ആനനന്ദത്തിന്റെയും കാതൽ. പരസ്പരം ആനന്ദിപ്പിക്കാൻ ശ്രമിക്കുമ്പോഴാണ്, ഒരു ദിവ്യചൈതന്യം രതിയിലും കുടുംബ ജീവിതത്തിലും ഉണ്ടാകുന്നത്. എനിക്കു വേണ്ട ആനന്ദവും സുഖവും പങ്കാളിയിൽ നിന്നും പിഴിഞ്ഞെടുക്കുമ്പോഴല്ല. “പിന്നെ നിത്യ ജീവിതത്തിൽ ആനന്ദമല്ലേ!” എന്ന് എല്ലാവരും എന്നെ കളിയാക്കുമായിരിക്കും.\nഈ നിലയ്ക്കുളള കുടുംബം ഇനിയും നിലനിൽക്കണമോ? ഇപ്പോൾ നിൽക്കുന്ന കുടുംബഘടനയിൽ ആശയപരമായി ജനാധിപത്യവും പ്രായോഗികമായി ജോലി പങ്കാളിത്തവും സാമൂഹികഉത്തരവാദിത്തവും ഉണ്ടാക്കാൻ പറ്റില്ലേ? ജനാധിപത്യവും സ്നേഹവും പരസ്പര വിരുദ്ധമാണോ? അടിമത്തവും ആധിപത്യവും നിലനിന്നാൽ മാത്രമേ ഇപ്പോഴത്തെ കുടുംബ ഘടനയും നിലനിൽക്കൂ.എന്തൊരു കഷ്ടമാണിത്.\nപ്രണയത്തിന്റെ കാല്പനികവശങ്ങൾ മായ്ച്ചുകളഞ്ഞാൽ, ലോകം നിറവും സംഗീതവും ഇല്ലാത്തതാകും. എന്റെ മക്കളുടെ ക്യാമ്പസായ ജെ എൻയു വിൽ പോകുമ്പോൾ എനിക്ക് തോന്നാറുണ്ട് വിദ്യാർത്ഥിനികൾ കാല്പനികതയുടെ മായാലാവണ്യം സ്പർശിക്കാത്ത പോരാളികളും ബുദ്ധിജീവികളുമാണെന്ന്. അവിടെ സ്വാതന്ത്ര്യമുണ്ട്, ധീരതയുണ്ട്, സ്ത്രീ-പുരുഷ പ്രണയത്തിനോ ശാരീരികബന്ധങ്ങൾക്കോ സാധ്യതയുണ്ട് – പക്ഷേ, മൃദുലമായ ഭാവാത്മകതയില്ല. ഇത് എന്റെ തോന്നൽ മാത്രമാണ്. സ്വാതന്ത്ര്യം സന്തോഷം നൽകും എന്ന് ശരിയാണ് പ്രത്യേകിച്ചും സ്ത്രീ പുരുഷബന്ധത്തിൽ, കുടുംബബന്ധത്തിൽ.അത് സ്വാതന്ത്ര്യം തന്നെ ആയി പങ്കാളികൾ നില നിർത്തും എങ്കിൽ.പക്ഷെ ആചാര ബദ്ധമായി കല്യാണം കഴിച്ചവരുടെ ജീവിതത്തിൽ ഉള്ളതിനേക്കാളും വെളിച്ചം സ്വതന്ത്രരുടെ ജീവിതത്തിൽ കാണാത്തത് എന്ത്?!\nRepresentative Image: Vishnu Ram\nസ്നേഹമില്ലാത്ത ബന്ധങ്ങൾ,കുട്ടികൾ നാം പൊതു സമൂഹത്തിൽ കാണുന്നു.ജെ എൻ യു പോലുള്ള പ്രബുദ്ധ ഇടത്തിൽ അത് തന്നെ കാണുക ആണെങ്കിൽ പിന്നെ എന്താണ് സ്നേഹം?പൊതുജീവിതത്തിൽ വികാര വിചാരങ്ങൾ യോജിപ്പിക്കൽ?\nരതി, അമ്മയാവൽ, അച്ഛനാവൽ, സ്ത്രീയാവൽ, പുരുഷനാവൽ, കുടുംബം നോക്കി നടത്തൽ ഇതൊക്കെ സന്തോഷകരമാവണമെങ്കിൽ ഇന്നത്തെ ജോലി- കുടുംബ ഘടനകൾ മാറിയേ തീരൂ.അടഞ്ഞ, ദുർഗന്ധപൂരിതമായ ഈ കുടുംബവ്യവസ്ഥ സ്വാർത്ഥികളായ കുഞ്ഞുങ്ങളുടെ സ്വാർത്ഥതരമായ പുതുകുടുംബ സൃഷ്ടിക്ക് ഉതകുന്ന തരമാവരുത്.\nആണും പെണ്ണും കണ്ടും ഇടപഴകിയും ഒപ്പം ജീവിച്ചും ഉറപ്പായാൽ മാത്രം വിവാഹം കഴിച്ചാൽ മതി ; അച്ഛനും അമ്മയും ആയാൽ മതി. ഒരു മതം സ്വീകരിക്കും പോലെ, ജോലി സ്വീകരിക്കും പോലെ, രാഷ്ട്രീയ പാർട്ടിയിൽ ചേരുംപോലെ (യഥാർത്ഥ അർത്ഥത്തിൽ) പ്രധാനമാണ് കുടുംബം ഉണ്ടാക്കലും. പരസ്പരം ആദരവും സ്നേഹവും ആഗ്രഹവും നിലനിൽക്കുമെങ്കിൽ മാത്രം മതി കുടുംബവും കുഞ്ഞുങ്ങളും. വിവാഹമോചനം ഒഴിവാക്കാനുളള എളുപ്പ മാർഗ്ഗം വിവാഹവും ഒഴിവാക്കുകയാണ്. പക്ഷേ കുഞ്ഞുങ്ങളുടെ വളർത്തൽ സ്ത്രീകളെ ഏൽപ്പിച്ച് മുങ്ങുന്നതിനുളള സൗകര്യമായി ‘ഒപ്പം താമസിക്കലിനെ’ എടുക്കുന്നവരും ഉണ്ട് എന്നതാണ് വിഷമം.\nഇപ്പോഴത്തേപ്പോലെ, ഒരു ദുസ്വപ്നാവസ്ഥയിൽ പങ്കാളികളെ എത്തിച്ച്, കുട്ടികളെ അസ്വസ്ഥരാക്കി പടവെട്ടി പിരിയലാവരുത് വിവാഹമോചനവും. അത് കുറേക്കൂടി പോസിറ്റീവ് ആയ, പിരിയലായിരിക്കണം. പ്രത്യേകിച്ചും കുട്ടികൾ ഉണ്ടെങ്കിൽ.\nവിവാഹം കുടുംബങ്ങളുടെയും തറവാടുകളുടെയും ജാതകത്തിന്റേയും ജാതിയുടെയും സമ്പത്തിന്റേയും കഥയാവരുത് ; വലിയ ആർഭാട വിവാഹങ്ങൾ വേണ്ട. ആണും പെണ്ണും ഒരുമിച്ച് ജീവിക്കുകയും പിരിയുകയും ചെയ്യട്ടെ. കന്യാകത്വമോ ബ്രഹ്മചാരിയായിരിക്കലോ ഒരു നന്മയല്ല. വിവാഹിതയാവാൻ പോവുന്ന പെൺകുട്ടി കന്യകയാവാൻ പാടില്ല എന്ന് കൂടി എനിക്ക് തോന്നാറുണ്ട്. എന്തായാലും കന്യകയായി ‘പരിശുദ്ധിയോടെ’ വിവാഹവേദിയിൽ പെണ്ണ് നിൽക്കുന്നത് ഒരു വിചിത്രവസ്തുതയാണ്. ആരോഗ്യകരമായ രതി പുതിയ തലമുറയെ പഠിപ്പിക്കേണ്ടതാണ്. എങ്കിൽ അക്രമങ്ങൾ കുറയുകയും ചെയ്യും. പ്രായപൂർത്തിയായവർക്ക്, മനസ്സിനും ശരീരത്തിനും കേടുതട്ടാത്ത, സന്തോഷകരമായ ഒത്തുചേരലുകൾ സാധ്യമാണെങ്കിൽ, ഈ ലോകം തകർന്നുപോകുമോ?\nഇന്നത്തെ കുടുംബ ഘടന ആഡംബര വിവാഹങ്ങൾ കൊണ്ടു തുടുക്കം കുറിക്കുന്ന ജയിൽ ജീവിതമാണ് മിക്കവാറും. അത് മാറ്റാനാണ് വനിതാ ദിന ചിന്തകൾ വരേണ്ടത്.\nInternational Women’s Day 2017: മീനാക്ഷി അമ്മ : ഉൾക്കരുത്തിൽ തെളിഞ്ഞ കളരി വിളക്ക്\nലക്‌നൗ ഏറ്റുമുട്ടൽ: ഭീകരനെ വധിച്ചു; 12 മണിക്കൂർ നീണ്ട അനിശ്ചിതത്വത്തിന് അവസാനം\nവനിതാ ദിനത്തിൽ മുഖ്യമന്ത്രിയുടെ സുരക്ഷ പെൺകരങ്ങളിൽ\nInternational Women’s Day 2020: ചില വനിതാദിനപരിപാടികൾ നമ്മെ പഠിപ്പിക്കുന്നത്\nരാത്രികളെല്ലാം ഞങ്ങളുടേത് കൂടി; നഗരങ്ങള് കീഴടക്കി പെണ്‍കരുത്ത്\nInternational Women’s Day 2020: സ്ത്രീവിരുദ്ധതയ്ക്കു മറുപടി വേണോ; ഇതാ ഒരതിഭീകര തുല്യതാ പേജ്\nInternational Women’s Day 2020: വനിതാ ദിനത്തിന്റെ ചരിത്രവും പ്രാധാന്യവും\nഫെമിനിസ്റ്റുകള്‍ക്ക് എന്ത് വേണമെങ്കിലും പറയാം, എന്റെ പെണ്‍മക്കളെ ഞാന് ക്രിക്കറ്റ് കളിക്കാന് വിടില്ല: ഷാഹിദ് അഫ്രിദി\nHappy Women’s Day 2020 Wishes, Messages, Images, Greetings, Quotes, Status: വനിതാ ദിനാശംസകൾ കൈമാറാം\nമോദി സോഷ്യല് മീഡിയ ഉപേക്ഷിക്കില്ല; കാരണമിതാണ്\nInternational Women’s Day 2019: നീയെൻ ലോകസുന്ദരി, നിന്നെപോലെ മറ്റാരുമില്ല: നയൻതാരയോട് വിഘ്നേഷ്


‘ആക്രമിക്കപ്പെട്ട നടിക്കൊപ്പം തന്നെ’; അഭിമുഖം വളച്ചൊടിച്ചെന്ന് നടി മിയ – Chandrika Daily\nBy chandrika Wednesday August 9, 2017 11:19 am\n‘ആക്രമിക്കപ്പെട്ട നടിക്കൊപ്പം തന്നെ’; അഭിമുഖം വളച്ചൊടിച്ചെന്ന് നടി മിയ\nനടി ആക്രമിക്കപ്പെട്ട സംഭവത്തില് താന് നടത്തിയെന്ന് പറയുന്ന പരാമര്‍ശങ്ങള് വളച്ചൊടിച്ചുവെന്ന് നടി മിയ. താന് ഒരു ഓണ്‍ലൈനിന് നല്‍കിയ അഭിമുഖം മറ്റൊരു ഓണ്‍ലൈന് വളച്ചൊടിച്ച് നല്‍കുകയായിരുന്നുവെന്ന് മിയ…\nനടി ആക്രമിക്കപ്പെട്ട സംഭവത്തില് താന് നടത്തിയെന്ന് പറയുന്ന പരാമര്‍ശങ്ങള് വളച്ചൊടിച്ചുവെന്ന് നടി മിയ. താന് ഒരു ഓണ്‍ലൈനിന് നല്‍കിയ അഭിമുഖം മറ്റൊരു ഓണ്‍ലൈന് വളച്ചൊടിച്ച് നല്‍കുകയായിരുന്നുവെന്ന് മിയ പറഞ്ഞു. സിനിമാമേഖലയിലെ ചൂഷണത്തെക്കുറിച്ച് ചോദിച്ചപ്പോള് തനിക്കുണ്ടായിട്ടില്ലെന്ന് പറഞ്ഞത് നടി ആക്രമിക്കപ്പെട്ടതിനെക്കുറിച്ചായിരുന്നില്ല. അക്രമത്തിന് ഇരയായ ആള്‍ക്കൊപ്പമാണ് താനെന്നും നിലനില്‍ക്കുന്നതെന്നും മിയ പറഞ്ഞു.\nകഴിഞ്ഞ ദിവസം ഒരു ഓണ്‍ലൈന് പോര്‍ട്ടലില് വന്ന ന്യൂസ് എന്റെ ശ്രദ്ധയില്‍പെട്ടതിനു ശേഷമാണു ഇങ്ങനൊരു പോസ്റ്റ് വേണം എന്നെനിക് തോന്നിയത്. എന്റെയും മറ്റു ചില നടിമാരുടെയും പേരുകള് ചേര്‍ത്തായിരുന്നു ആ വാര്‍ത്ത. കുറച്ചു നാളു മുന്‍പ് ഞാന് മറ്റൊരു ന്യൂസ് പോര്‍ട്ടലിനു കൊടുത്ത അഭിമുഖത്തില് നിന്നും ചില ഭാഗങ്ങള് പകര്‍ത്തി ആണ് ആ വാര്‍ത്ത തയ്യാറാക്കിയിരിക്കുന്നത്. കൂടുതല് വ്യക്തത കിട്ടാനായി ഞാന് നല്‍കിയ യഥാര്‍ത്ഥ അഭിമുഖം പ്രസിദ്ധീകരിച്ച ന്യൂസ് പോര്‍ട്ടലിനെ ഒന്നാം അഭിമുഖം എന്നും തെറ്റായി പകര്‍ത്തിച്ചു എഴുതിയ ന്യൂസ് പോര്‍ട്ടലിനെ രണ്ടാം ന്യൂസ് പോര്‍ട്ടലെന്നും എഴുതാം. മലയാള സിനിമയിലെ ചിലര് നേരിട്ട ചൂഷണങ്ങളെപ്പറ്റിയുള്ള വെളിപ്പെടുത്തലിനെ അനുബന്ധിച്ചു ചോദിച്ച ചോദ്യത്തിന് ഞാന് നല്‍കിയ മറുപടി നടി ആക്രമിക്കപ്പെട്ട സംഭവവുമായി ബന്ധിപ്പിച്ചാണ് രണ്ടാം ന്യൂസ് പോര്‍ട്ടലില് വന്നത്. ചൂഷണങ്ങളെ പറ്റിയുള്ള ചോദ്യത്തിന് ഞാന് നല്‍കിയ മറുപടി ‘എനിക്ക് ഇതുവരെ അത്തരം ഒരു അനുഭവം ഒരു ഇന്‍ഡസ്ട്രിയില് നിന്നും ഉണ്ടായിട്ടില്ല നമ്മള് നെഗറ്റീവ് രീതിയില് പോവില്ല എന്ന ഇമേജ് ഉണ്ടാക്കിയാല് ഇത്തരം ചൂഷണ അനുഭവം ഉണ്ടാവില്ല എന്ന് ഞാന് വിശ്വസിക്കുന്നു’ എന്നായിരുന്നു. എന്നാല് എന്റെ ഈ ഉത്തരം നടി ആക്രമിക്കപ്പെട്ട സംഭവത്തെ ആസ്പദമാക്കി ആണ് രണ്ടാമത്തെ ന്യൂസ് പോര്‍ട്ടലില് വന്നത്. അത് അവതരിപ്പിച്ച രീതി വായിച്ചാല് അക്രമം നേരിട്ടവരുടെ സ്വഭാവദൂഷ്യം കാരണമാണ് അത് സംഭവിച്ചത് എന്ന ധ്വനിയാണ് വായിക്കുന്നവര്‍ക് ലഭിക്കുക. ധ്വനി മാത്രമല്ല, മിയ അങ്ങനെ പറഞ്ഞു എന്ന് വളരെ കോണ്‍ഫിഡന്റ് ആയി എഴുതിയിരിക്കുകയാണ് എഴുത്തുകാരന്. തികച്ചും വസ്തുതാരഹിതമായ ഒന്നാണ് അത്. ചൂഷണത്തെപ്പറ്റി പറഞ്ഞ ഉത്തരം അക്രമത്തെകുറിച്ചു പറഞ്ഞ ഉത്തരമാക്കി ദുര്‍വ്യാഖ്യാനം ചെയ്തിരിക്കുകയാണ്. ചൂഷണവും ആക്രമവും രണ്ടാണ് എന്ന പൂര്‍ണ്ണ ബോധ്യം എനിക്കുണ്ട്. അത് മാത്രമല്ല ഏതൊരു സാഹചര്യത്തിലും ന്യായത്തിന്റെ ഭാഗത്ത് നില്‍ക്കുന്ന എന്റെ പൂര്‍ണ്ണ പിന്തുണ അക്രമം നേരിട്ട വ്യക്തിക്കാണെന്നു ഒരിക്കല് കൂടി പറയാന് ഞാന് ആഗ്രഹിക്കുന്നു.\nഎന്റെ അടുത്തു അഭിമുഖത്തിനായി സമീപിക്കുന്ന ആരോടും അവരുടെ വലിപ്പചെറുപ്പം നോക്കാതെ ഴലിൗശില ആയി അഭിമുഖം നല്കാന് ഞാന് പരമാവധി ശ്രമിക്കാറുണ്ട്. എന്നാല് എന്റെ ഈ ശ്രമത്തിനു ശേഷവും എന്റെ പ്രസ്താവനകള് തെറ്റായി വ്യാഖ്യാനിച്ചു ജനങ്ങളെ തെറ്റിദ്ധരിപ്പിക്കുന്നതിലുള്ള വിഷമത്തിലാണ് ഈ പോസ്റ്റ്. മാധ്യമങ്ങളെ ഞാന് ബഹുമാനിക്കുന്നു, എന്നാല് വസ്തുതകളെ വളച്ചൊടിക്കുന്ന ന്യൂനപക്ഷ മാധ്യമങ്ങളും ഇവിടെ ഉണ്ടെന്ന സത്യം എന്നോടൊപ്പം ജനങ്ങളും മനസിലാക്കുക. ഞാന് നല്‍കിയ അഭിമുഖങ്ങള് അതേപടി പ്രസിദ്ധീകരിച്ച മറ്റു മാധ്യമങ്ങള്‍ക് ഞാന് നന്ദി പറയുന്നു. ഞാന് നല്‍കിയ യഥാര്‍ത്ഥ അഭിമുഖത്തിന്റെ പ്രസക്തത ഭാഗങ്ങള് ചുവടെ ചേര്‍ക്കുന്നു.\nCategories: More, Views Tags: Actress attack.Actor Dileep, Actress Miya


നിയമസഭാ തിരഞ്ഞെടുപ്പില് സര്‍പ്രൈസ് സ്ഥാനാര്‍ത്ഥികളെ കളത്തിലിറക്കാന് കോണ്‍ഗ്രസ് നീക്കം | Global Indian News\nHome Breaking news നിയമസഭാ തിരഞ്ഞെടുപ്പില് സര്‍പ്രൈസ് സ്ഥാനാര്‍ത്ഥികളെ കളത്തിലിറക്കാന് കോണ്‍ഗ്രസ് നീക്കം\nനിയമസഭാ തിരഞ്ഞെടുപ്പില് സര്‍പ്രൈസ് സ്ഥാനാര്‍ത്ഥികളെ കളത്തിലിറക്കാന് കോണ്‍ഗ്രസ് നീക്കം\nതിരുവനന്തപുരം: നിയമസഭാ തിരഞ്ഞെടുപ്പിന് മുമ്പ് സ്ഥാനാര്‍ത്ഥി നിര്‍ണയത്തില് ഞെട്ടിക്കാന് കോണ്‍ഗ്രസ് തന്ത്രങ്ങള് മെനയുകയാണ്. പാര്‍ട്ടിയില് ഇല്ലാത്ത പ്രമുഖരെയാണ് സിപിഎമ്മിനെ നേരിടാനായി കളത്തില് ഇറക്കുന്നത്. ജിജി തോംസണും ബിജു പ്രഭാകറുമാണ് മുന്‍നിരയില് ഉള്ളത്. എന്നാല് ഗ്ലാമര് മണ്ഡലങ്ങളില് തന്നെ ഇവര് ഇറങ്ങുമെന്നാണ് സൂചന. നഷ്ടപ്പെട്ട മണ്ഡലങ്ങള് തിരിച്ചുപിടിക്കുക കൂടിയാണ് കോണ്‍ഗ്രസ് ലക്ഷ്യമിടുന്നത്.\nപാര്‍ട്ടിക്ക് പുറത്ത് നിന്ന് വിജയസാധ്യതയുള്ള പ്രമുഖരെ കളത്തില് ഇറക്കാനാണ് ശ്രമം തുടങ്ങിയിരിക്കുന്നത്. മുന് ചീഫ് സെക്രട്ടറി ജിജി തോംസണ്, കെഎസ്ആര്‍ടിസി സിഎംഡി ബിജു പ്രഭാകര് മുന് ഐഎഫ്എസ് ഓഫീസര് വേണു രാജാമണി, ജസ്റ്റിസ് കെമാല് പാഷ എന്നിവരാണ് പരിഗണനയിലുള്ളത്. ഇവര്‍ക്കെല്ലാം സത്യസന്ധമായ ഇമേജുണ്ട്. അത്തരം ജനപ്രിയ ഇമേജ് കോണ്‍ഗ്രസിന് കൂടുതല് വിജയസാധ്യത ഉണ്ടാക്കുമെന്ന് കരുതുന്നുണ്ട്.\nപലരും കെപിസിസിയെ സീറ്റിനായി സമീപിച്ചെങ്കിലും നടക്കില്ലെന്ന് വ്യക്തമാക്കിയിട്ടുണ്ട്. ഇത്തവണ ഗ്രൂപ്പ് വീതം വെപ്പുകള് നടക്കില്ലെന്ന് ഹൈക്കമാന്‍ഡ് തീര്‍ത്ത് പറഞ്ഞതാണ്. രാഹുല് ഗാന്ധി പ്രത്യേകം നിര്‍ദേശവും നല്‍കിയിട്ടുണ്ട്. വിജയസാധ്യതയുള്ളവരെ മാത്രമാണ് തിരഞ്ഞെടുപ്പിന് ഇറക്കുക. അതുകൊണ്ടാണ് പാര്‍ട്ടിക്ക് പുറത്തുള്ള പ്രമുഖര്‍ക്ക് കൂടി ഇടം നല്‍കുന്നത്. അനൗപചാരികമായി സ്ഥാനാര്‍ത്ഥിയാക്കാന് ഉദ്ദേശിക്കുന്നവരുമായി കോണ്‍ഗ്രസ് നേതൃത്വം സംസാരിച്ച് കഴിഞ്ഞു.\nജിജി തോംസണെ രണ്ട് മണ്ഡലത്തിലാണ് കളത്തിലിറക്കാന് നോക്കുന്നത്. മുന് ചീഫ് സെക്രട്ടറിയെ ചെങ്ങന്നൂരിലാണ് മത്സരിപ്പിക്കാന് ശ്രമിക്കുന്നത്. ചെങ്ങന്നൂരിലും ജോജി തോംസണെ പരിഗണിക്കുന്നുണ്ട്. നിലവില് വട്ടിയൂര്‍ക്കാവ് മണ്ഡലത്തിലെ വോട്ടറാണ് ജിജി തോംസണ്. അതുകൊണ്ട് ഇവിടെയും കൂടെ മത്സരിപ്പിക്കാന് ശ്രമിക്കുന്നത്. അതേസമയം ഇതുവരെ മത്സരിക്കാന് ജിജി തോംസണ് സമ്മതം അറിയിച്ചിട്ടില്ല. ഉമ്മന് ചാണ്ടി വരുന്നതോടെ ഇതിനൊരു തീരുമാനം പെട്ടെന്ന് ഉണ്ടാവും. മത്സരിക്കാനാണ് സാധ്യത.\nബിജു പ്രഭാകറിനെയാണ് കായംകുളത്ത് മത്സരിപ്പിക്കാനായി കോണ്‍ഗ്രസ് ശ്രമിക്കുന്നത്. മുന് കോണ്‍ഗ്രസ് നേതാവ് തച്ചടി പ്രഭാകരന്റെ മകന് കൂടിയാണ് ബിജു പ്രഭാകരന്. അദ്ദേഹത്തിന്റെ അഴിമതി വിരുദ്ധ പ്രതിച്ഛായ തുണയാകുമെന്നാണ് കോണ്‍ഗ്രസ് കരുതുന്നു. കെഎസ്ആര്‍ടിസിയില് കഴിഞ്ഞ ദിവസം അദ്ദേഹമെടുത്ത ചില നിലപാടുകള് വലിയ ജനപ്രീതി നേടിയിരുന്നു. അതേസമയം തല്‍ക്കാലം തിരഞ്ഞെടുപ്പ് പരീക്ഷണത്തിന് ഇല്ലെന്നാണ് ബിജു പ്രഭാകര് കോണ്‍ഗ്രസ് നേതൃത്വത്തെഅറിയിച്ചിരിക്കുന്നത്. സര്‍ക്കാര് സര്‍വീസില് തുടരാനാണ് അദ്ദേഹത്തിന്റെ താല്‍പര്യം. കോണ്‍ഗ്രസ് ശ്രമം തുടരുന്നുണ്ട്\nമുന് ഐഎഫ്എസ് ഓഫീസര് വേണു രാജാമണിയാണ് കോണ്‍ഗ്രസിന്റെ മുന്നിലുള്ള മറ്റൊരു ഓഫീസര്. വേണുവിനെ വട്ടിയൂര്‍ക്കാവിലേക്കാണ് പരിഗണിക്കുന്നത്. നേരത്തെ നെതര്‍ലെന്റ്‌സ് അംബാസിഡറൊക്കെയായി പ്രവര്‍ത്തിച്ചിട്ടുണ്ട് വേണു രാജാമണി. ആ പ്രതിച്ഛായ ഗുണമാകുമെന്നാണ് കോണ്‍ഗ്രസ് പ്രതീക്ഷിക്കുന്നു.\nപഠനകാലത്ത് എസ്എഫ്‌ഐയുമായി സഹകരിച്ചയാളാണ് വേണു രാജാമണി. സിപിഎമ്മുമായിട്ടാണ് അടുത്ത ബന്ധം. പക്ഷേ കോണ്‍ഗ്രസ് പ്രതീക്ഷ കൈവിട്ടിട്ടില്ല. കെമാല് പാഷയ്ക്ക് പുനലൂരില് സീറ്റ് ഉറപ്പ് പറയുന്നുണ്ട് കോണ്‍ഗ്രസ് നേതൃത്വം. എന്നാല് എറണാകുളത്ത് നിന്ന് മത്സരിക്കാനാണ് കെമാല് പാഷയ്ക്ക് താല്‍പര്യം. കെമാല് പാഷയുടെ നാടാണ് പുനലൂര്. ഇതാണ് സേഫ് എന്നാണ് വിലയിരുത്തല്.\nPrevious articleതീപിടുത്തം: മരിച്ചവരുടെ ആശ്രിതർക്ക് 25 ലക്ഷം രൂപ നഷ്ടപരിഹാരം പ്രഖ്യാപിച്ച് സെറം ഇൻസ്റ്റിറ്റ്യൂട്ട്\nNext articleയു.ഡി.എഫ് കോട്ടയില് ഇടതിന് അട്ടിമറി ജയം


commercial gas price | hike | Gulf Malayaly\nHomeNewsNationalവാണിജ്യ വാതകത്തിനും കുത്തനെ കൂട്ടി; വര്‍ധിപ്പിച്ചത് സിലിണ്ടറിന് 265 രൂപ\nവാണിജ്യ വാതകത്തിനും കുത്തനെ കൂട്ടി; വര്‍ധിപ്പിച്ചത് സിലിണ്ടറിന് 265 രൂപ\nന്യൂഡല്‍ഹി: ജനങ്ങൾക്ക് വീണ്ടും ഇരുട്ടടി. പെട്രോൾ ഡീസൽ വർദ്ധനവിന് പിന്നാലെ വാണിജ്യ ആവശ്യത്തിനുള്ള പാചക വാതക സിലിണ്ടറിന് കുത്തനെ 265 രൂപയാണ് കൂട്ടിയത്. ഡൽഹിയിൽ വില 2000 കടന്നു. കേരളത്തില് 1994 രൂപയാണ് ഒരു സിലിണ്ടറിന്‍റെ വില. അതേസമയം, ഗാര്‍ഹിക ആവശ്യത്തിനുള്ള സിലിണ്ടര് വിലയില് മാറ്റമില്ല.\nഇന്നും ഇന്ധന വിലയിൽ വര്ധനവുണ്ട് . പെട്രോളിനും ഡീസലിനും 48 പൈസ വീതമാണ് വര്‍ധിപ്പിച്ചത്. കോഴിക്കോട് പെട്രോള് വില 110 രൂപ 70 പൈസയും ഡീസലിന് 104 രൂപ 13 പൈസയുമായി. തുടര്‍ച്ചയായ അഞ്ചാമത്തെ ദിനമാണ് എണ്ണക്കമ്ബനികളുടെ ജനദ്രോഹ നടപടി.\nജനുവരി ഒന്നുമുതല് ഇതുവരെ പെട്രോള് ഒരു ലിറ്ററിന് എണ്ണക്കമ്ബനികള് കൂട്ടിയത് 25.83 രൂപ. ഡീസലിന് വര്‍ധിപ്പിച്ചത് 25.66 രൂപയും. ജനുവരി ഒന്നിന് ഒരു ലിറ്റര് പെട്രോളിന് 85.72 രൂപയായിരുന്നു.\nഡീസല് വില 79.65 രൂപയും. തിങ്കളാഴ്ച തിരുവനന്തപുരത്ത് പെട്രോള് 112.03, ഡീസല് 105.79 എന്നീ നിരക്കിലേക്കെത്തി. ഇതോടെ സംസ്ഥാനത്ത് 11 മാസം കൊണ്ട് പെട്രോളിന് 22.14 ശതമാനം വിലകൂടി. ഡീസല് 32.21 ശതമാനവും. തിങ്കളാഴ്ച എറണാകുളത്ത് 110.16, 104.04, കോഴിക്കോട് 110.26, 104.16 എന്നിങ്ങനെയാണ് യഥാക്രമം പെട്രോള്, ഡീസല് വില.\nസ്കൂളുകളിലേക്ക് വിദ്യാര്‍ഥികളെ അയക്കാന് സ്വകാര്യ വാഹനങ്ങളെ ആശ്രയിക്കുന്ന രക്ഷിതാക്കള് യാത്രാ ചെലവിന് മുമ്ബ് നല്‍കിയതിെന്‍റ ഇരട്ടി തുക നല്‍കേണ്ടി വരും. സ്കൂള് ബസ് 10 കിലോമീറ്റര് യാത്രക്ക് 800 രൂപ നല്‍കിയവര്‍ക്ക് ഇപ്പോള് സ്കൂളുകളില്‍നിന്ന് അറിയിപ്പ് ലഭിച്ചത് 1500 രൂപ പ്രതിമാസം നല്‍കാനാണ്. ആഴ്ചയില് മൂന്നുദിവസത്തെ മാത്രം അധ്യയനത്തിനാണ് ഈ ചാര്‍ജ്. പലയിടത്തും 2000 രൂപ വരെ ഇങ്ങനെ നല്‍കേണ്ടി വരുന്നു. കോവിഡ് പ്രോട്ടോക്കോള് പ്രകാരം സ്കൂള് ബസില് രണ്ടുപേര്‍ക്ക് ഇരിക്കാവുന്ന സീറ്റില് ഒരാള് എന്ന നിലയിലാണ് വിദ്യാര്‍ഥികളെ കയറ്റുകയെന്നാണ് അറിയിപ്പ്. സ്കൂള് സര്‍വിസ് നടത്തുന്ന ഓട്ടോ, ടെേമ്ബാ ട്രാവലര് എന്നിവക്കെല്ലാം ഇതേ അനുപാതത്തില് യാത്ര നിരക്ക് കൂട്ടിയിട്ടുണ്ട്.\nഅന്താരാഷ്ട്ര മാര്‍ക്കറ്റില് ക്രൂഡ് ഓയില് വില നിലവില് വീപ്പക്ക് 83.72 ഡോളര് എന്ന നിലയിലാണ്. കഴിഞ്ഞ ആഴ്ച 86 ഡോളര് വരെ വില ഉയര്‍ന്നെങ്കിലും അമേരിക്കയില് എണ്ണ സ്റ്റോക്ക് ഉയര്‍ന്നെന്ന വാര്‍ത്തകളെ തുടര്‍ന്ന് കുറയുകയായിരുന്നു. എണ്ണയുല്‍പാദക രാഷ്ട്രങ്ങളുടെ സംഘടനയായ ഒപെക് പ്ലസ് ഈയാഴ്ച യോഗം ചേരുന്നുണ്ട്.\nPrevious articleമുന് മിസ് കേരള അന്‍സി കബീറും റണ്ണറപ്പ് അഞ്ജന ഷാജനും വാഹനാപകടത്തില് മരിച്ചു\nNext articleത്രിപുരയിലെ അക്രമം: മൗനം വെടിയണമെന്ന് സോഷ്യല് ഫോറം\nSnk - August 17, 2021, 9:34 am


ഏതുതരം മധുരവും മിതമായി മാത്രം : Deepika.com Fitness News | deepika helth\nപഞ്ചസാര ഏറിയാൽ അമിതഭാരം അമിതഭാരമാണ് പഞ്ചസാര കൂടുതൽ കഴിച്ചാലുണ്ടാകുന്ന മുഖ്യ ആരോഗ്യപ്രശ്നം. തൂക്കം പെട്ടെന്നു കൂടും. നാം കഴിക്കുന്ന ആഹാരത്തിൽ നിന്നു ശരീരം വിറ്റാമിനുകളും ധാതുക്കളും ആഗീരണം ചെയ്യുന്നതിന്‍റെ നിരക്കും പഞ്ചസാരയുടെ തോതുമായി നേരിട്ടു ബന്ധമില്ല.\nജാം, സോഫ്റ്റ് ഡ്രിംഗ്സ്... മിതമായി\n ഹൃദയാഘാതം വന്നവർ, സർജറി കഴിഞ്ഞവർ\nകൗമാരപ്രായത്തിലുള്ളവർക്കു ദിവസം 50 ഗ്രാം വരെ (10 ടീ സ്പൂണ് )പഞ്ചസാര കഴിക്കാം. പക്ഷേ, ഇപ്പോൾ അത്രയും കഴിക്കണം എന്നു നിർദേശിക്കാറില്ല. കാരണം, ഇപ്പോൾ കൗമാരപ്രായത്തിലുള്ളവരുടെ ശാരീരിക അദ്ധ്വാനം തീരെ കുറവാണ്. കൗമാരക്കാർ കഴിക്കുന്ന ചായ, സോഫ്റ്റ് ഡ്രിംഗ്സ്, ചോക്ലേറ്റ്, മറ്റു മധുരപലഹാരങ്ങൾ എന്നിവയിലൂടെ അത്രയും പഞ്ചസാര ശരീരത്തിലെത്തുന്നുണ്ട്. ഷാർജഷേക്കിലും മറ്റും പഞ്ചസാരയുടെ തോത് കൂടുതലാണ്. ഇതെല്ലാം ശീലമാക്കുന്നത് അമിതഭാരത്തിനും പൊണ്ണത്തടിക്കും കാരണമാകുന്നു.


അസമില് പ്രളയം: 3.5 ലക്ഷം പേരെ ഒഴിപ്പിച്ചു | Sutharya Keralam\nഅസമില് പ്രളയം: 3.5 ലക്ഷം പേരെ ഒഴിപ്പിച്ചു\nഏതാനും ദിവസങ്ങളായി തുടരുന്ന മഴയില് അസമില് പ്രളയം. 21 ജില്ലകളിലെ 950 ഗ്രാമങ്ങളില് നിന്നായി 3.5 ലക്ഷം ഒഴിപ്പിച്ചു. ഇതുവരെ രണ്ട് പേര് മരിച്ചിട്ടുണ്ട്.\nദുരന്തനിവാരണ അതോറിറ്റിയുടെ കണക്കുപ്രകാരം ഇതുവരെ 3,63,135 പേരെയാണ് സുരക്ഷിത കേന്ദ്രങ്ങളിലേക്ക് മാറ്റിയത്. സംസ്ഥാനത്ത് 44 ദുരിതാശ്വാസ ക്യാമ്ബുകള് പ്രവര്‍ത്തിക്കുന്നുണ്ട്. 28 ദുരിതാശ്വാസ വിതരണ കേന്ദ്രങ്ങളും സജ്ജീകരിച്ചു. ക്യാമ്ബുകളില് 1619 പേരെ പാര്‍പ്പിച്ചു.\nബാര്‍പേട്ട, ബിശ്വനാഥ്, കച്ചാര്, ചിരാങ്, ഡാരംഗ്, ധേമാജി, ധുബ്‌റി, ദിബ്രുഗഡ്, ഗോലഘട്ട്, ജോര്‍ഹട്ട്, കമ്രൂപ്പ്, വെസ്റ്റ് കാര്‍ബി ആംഗ്ലോംഗ്, ലഖിംപൂര്, മജുലി, മോറിഗാവ്, നാഗോണ്, നല്‍ബരി, ശിവസാഗര്, സോണിത്പൂര്, തെക്കന് സല്‍മാര, തിന്‍സുകിയ ജില്ലകളിലാണ് പ്രളയം തീവ്രമായത്.\nലക്ഷ്മിപൂരാണ് കൂടുതല് പ്രളയബാധനുഭവിക്കുന്നത്. 1.3 ലക്ഷം പേര് ഇവിടെ സുരക്ഷിത കേന്ദ്രങ്ങളിലേക്ക് മാറേണ്ടിവന്നു.\nPrevious articleഅര്‍ജുന് ആയങ്കിക്ക് കര്‍ശന ഉപാധികളോടെ ജാമ്യം\nNext articleകോണ്‍ഗ്രസില് ഒരു പൊട്ടിത്തെറിയുമില്ല ; കെ മുരളീധരൻ


ജീവന്മരണ പോരാട്ടം കഴിഞ്ഞു; ഇനിയൊരു ഇടവേള പ്രാര്‍ഥനകള്‍ക്കായി... :: Janmabhumi Daily\nWednesday 25 July 2018 1:22 am IST\nതല മുണ്ഡനം ചെയ്ത്, മതം അനുശാസിക്കുന്ന വേഷവിധാനങ്ങളോടെ ധ്യാനവും പ്രാര്‍ഥനയുമായി അവരിനി ഒമ്പതുനാള് ചെലവിടുന്നത് ബുദ്ധവിഹാരങ്ങളില്. തായ് വിശ്വാസ പ്രകാരം ഒമ്പതെന്ന അക്കം ഭാഗ്യസൂചകമാണ്. 'വൈല്‍ഡ് ബോര്‍സ്' എന്ന കുട്ടികളുടെ ഫുട്‌ബോള് ടീമിലെ 12 അംഗങ്ങളും പരിശീലകനുമായിരുന്നു ഗുഹയിലകപ്പെട്ടത്.\nബാങ്കോക്ക്: ജീവിതത്തിലെ കഠിന പരീക്ഷണങ്ങള് അതിജീവിച്ചെത്തുന്ന പുരുഷന്മാര് ചെറിയൊരു ഇടവേള ആത്മീയതയ്ക്കായി മാറ്റി വെയ്ക്കുന്ന പതിവുണ്ട് തായ്‌ലന്‍ഡില്. ബുദ്ധവിഹാരങ്ങളില് ആത്മീയാഭയം തേടുന്ന ആചാരം.\nമരണം മുന്നില് കണ്ട നാളുകളില് നിന്ന് സാധാരണ ജീവിതത്തിലേക്ക് മടങ്ങും മുമ്പ് ഇതേ മാതൃക പിന്തുടരുകയാണ് ഗുഹയില് നിന്ന് രക്ഷപ്പെട്ട തായ് കുട്ടികളും.\nതല മുണ്ഡനം ചെയ്ത്, മതം അനുശാസിക്കുന്ന വേഷവിധാനങ്ങളോടെ ധ്യാനവും പ്രാര്‍ഥനയുമായി അവരിനി ഒമ്പതുനാള് ചെലവിടുന്നത് ബുദ്ധവിഹാരങ്ങളില്. തായ് വിശ്വാസ പ്രകാരം ഒമ്പതെന്ന അക്കം ഭാഗ്യസൂചകമാണ്. 'വൈല്‍ഡ് ബോര്‍സ്' എന്ന കുട്ടികളുടെ ഫുട്‌ബോള് ടീമിലെ 12 അംഗങ്ങളും പരിശീലകനുമായിരുന്നു ഗുഹയിലകപ്പെട്ടത്. അവരില് ക്രിസ്തുമത വിശ്വാസിയായ കുട്ടിയൊഴികെ പതിനൊന്നു പേരും പരിശീലകനുമാണ് പ്രാര്‍ഥനകള്‍ക്കായി ബുദ്ധവിഹാരങ്ങളിലേക്ക് തിരിക്കുന്നത്. രക്ഷപ്പെട്ടെത്തിയ കുട്ടികള് പൂര്‍ണ ആരോഗ്യം വീണ്ടെടുത്ത ശേഷം ഒരാഴ്ച മുമ്പാണ് ആശുപത്രി വിട്ടത്.\nവടക്കന് തായ്‌ലന്‍ഡിലെ താംലാങ്ങ് ഗുഹയില് രണ്ടാഴ്ചയിലേറെ വെളിച്ചവും ഭക്ഷണവുമില്ലാതെ കഴിച്ചു കൂട്ടിയ സംഘത്തെ ജൂലൈ പത്തിന് പുറത്തെത്തിച്ചത് ലോകം ഉറ്റുനോക്കിയ രക്ഷാപ്രവര്‍ത്തനങ്ങളിലൂടെയായിരുന്നു.\nസാമാജികര്‍ക്ക് ഇനിയൊരു കളരിയാവാം


നവ മാധ്യമങ്ങളിൽ വൈറൽ ആയി ജമ്മു കശ്മീരിലെ ആദ്യ വനിതാ പാസഞ്ചര് ബസ് ഡ്രൈവര് പൂജാദേവി\nസമൂഹ മാധ്യമങ്ങളില് വൈറലായി ജമ്മു കശ്മീരിലെ ആദ്യ വനിതാ പാസഞ്ചര് ബസ് ഡ്രൈവര് പൂജാദേവി. മൂന്ന് കുട്ടികളുടെ അമ്മയായ പൂജാദേവി വ്യാഴാഴ്ച ജമ്മു- കത്വ റൂട്ടില് യാത്രക്കാരെ കയറ്റികൊണ്ടാണ് കര്‍മരംഗത്ത് തുടക്കം കുറിച്ചത്. നിമിഷങ്ങള്‍ക്കകം തന്നെ പൂജാദേവി ബസ് ഓടിക്കുന്ന ചിത്രങ്ങളും വീഡിയോയും സമൂഹമാധ്യമങ്ങളില് ശ്രദ്ധനേടി.\n‘എനിക്ക് എല്ലായ്‌പ്പോഴും ഒരു ബസ് അല്ലെങ്കില് ട്രക്ക് ഡ്രൈവര് ആകാന് ആഗ്രഹമുണ്ടായിരുന്നു. വലിയ\nവാഹനങ്ങള് ഓടിക്കുന്ന എന്നെ ഞാന് സ്വപ്നം കാണാറുണ്ടായിരുന്നു. ഞാന് വളരെ പാവപ്പെട്ട ഒരു കുടുംബത്തില് നിന്നും വന്നയാളാണ്.\nഎന്റെ പിതാവ് ഒരു കര്‍ഷകനായിരുന്നു. എന്റെ കുടുംബത്തിന് എന്നെ പഠിപ്പിക്കാന് കഴിഞ്ഞില്ല, പക്ഷേ ഞാന് തീരുമാനിക്കുകയായിരുന്നു.’ ഇന്ത്യ ടുഡേ ടി.വിയോട് പൂജ പറഞ്ഞു.\nഒരു ബസ് ഡ്രൈവര് ആകുക എന്നത് എളുപ്പമുള്ള കാര്യമല്ലെന്നാണ് പൂജ പറയുന്നത്. തന്റെ സ്വപ്നത്തിലേക്ക് എത്തിപ്പെടാന് കുടുംബത്തില് നിന്നും ഭര്‍ത്താവില് നിന്നുമുള്ള എതിര്‍പ്പ് ഉള്‍പ്പെടെ നിരവധി തടസങ്ങള് അവള്‍ക്ക് നേരിടേണ്ടിവന്നു.\nഡ്രൈവര് ആകാനുള്ള തീരുമാനത്തെ ഭര്‍ത്താവ് തുടക്കത്തില് എതിര്‍ത്തിരുന്നു. ഡ്രൈവിംഗ് സ്ത്രീകള്‍ക്ക് പറ്റിയ നല്ലൊരു തൊഴിലല്ലെന്നായിരുന്നു അദ്ദേഹത്തിന്റെ അഭിപ്രായം. എന്നാല് യാതൊരു വിട്ടുവീഴ്ചയും ഇല്ലാതെ തന്റെ സ്വപ്നങ്ങളെ പിന്തുടരാന് പൂജാ തീരുമാനിക്കുകയായിരുന്നു.\nഅമ്മാവന് രജീന്ദര് സിങ്ങില് നിന്നുമാണ് ട്രക്ക് ഡ്രൈവിംഗ് പഠിച്ചത്. പിന്നീട് വലിയ വാഹനങ്ങള് ഓടിക്കുന്നതിനുള്ള ലൈസന്‍സിന് അപേക്ഷിക്കുകയും ചെയ്തു.\n‘തുടക്കത്തില് ഞാന് കാറുകള് ഓടിക്കാറുണ്ടായിരുന്നു, പിന്നീട് ഞാന് ഒരു ഡ്രൈവിംഗ് സ്കൂളില് ഡ്രൈവിംഗ് ഇന്‍സ്ട്രക്ടറായി. ടാക്സികളും ഓടിക്കാറുണ്ടായിരുന്നു. പിന്നെ വലിയ വാഹനങ്ങള് ഓടിക്കാന് തീരുമാനിച്ചു. രജീന്ദര് സിംഗ് ജി എന്നെ ട്രക്ക് ഡ്രൈവിംഗ് പഠിപ്പിച്ചു. ഓടിക്കാന് ആരും എനിക്ക് ബസ് നല്‍കില്ലെന്ന് തോന്നിയ ഒരു കാലമുണ്ടായിരുന്നു. പക്ഷേ, ജമ്മു-കത്വ ബസ് യൂണിയന് എന്നില് വിശ്വാസം അര്‍പ്പിച്ചു’ അവര് പറഞ്ഞു.\nപൂജക്കൊപ്പം ഏഴുവയസുകാരന് മകനും കൂടാറുണ്ട്. അമ്മയെ പിരിഞ്ഞിരിക്കാന് അവനു വളരെ ബുദ്ധിമുട്ടാണെന്നും വേറെ വഴികളൊന്നും ഇല്ലാതെയാണ് കൂടെകൂട്ടുന്നതെന്നുമാണ് പൂജാ പറയുന്നത്.\nനിരവധിപേരാണ് യുവതിയെ പ്രശംസിച്ച് രംഗത്തെത്തിയത്. പൂജാ ദേവിയില് അഭിമാനം കൊള്ളൂന്നതായി കേന്ദ്രമന്ത്രി ജിതേന്ദ്ര സിംഗ് ട്വീറ്റ് ചെയ്തു.\nകൊറോണ വൈറസിന്റെ പുതിയ വകഭേദം കൂടുതല് അപകടകാരിയെന്ന് പഠന റിപ്പോര്‍ട്ട്\nമതപരിവർത്തനം നിയമത്തിനു അഗീകാരം കാത്തു മന്ത്രിസഭ


ഉത്തരാഖണ്ഡില് വ്യോമസേന ഹെലികോപ്റ്ററിന് തീപിടിച്ച് നാല് പേര്‍ക്ക് പരുക്ക്\nTuesday3April 2018 10:23 am IST\nഉത്തരാഖണ്ഡിലെ കേദാര്‍നാഥില് വ്യോമസേനയുടെ ഹെലികോപ്റ്ററിന് തീപിടിച്ച് നാല് പേര്‍ക്ക് പരുക്ക്. ഹെലികോപ്റ്റര് ലാന്‍ഡിംഗിനിടെയാണ് തീപിടിച്ച് പൈലറ്റുള്‍പ്പെടെ നാല് പേര്‍ക്ക് പരുക്കേറ്റത്\nകേദാര്‍നാഥ്: ഉത്തരാഖണ്ഡിലെ കേദാര്‍നാഥില് വ്യോമസേനയുടെ ഹെലികോപ്റ്ററിന് തീപിടിച്ച് നാല് പേര്‍ക്ക് പരുക്ക്. ഹെലികോപ്റ്റര് ലാന്‍ഡിംഗിനിടെയാണ് തീപിടിച്ച് പൈലറ്റുള്‍പ്പെടെ നാല് പേര്‍ക്ക് പരുക്കേറ്റത്. എംഐ 17 വിഭാഗത്തില്‍പ്പെട്ട ഹെലികോപ്റ്ററാണ് അപകടത്തില്‍പ്പെട്ടത്.\nകേദാര്‍നാഥ് ക്ഷേത്രത്തിനു സമീപമുള്ള ഹെലിപ്പാഡില് ലാന്‍ഡ് ചെയ്യുന്നതിനിടെയാണ് അപകടമുണ്ടായത്. ഇരുമ്പ് ഗര്‍ഡറില് തട്ടിയതാണ് തീപിടിക്കാന് കാരണമായതെന്ന് ഉദ്യോഗസ്ഥര് അറിയിച്ചു. പരിക്കേറ്റവരെ ആശുപത്രിയില് പ്രവേശിപ്പിച്ചു.\nമുതിര്‍ന്ന പൗരന്മാര്‍ക്ക് പോലീസിന്റെ ഹോട്ട് ലൈന് സേവനം\nകളിയച്ചന് കലയച്ചന് രവിയച്ചന്


paravur case victim story\nലോകം ഏറ്റവും അപകടകരമായ സാഹചര്യത്തില് : ലോകബാങ്ക് മേധാവി\nMonday 15th August 2011 1:43pm\nഇരകളുടെ നിലവിളി കേരളം കേള്‍ക്കുമോ?\nMonday 15th August 2011 1:32pm\nസ്വന്തം മകളെ മറ്റുള്ളവര്‍ക്ക് മുന്നില് കാഴ്ച്ചവെക്കാന് കൂട്ടുനില്‍ക്കുകയും ശരീരവില്‍പ്പനക്ക് പ്രേരിപ്പിക്കുകയും ചെയ്യുന്ന അച്ഛനും അമ്മയും. ദൈവത്തിന്റെ സ്വന്തം നാടായ കേരളത്തില് നിന്ന് പുറത്ത് വരുന്ന വാര്‍ത്തകള് ഇത്തരത്തിലുള്ളതാണ്.\nപറവൂര് പീഡനക്കേസില് പ്രായപൂര്‍ത്തിയാകാത്ത മകളെ പണത്തിന് വേണ്ടി നാടുനീളെ നടന്ന് കാഴ്ച്ചവെച്ചത് സ്വന്തം അച്ഛന്, പരാതിയുമായി എത്തിയപ്പോള് അമ്മ ഉപദേശിച്ചത് വിവരം ആരോടും പറയരുതെന്ന്. കാലിച്ചന്തയില് വിലപേശി മാടുകളെ വില്‍ക്കുന്നത് പോലെയാണ് പെണ്‍കുട്ടിയെ അച്ഛന് ആവശ്യക്കാര്‍ക്ക് എത്തിച്ചതെന്ന് പെണ്‍കുട്ടി തന്നെ പറയുന്നു.\nസ്വന്തം ശരീരത്തിന് വേണ്ടി കൊതിമൂത്ത നില്‍ക്കുന്ന കഴുകന്മാര്‍ക്ക് മുന്നില് നിസ്സഹായയായി നില്‍ക്കേണ്ടി വരുന്ന ഒരു പെണ്‍കുട്ടിയുടെ അവസ്ഥ അതര്‍ഹിച്ച രീതിയില് കേരളത്തിന് ചര്‍ച്ച ചെയ്യാന് കഴിയുന്നുണ്ടോയെന്ന കാര്യത്തില് വരെ സംശയമാണ്.\nപലതവണ ആത്മഹത്യക്ക് ശ്രമിച്ചെങ്കിലും മരണം പോലും അവളെ കൈവെടിയുകയായിരുന്നു. കഴിഞ്ഞ രണ്ട് വര്‍ഷമായി അവള് അനുഭവിച്ച പീഡനങ്ങള് എന്തൊക്കെയെന്ന് ഊഹിക്കാവുന്നതിലും അപ്പുറത്താണ്.\nപത്താം ക്ലാസില് പഠിക്കുമ്പോള് അച്ഛന് അമ്മയെ ഭീഷണിപ്പെടുത്തിയാണ് അവളെ ആദ്യമായി പണത്തിന് വേണ്ടി വില്‍ക്കുന്നത്. സിനിമയില് അഭിനയിക്കാമെന്ന് അവളെ മോഹിപ്പിച്ചായിരുന്നു അത്. എറണാകുളത്തെ ഒരു ഹോട്ടല് മുറിയിലാണ് അച്ഛന് സുധീരന് ആദ്യമായി മകളെ മറ്റൊരാള്‍ക്ക് കാഴ്ച്ചവെക്കുന്നത്. 2010 മെയ് മൂന്നിനായിരുന്നു ഇത്. പിന്നീട് എറണാകുളത്തെ പല ഹോട്ടല് മുറികളിലും പെണ്‍കുട്ടി കാഴ്ച്ച വസ്തുവായി. 4മണിക്ക് സ്‌കൂള് വിട്ടതിന് ശേഷം അച്ഛന് ബൈക്കില് തന്നെ പലരുടെയും അടുത്ത് കൊണ്ട് പോകാറുണ്ടായിരുന്നതായും പെണ്‍കുട്ടി പറയുന്നു.\nഎറണാകുറളത്ത് വെച്ച് ഒരു സിനിമാ സംവിധായകന് തന്നെ പീഡിപ്പിച്ചിരുന്നതായി പറയുന്ന പെണ്‍കുട്ടി തന്റെ കൂടെ മറ്റ് രണ്ട് പെണ്‍കുട്ടികളും പീഡനത്തിനിരയായിരുന്നതായി പറയുന്നു. ശ്രീനാഥ്, ഖദീജ, ജെസ്സി, ബീന, ഒമന എന്നിവരാണ് ഏജന്റ്മാരായി പ്രവര്‍ത്തിച്ചിരുന്നത്.\nകേരളാപോലീസ് പുറത്ത് വിട്ട പുതിയ കണക്ക് പ്രകാരം പ്രായപൂര്‍ത്തിയാകാത്ത പെണ്‍കുട്ടികളെ പീഡിപ്പിച്ച 174 കേസുകള് ഈ വര്‍ഷം ജൂണ് വരെ രജിസ്റ്റര് ചെയ്തിട്ടുണ്ട്. 2010 ല് ഇത്തരത്തിലുള്ള 208 കേസുകള് രജിസ്റ്റര് ചെയ്തിരുന്നു. 2009 ല് 235 കേസുകളും.\nപ്രായപൂര്‍ത്തിയാകാത്ത പെണ്‍കുട്ടികള്‍ക്കെതിരായുള്ള ആക്രമണം ഈ വര്‍ഷം കൂടുതലാണെന്ന് വനിതാ കമ്മീഷന് ചെയര്‍പേഴ്‌സണ് ഡി. ശ്രീദേവി പറയുന്നു. ടെക്‌നോളജിയുടെ ദുരുപയോഗമാണ് ഇതന്റെ പ്രധാനകാരണമായി അവര് ചൂണ്ടിക്കാട്ടുന്നത്്. കുറ്റവാളികള് സമൂഹത്തിലെ ഉന്നതരുടെ സഹായത്തോടെ രക്ഷപ്പെടുന്നു എന്നതും ഇത്തരം കേസുകള് തെളിയിക്കപ്പെടുന്നതിന് തടസ്സമാകുന്നുണ്ട്.\n‘ഇത്തരം പെണ്‍കുട്ടികള് സ്വന്തം അച്ഛനില് നിന്നുവരെ പീഡിപ്പിക്കപ്പെടുന്നുണ്ട്.’ശ്രീദേവി പറയുന്നു.\nഈ വര്‍ഷം ഇതുവരെ കുട്ടികള്‍ക്കെതിരെ 698 പീഡനക്കേസുകള് റിപ്പോര്‍ട്ട് ചെയ്തിട്ടുണ്ട്്. 2010 ല് 596 ഉം 2009 ല് 589 ഉം കേസുകളാണ് റിപ്പോര്‍ട്ട് ചെയ്യപ്പെട്ടത്.


covid-in-winter: Latest covid-in-winter News & Updates, covid-in-winter Photos&Images, covid-in-winter Videos | Samayam Malayalam\n''ശൈത്യകാലവും ഉത്സവകാലവും'' നമ്മള് ശ്രദ്ധിക്കേണ്ട കാര്യങ്ങള്\nകൊവിഡ്-19: പാർലമെന്‍റ് ശൈത്യകാല സമ്മേളനം ഇല്ല; ഇനി ബജറ്റ് സമ്മേളനത്തിലേക്ക്\nശൈത്യകാലത്ത് കൊവിഡിന്‍റെ രണ്ടാം തരംഗം ഉണ്ടാകുമോ? ഇന്ത്യയെ ഇനിയും കാത്തിരിക്കുന്നതെന്ത്?\nഅടുത്ത മൂന്ന് മാസം നിര്‍ണായകം; ശൈത്യകാലത്ത് ഇന്ത്യയില് കൊവിഡിന്റെ രണ്ടാം തരംഗമോ?\n'കൊറോണ ഷൂ' വിപണിയില് ; തണുപ്പ് കാലത്ത് കൊവിഡ് വ്യാപനം പ്രതിരോധിക്കുമെന്ന് നിർമ്മാതാക്കൾ\nവരാനിരിക്കുന്നത് വായുമലിനീകരണവും പുകമഞ്ഞും; കൊവിഡ് ലക്ഷണങ്ങളെ വഷളാക്കുമോ? സുരക്ഷിതരാകാന് എന്തു ചെയ്യണം?\nമഞ്ഞുകാലത്ത് കൊവിഡ് തീവ്രമാകാം; ആറടി ദൂരത്തേക്കാള് അധികം സഞ്ചരിക്കും: ഗവേഷകര് പറയുന്നത്\nശൈത്യകാലത്ത് കൊറോണവൈറസ് എങ്ങനെ പ്രവര്‍ത്തിക്കും? ഇന്ത്യ ആശങ്കപെടേണ്ടതുണ്ടോ?\nശൈത്യകാലത്ത് ഇന്ത്യയിലെ കൊവിഡ് കേസുകൾ വർദ്ധിക്കുമോ? കേന്ദ്രം പറയുന്നത് ഇങ്ങനെ\nമലിനീകരണം കൊവിഡ് കേസുകള് വര്‍ദ്ധിപ്പിക്കുമോ? ശൈത്യകാലത്ത് ഇന്ത്യയെ കാത്തിരിക്കുന്നതെന്ത്?\nകൊവിഡിന്റെ രണ്ടാം തരംഗം ശൈത്യകാലത്ത്; ആദ്യത്തേതിനേക്കാൾ വിനാശകരം: മുന്നറിയിപ്പ്


തിരുവനന്തപുരം കോർപറേഷൻ യോഗത്തിൽ വാക്കേറ്റം; ബിജെപി കൗൺസിലർക്ക് സസ്പെൻഷൻ\nBy : 24 Web Desk September 29, 2021 comments\nതിരുവനന്തപുരം കോർപറേഷൻ യോഗത്തിൽ വാക്കേറ്റം. ബിജെപി കൗൺസിലർക്ക് സസ്പെൻഷൻ. ബിജെപി കൗൺസിലർ ഗിരികുമാർ ഡെപ്യൂട്ടി മേയറെ കയ്യേറ്റം ചെയ്യാൻ ശ്രമിച്ചെന്ന് മേയർ ആരോപിച്ചു. തിരുവനന്തപുരം കോർപറേഷനിലെ മൂന്ന് സോണൽ ഓഫീസുകളിൽ സാധാരണക്കാർ അടച്ച നികുതിപ്പണം ഉദ്യോഗസ്ഥർ തട്ടിയെടുത്തെന്ന ആരോപണം, അന്വേഷണത്തിൽ ശരിയാണെന്ന് കണ്ടെത്തിയിരുന്നു. നേമം സോണൽ ഓഫീസിൽ ഏകദേശം 26 ലക്ഷം രൂപയുടെ നികുതി വെട്ടിപ്പാണ് നടന്നത്.\nRead Also : കൊച്ചി കോർപ്പറേഷനിൽ യുഡിഎഫിന് പിന്തുണയുമായി എൽഡിഎഫ് കൗൺസിലർ\nമറ്റ് സോണൽ ഓഫീസിലും സാധാരണക്കാർ അടച്ച നികുതിപ്പണമാണ് ഉദ്യോഗസ്ഥർ മറ്റ് മാർഗങ്ങളിലൂടെ വെട്ടിപ്പ് നടത്തിയിരിക്കുന്നത്. ഈ വെട്ടിപ്പുമായി ബന്ധപ്പെട്ട് ഉദ്യോഗസ്ഥർക്കെതിരെ ശക്തായ നടപടി ആവശ്യപ്പെട്ടുകൊണ്ടാണ് ബിജെപി പ്രതിഷേധവുമായി എത്തിയത്.\nഎന്നാൽ മേയർ ഈ വിഷയമല്ല അജണ്ടയിലുള്ളത് എന്ന നിലപാട് സ്വീകരിച്ചു, തുടർന്ന് ഇതുമായി ബന്ധപ്പെട്ട്3സോണൽ ഓഫീസിലെ5ഉദ്യോഗസ്ഥരെ സസ്‌പെൻഡ് ചെയ്‌തിട്ടുണ്ടെന്ന് മേയർ അറിയിക്കുകയായിരുന്നു. വിഷയവുമായി ബന്ധപ്പെട്ട വാക്കേറ്റത്തിനിടെയാണ് ഡെപ്യൂട്ടി മേയറെ കയ്യേറ്റം ചെയ്യാൻ ശ്രമിച്ചെന്ന ആരോപണം ഉയർന്നത്.\nഇതേ തുടർന്ന് ബിജെപി കൗൺസിലർ ഗിരികുമാരിനെ സസ്‌പെൻഡ് ചെയ്‌തു. വിഷയവുമായി ബന്ധപ്പെട്ട് നടപടിയുണ്ടായില്ലെങ്കിൽ ഇന്ന് രാത്രിവരെ കൗൺസിൽ ഹാളിൽ ഇരുന്ന് പ്രതിഷേധിക്കുമെന്നാണ് ബിജെപി നേതാക്കളുടെ നിലപാട്.\nStory Highlight: bjp-councilor-suspended-tvm-corporation\nRead more on: bjp | kerala | trivandrum corporation\nപമ്പാ ഡാമിന്റെ ഷട്ടറുകൾ അടച്ചു; ജലനിരപ്പ് ബ്ലൂ അലേർട്ട് നിരപ്പിലേക്ക് കുറഞ്ഞു\nഒഴിവാക്കിയ കൊവിഡ് മരണങ്ങൾ സർക്കാർ പട്ടികയിൽ; ഉൾപ്പെടുത്തിയത് 464 മരണങ്ങൾ കൂടി\nമാറ്റിവച്ച പ്ലസ് വൺ, പിഎസ്‍സി പരീക്ഷകൾ ഈ മാസം നടക്കും; സമയക്രമത്തിൽ മാറ്റമില്ല\nനഗരസഭ കൗൺസിൽ യോഗത്തിലെ ബിജെപി പ്രതിഷേധത്തിനെതിരെ സിപിഐഎം ; ക്രമക്കേടിൽ ഭരണസമിതിയാണ് നിയമ നടപടികളിലേക്ക് കടന്നതെന്ന് ആര്യ രാജേന്ദ്രൻ\nഇന്ന് 9361 പേര്‍ക്ക് കൊവിഡ്; രോഗമുക്തി 9401; മരണം 99; ടി.പി.ആർ 11.64%\nസംസ്ഥാനത്തെ മുഴുവൻ തിയേറ്ററുകളും തിങ്കളാഴ്ച തുറക്കും; ദുൽഖർ ചിത്രം ‘കുറുപ്പ്’ ആദ്യ മലയാള റിലീസ്\nപേരൂർക്കടയിൽ അമ്മയിൽ നിന്ന് കുഞ്ഞിനെ വേർപെടുത്തിയ സംഭവം; ശിശു സംരക്ഷണ ഓഫിസർ നൽകിയ പത്രപരസ്യം പുറത്ത്\nതളിപ്പറമ്പ് സിപിഐഎമ്മിലെ വിഭാഗീയത; രണ്ട് ബ്രാഞ്ച് സെക്രട്ടറിമാർ രാജിവച്ചു\nമഴക്കെടുതിയും കൊവിഡും; വായ്പകൾക്ക് മൊറട്ടോറിയം പ്രഖ്യാപിച്ച് സർക്കാർ\nഎസ്എഫ്‌ഐ നേതാക്കൾക്കെതിരായ ബലാത്സംഗ പരാതി; കേസെടുത്ത് പൊലീസ്\nടി20 ലോകകപ്പ്: നെതർലൻഡ്സിനെ തോൽപ്പിച്ച് ശ്രീലങ്ക സൂപ്പർ 12ൽ\nപ്രളയക്കെടുതിയിൽ 50,000 ടൺ അരി ആവശ്യപ്പെട്ട് കേരളം; കേന്ദ്രമന്ത്രി പീയൂഷ് ഗോയലുമായി മുഖ്യമന്ത്രി കൂടിക്കാഴ്ച നടത്തി\nഇടുക്കിയിൽ സൈക്കിൾ മറിഞ്ഞ് വിദ്യാർത്ഥി മരിച്ചു


പുതിയകേരളം - ജില്ലാ സെമിനാറുകൾ - പരിഷത്ത് വിക്കി\nപുതിയകേരളം - ജില്ലാ സെമിനാറുകൾ\n4 പാലക്കാട് ജില്ല\n6 വികസനക്യാമ്പയിൻ മറ്റുപേജുകൾ\nപഴയ കേരളം പുന: സൃഷ്ടിക്കുന്നതാകരുത് നവകേരള നിർമ്മാണം - ഡോ: മുരളി തുമ്മാരുകുടി\nപ്രളയത്തെയും, മണ്ണിടിച്ചിലിനെയും അതിജീവിക്കാനുള്ള പുതിയ രീതികൾ ലഭ്യമാണെന്നിരിക്കെ പഴയ രീതിയിൽ കെട്ടിടങ്ങളും റോഡുകളും പുനർനിർമ്മിക്കുന്നതാകരുത് നവകേരള നിർമ്മാണമെന്ന് ഡോ. മുരളി തുമ്മാരുകുടി പ്രസ്താവിച്ചു. കേരള ശാസ്ത്രസാഹിത്യ പരിഷത്ത് പരിഷദ് ഭവനിൽ സംഘടിപ്പിച്ച 'പ്രളയാനന്തര കേരളവും സുസ്ഥിര വികസനവും ' എന്ന വിഷയത്തിൽ പ്രഭാഷണം നടത്തുകയായിരുന്നു അദ്ദേഹം. പ്രകൃതിയിൽ മനുഷ്യൻ ഇടപെട്ട സ്ഥലങ്ങളിലാണ് ദുരന്തം കൂടുതലുണ്ടായത്. ഗ്രാമീണ റോഡുകളാണ് നേപ്പാളിലും മണ്ണിടിച്ചിൽ കൂട്ടിയത്. നമ്മുടെ ഇഞ്ചിനീയർമാരെ പരിസ്ഥിതിയെ സംരക്ഷിച്ചു കൊണ്ടുള്ള റോഡ് നിർമ്മാണം പഠിപ്പിക്കണം. ജപ്പാനിൽ കടലിനോടു ചേർന്ന് പ്രൊട്ടക്ഷൻ ഫോറസ്റ്റ് നിർമ്മിച്ച് താമസിക്കുന്ന വീടുകൾ ദൂരെയാക്കിയാണ് ശാസ്ത്രീയമായി സുനാമിയെ പ്രതിരോധിച്ചത്. കേരളത്തിൽ 11 ലക്ഷത്തിലധികം വീടുകളും ഫ്ലാറ്റുകളും വെറുതെ കിടക്കുമ്പോൾ ഇനിയും അധികമായ നിർമ്മാണം നിയന്ത്രിക്കണം. സ്ഥലത്തിന്റെ വില 50 ശതമാനവും, ഫ്ളാറ്റിന്റെ വില 30 ശതമാനവും കുറച്ചില്ലെങ്കിൽ കേരളത്തിൽ സുസ്ഥിര വികസനം സാധ്യമാവില്ല. സ്ഥലവും വീടും ഊഹക്കച്ചവടത്തിനുള്ളതാകാൻ പാടില്ല. വലിയ നികുതി ചുമത്തി ഇത് നിയന്ത്രിക്കാവുന്നതേയുള്ളു. കേരളത്തിന്റെ ടൂറിസം പരമ്പരാഗത കലകളെയും മറ്റുമടിസ്ഥാനമാക്കിയാകണം വികസിപ്പിക്കേണ്ടത്. അദ്ദേഹം പറഞ്ഞു. പരിഷത് പ്രസിദ്ധീകരിച്ച 'സുസ്ഥിര വികസനം, സുരക്ഷിത കേരളം' എന്ന ലഘുലേഖ ഡോ: ശംഭു നമ്പൂതിരിക്ക് നൽകി കൊണ്ട് അദ്ദേഹം പ്രകാശനം ചെയ്തു. പരിസ്ഥിതി ഉപസമിതി ചെയർമാൻ വി ഹരിലാൽ അധ്യക്ഷത വഹിച്ചു. ഐ എസ് ആർ. ഒ. കാലാവസ്ഥാ വിഭാഗം ശാസ്ത്രജ്ഞൻ ശംഭു നമ്പൂതിരി കാലാവസ്ഥാ വ്യതിയാനവും, പ്രളയവും എന്ന വിഷയത്തിൽ ക്ലാസെടുത്തു. ജില്ലാ സെക്രട്ടറി എസ്. ജയകുമാർ സ്വാഗതവും, എസ്.എൽ സുനിൽ കുമാർ നന്ദിയും പറഞ്ഞു.\nവാർത്ത ഒക്ടോബർ 15\nകേരള ശാസ്ത്രസാഹിത്യ പരിഷത്തിന്റെ ' സുസ്ഥിര സുരക്ഷിത നവകേരളം' കാമ്പയിനിന്റെ ഭാഗമായി തിരുവനന്തപുരം പരിഷദ് ഭവനിൽ നട'ന്നുവന്ന 'പ്രളയം നൽകുന്ന പാഠങ്ങൾ' എന്ന പ്രഭാഷണ പരമ്പരയിൽ ഒക്ടോ: 15 ന് വൈകിട്ട് 5.30ന് യു.എൻ. പരിസ്ഥിതി പരിപാടിയുടെ ദുരന്ത ആപൽ സാധ്യതാ ലഘൂകരണ വിഭാഗം മേധാവി ഡോ: മുരളി തുമ്മാരുകുടി നടത്തിയ പ്രഭാഷണത്തിന്റെ പൂർണ രൂപം:\n_കേരളത്തിൽ വികസനം ഇങ്ങനെ പോയാൽ പ്രകൃതിദുരന്ത സാധ്യത ഏറെയാണെന്ന് പതിറ്റാണ്ടുകളായി പറഞ്ഞു കൊണ്ടിരുന്ന പരിഷത്തിന്റെ വേദിയിൽ കൂടുതൽ വിശദീകരണം ആവശ്യമില്ലാത്തതാണ് 'കേരളത്തിലെ പ്രളയവും, സുസ്ഥിര വികസനവും' എന്ന വിഷയം എന്നു പറഞ്ഞു കൊണ്ടാണ് ഡോ: മുരളി തുമ്മാരുകുടി പ്രഭാഷണമാരംഭിച്ചത്. ആഗസ്റ്റ്5മുതൽ 19 വരെയാണ് കേരളത്തിൽ അതിതീവ്ര മഴയുടേയും, വെള്ളപ്പൊക്കത്തിന്റേയും പ്രശ്നങ്ങളുണ്ടായത്. മാധ്യമങ്ങൾ കൂടുതലും റിപ്പോർട്ടു ചെയ്തത് കൂടുതൽ ജനങ്ങളെ ബാധിച്ച ഇടങ്ങളിലെ പ്രളയമായിരുന്നു. എന്നാൽ ജനവാസം താരതമ്യേന കുറഞ്ഞ മലകളിലാണ് കൂടുതൽ ദുരന്തുണ്ടായത്. 4000 മണ്ണിടിച്ചിലാണ് റിപ്പോർട്ടു ചെയ്തത്. തുലാവർഷത്തിൽ ഇനിയും ആയിരത്തോളം മണ്ണിടിച്ചിൽ ഉണ്ടായേയ് ക്കാം. ഭൂമി തന്നെ ഇല്ലാതായവർ നിരവധിയുണ്ട്. പ്രകൃതിയിൽ മനുഷ്യനിടപെട്ട സ്ഥലങ്ങളിലാണ് മണ്ണിടിച്ചിലുണ്ടായത്. കേരളത്തിൽ നിർമ്മാണ രീതിയിൽ വരുത്തേണ്ട മാറ്റങ്ങളാണ് ഈ ദുരന്തങ്ങൾ നമ്മെ ഓർമ്മപ്പെടുത്തുന്നത്. മുൻപ് പോയ അതേ പാതയിലാണോ നാം പോകേണ്ടത് എന്ന് ചിന്തിക്കേണ്ട സമയമാണിപ്പോൾ. പലതരം സമ്മർദ്ദങ്ങൾ ഉണ്ടാകുമെങ്കിലും പഴയ കേരളം അതുപോലെ കെട്ടിപ്പടുക്കുന്നതാവരുത് നവകേരള നിർമ്മിതി. സാങ്കേതികമായ സഹായത്തോടെ പുതിയ രീതിയിൽ എങ്ങനെ പ്രളയവും മണ്ണിടിച്ചിലുമൊക്കെ പ്രതിരോധിക്കുന്ന തരത്തിൽ ഭാവി അപകട സാധ്യത മുന്നിൽ കണ്ടു കൊണ്ട് പ്രളയബാധിതകേരളത്തെ പുനസൃഷ്ടിക്കാമെന്നാണ് നാം നോക്കേണ്ടത്._\nനേപ്പാളിലുണ്ടായ ദുരന്തം നമുക്കു പാഠമാകേണ്ടതാണ്. അവിടെ മൂന്നും നാലും ചിലപ്പോൾ എട്ടും ദിവസം നടന്നാലേ മലയിടിച്ചിലുണ്ടായ ചില സ്ഥലങ്ങളിൽ എത്താനാകുമായിരുന്നു..ള്ളു. അവിടെ റൂറൽ റോഡുകളാണ് മണ്ണിടിച്ചിലിനു കാരണമായത്. ഇവിടെയും മണ്ണിടിയാൻ പലേടത്തും കാരണമായത് ഗ്രാമീണ റോഡുകളാണ്. സമതലങ്ങളിൽ റോഡ് റിപ്പയർ ചെയ്യുന്നതിനെക്കാൾ പതിന്മടങ്ങു ചെലവാണ് മലമ്പ്രദേശങ്ങളിൽ ഉണ്ടാകുന്നത്. നേപ്പാളിൽ പരിസ്ഥിതിയെ ഉപയോഗിച്ച് റോഡ് സംരക്ഷിക്കുന്ന പരിപാടിയാണ് പുനർനിർമ്മാണത്തിൽ സ്വീകരിച്ചത്. നമ്മുടെ ഇഞ്ചിനീയർമാരെ പരിസ്ഥിതിയെ സംരക്ഷിച്ചു കൊണ്ട് എങ്ങനെ റോഡുണ്ടാക്കാമെന്ന് പഠിപ്പിക്കേണ്ടിയിരിക്കുന്നു. _ജപ്പാനിൽ പ്രകൃതിദുരന്തമുണ്ടാക്കുന്നത് സുനാമികളാണ്. സുനാമി വന്നതു വരെ കല്ലു വയ്ക്കുന്ന ഒരു രീതി അവിടെയുണ്ട്. കടൽ തീരത്തു നിന്നും ആ മാർക്കു വരെ പ്രൊട്ടക്ഷൻ ഫോറസ്റ്റ് നിർമ്മിച്ചു കൊണ്ട് അതിനു പുറകിൽ കൃഷിയിടം, തുടർന്ന് ഫാക്ടറി, പിന്നെ വീടുകൾ, സ്കൂളുകൾ എന്നിങ്ങനെയുള്ള സോണേഷൻ അനുസരിച്ചുള്ള സംരക്ഷണ രീതി സ്വീകരിച്ചു കൊണ്ടാണ് അവർ പുനർനിർമ്മാണം നടത്തിയത്. ജപ്പാനിൽ സുനാമി ആഞ്ഞടിച്ച ഒരിടത്ത് തീരത്തെ 70000 മരങ്ങളിൽ ഒന്നു മാത്രമാണ് ദുരന്തം അവശേഷിപ്പിച്ചത്. പക്ഷേ ജനവാസമില്ലാതിരുന്നതിനാൽ അവിടെ ആളപായം വലുതായി ഉണ്ടായില്ല 23000 പേരാണ് ജപ്പാനിൽ സുനാമിയിൽ മരിച്ചത്. പുനർനിർമ്മാണത്തിൽ ടൗൺ പ്ലാൻ അവർ തിരിച്ചു വയ്ക്കുകയാണു ചെയ്തത്. നമുക്കും ഇത് ചെയ്യാവുന്നതെയുള്ളു. പ്രകൃതി ലോല മേഖലകളിൽ വീടുവയ്ക്കാൻ ബാങ്ക് വായ്പ കൊടുക്കില്ല, ഇൻഷുറൻസ് ഇല്ല, വളരെ കൂടിയ ടാക്സ് നൽകണം എന്നൊക്കെയുള്ള കാര്യക്കൾ നിയമപരമായി നടപ്പാക്കി അവിടങ്ങളിലെ ഗൃഹനിർമ്മാണം നിരുത്സാഹപ്പെടുത്താം. ലണ്ടനിൽ ചിലയിടങ്ങളിൽ ഇതു പരീക്ഷിച്ചു് വിജയിച്ചിട്ടുണ്ട്. അവിടങ്ങളിൽ പോളിസിക്ക് 400 ഡോളർ എന്നത് 10000 ഡോളറാക്കി കൂട്ടിക്കൊണ്ട് നിർമ്മാണം അവർ നിരുത്സാഹപ്പെടുത്തി. കേരളത്തിൽ ഇത്തരത്തിലുള്ള കാര്യങ്ങൾ നടപ്പാക്കാൻ സാധ്യത കൂടുതലാണ്. ഇപ്പോൾ തീരുമാനിക്കണം._\nഒരിക്കൽ വെള്ളം കയറി എന്നു കരുതി വീട് പാടില്ല എന്നു പറയാനാവില്ല. അവിടെ വെള്ളപ്പൊക്കം അതിജീവിക്കാനാകുന്ന ഇരുനില വീടും മറ്റും പണിയേണ്ടി വരും. എന്തായാലും പുഴയുടെ തീരത്ത് വീട് പാടില്ല. ഇപ്പോൾ തന്നെ അങ്ങനെ നിയമമുണ്ട്. നിയമം ഉണ്ടാക്കിയിട്ട് നാം തന്നെ അതു ലംഘിക്കാൻ പ്രേരിപ്പിക്കുകയാണ്. വാസ്തവത്തിൽ ഇവിടെ ക്വാറി എടുത്തു നടത്തുന്നവരെയല്ല, താമസിക്കാനല്ലാതെ വീടും പറമ്പും വാങ്ങിയിട്ട് വലിയ വിലയ്ക്ക് വിൽക്കാൻ നിക്ഷേപാവസരമായി അതിനെ കാണുന്ന എൻ. ആർ.ഐ ക്കാരുൾപ്പെടെയാണ് ഭൂമാഫിയാ എന്നു വിളിക്കേണ്ടത്. സ്വിറ്റ്സർലന്റിൽ ഒരേക്കർ മുന്തിരിത്തോട്ടം വാങ്ങാൻ വേണ്ടുന്നതിന്റെ നാലിരട്ടി തുക വേണം തന്റെ സ്ഥലമായ വെങ്ങോലയിൽ ഒരേക്കർ ഭൂമി വാങ്ങാൻ. ഒരേക്കറിൽ ഇവിടെ റബർ പോലുള്ളവ കൃഷി ചെയ്താൽ പരമാവധി കിട്ടുന്നത് 50000 രുപയാണ്. ഭൂമിക്ക് ഉപയോഗമനുസരിച്ചുള്ള വില വന്നില്ലെങ്കിൽ സുസ്ഥിര വികസനം ഇവിടെ സാധ്യമാകില്ല. ഇവിടെ 19000 വീടാണ് നഷ്ടപ്പെട്ടത്. ജപ്പാനിൽ4ലക്ഷം വീടാണ് പോയത്. കൃഷിയിടങ്ങൾ പലതും അവർ ഇഷ്ടികകളങ്ങളാക്കി, പുതിയ വീടു പണിയാൻ വേണ്ട കല്ലുണ് ടാക്കാൻ. പോയ വീടുകൾക്കു പകരമുണ്ടാക്കാൻ വീണ്ടും പ്രകൃതിയെയാണ് നാം ചൂഷണം ചെയ്യാനൊരുങ്ങുന്നത്. എന്നാൽ പരിഷത് നടത്തിയ പoനത്തിൽ പറഞ്ഞ പോലെ 11 ലക്ഷം വീടും ഫ്ളാറ്റും താമസമില്ലാതെ ഒഴിഞ്ഞുകിടക്കുകയാണിവിടെ. രാത്രി9മണിക്ക് ഫ്ളാറ്റുകളുടെ ഫോട്ടോ എടുത്തു നോക്കു. അപ്പോൾ കാണാം ലൈറ്റില്ലാത്തവ. പലരും പേടിച്ചിട്ടാണ് ഭൂരിഭാഗം ഒഴിഞ്ഞുകിടക്കുന്ന ഫ്ളാറ്റുകളിൽ താമസിക്കുന്നത്. ചെങ്ങന്നൂരും മറ്റും വെള്ളം കയറാത്ത പ്രദേശത്തെ ഫ്ളാറ്റ് എന്നു പറഞ്ഞ് മാർക്കറ്റിംഗ് വന്നു കഴിഞ്ഞു. വെള്ളപ്പൊക്കം നേരിട്ട പലരും സുരക്ഷിതമായ മറ്റൊരു വാസസ്ഥാനം കൂടി വേണം എന്നാലോചിച്ചു തുടങ്ങിയിരിക്കുന്നു. വീണ്ടും വില കൂടാൻ തുടങ്ങുകയാണ് ഫ്ലാറ്റിന്. വാസ്തവത്തിൽ കേരളത്തിൽ ഫ്ലാറ്റിന്റെ വില 30 ശതമാനവും, സ്ഥലവില 50 ശതമാനവും കുറഞ്ഞാലേ സുസ്ഥിര വികസനം സാധ്യമാകൂ. അതിന് മാർഗങ്ങളുണ്ട്. ഒഴിച്ചിടുന്നത് വലിയ ടാക്‌സ് ചുമത്തി നിരുത്സാഹപ്പെടുത്തണം. 8 വർഷത്തെ ശമ്പളം കൊണ്ട് വീട് വയ്ക്കാൻ എടുക്കുന്ന വായ്പ അടച്ചുതീർക്കാനായില്ലെങ്കിൽ അവിടെ അമിത വിലയായി എന്നാണ് ലോക രീതി. അവർ ഇതര മാർഗം തേടും. ഇവിടെ അങ്ങനെയൊന്നുമില്ല. 2050 ന് ഇനി 32 വർഷമേയുള്ളു. അത് 1986 പോലെ അടുത്തു തന്നെയാണ്. അന്ന് സ്വന്തം വീട്ടിൽ കിടന്നു മരിക്കുന്നവർ വളരെ കുറവായിരിക്കും. ചില രാജ്യങ്ങളിൽ ആജീവനാന്തം വാടക വീട്ടിൽ താമസിക്കുന്നവർ വളരെ കൂടുതലാണിപ്പോൾ. സ്ഥലവില നിയന്ത്രിക്കാൻ സർക്കാർ ഇടപെടൽ സാധ്യമാണ്. ഇപ്പോഴാണത് ചെയ്യാൻ കഴിയുക.\nജനസംഖ്യാ വർധന കുറയുന്ന സംസ്ഥാനമാണ് കേരളം. കൃഷിഭൂമി പലതും തരിശാണ്. ഇന്നത്തെ രീതിയിൽ ലാഭകരമല്ലാതെ നിർബന്ധിതമായി കൃഷിക്ക് വിനിയോഗിക്കണോ എന്നും നാം ചിന്തിച്ചു തുടങ്ങണം. പട്ടിണിയൊന്നുമുണ്ടാകില്ല. അമിതഭക്ഷണമാണിപ്പോൾ പ്രശ്നം. ഹൈടെക്ക് കൃഷി ശാസ്ത്രീയമായി വ്യാപിപ്പിക്കാനാകണം. ടൂറിസമാണ് കേരളത്തിലെ ഒരു വരുമാനം. അതും ഇന്നത്തെ രീതിയിൽ വികസിപ്പിച്ചാൽ പ്രശ്നമാണ്. വാസ്തവത്തിൽ പരമ്പരാഗതകലയും, സംസ്ക്കാരവും അടിസ്ഥാനമാക്കിയാവണം ഇവിടെ ടൂറിസം പരിപോഷിപ്പിക്കേണ്ടത്. സ്വിറ്റ്സർലണ്ടിൽ പശു പലരും വളർത്തുന്നത് മലഞ്ചരിവിലെ ലാന്റ് സ്കേപ്പിൽ ടൂറിസത്തിന്റെ ഭാഗമായി പശുവിനോടൊപ്പം നിന്ന് ടൂറിസ്റ്റുകൾക്ക് ഫോട്ടേയെടുക്കാനാണ്. ഇങ്ങനെ പുതിയ മാതൃകകൾ നിരവധിയുണ്ട്. അദ്ദേഹം പറഞ്ഞു. ( തയാറാക്കിയത്: ആർ. ഗിരീഷ് കുമാർ)\nതിയ്യതി : ഒക്ടോബർ 16, രാവിലെ 10 മണി\nകേന്ദ്രം :സെമിനാർ ഹാൾ, സംസ്കൃത സർകലാശാല\nവിഷയം : പെരിയാറിന്റെ ആരോഗ്യവും നമ്മളും\nഅവതരണം : പെരിയാറിന്റെ ഭൂമിശാസ്ത്രപരമായ സവിശേഷതകൾ\nഡോ ജയപ്രകാശ് (Former Director, Geological Servey Of india, Kerala)\nപെരിയാർ നദീതടത്തിലെ ഭൂവിനിയോഗ രീതികൾ\n(Teacher, Gegraphy, Kalady Sanskrith University)\nഡോ. ചന്ദ്രമോഹൻ കുമാർ\n(Marine Science, CUSAT)\nതൃശൂരിൽ നടന്ന പ്രഭാഷണത്തിന്റെ പോസ്റ്റർ\nചേറ്റുവയിൽ നടക്കുന്ന ജില്ലാ സെമിനാർ\nതിയ്യതി ; നവംബർ 2, വൈകു.4മണി\nവിഷയം : ഉരുൾപൊട്ടൽ എന്തുകൊണ്ട്? എങ്ങനെ ?\nസുരക്ഷാ മാർഗ്ഗങ്ങൾ അവതരണം : ഡോ. എസ്. ശ്രീകുമാർ (ഡയറക്ടർ, ഐ.ആർ.ടി.സി.)\nതിയ്യതി : നവംബർ 4, വൈകു.4മണി\nകേന്ദ്രം :പട്ടാമ്പി ജി.യു.പി.എസ്.\nവിഷയം : അതിവൃഷ്ടിയും വരൾച്ചയും\nഅവതരണം : ഡോ. പി. ഇന്ദിരാദേവി (ഡയറക്ടർ കേരള കാർഷിക സർവ്വകലാശാല)\nതിയ്യതി : നവംബർ 6, വൈകു.\nകേന്ദ്രം :പരിഷദ് ഭവൻ, പാലക്കാട്\nവിഷയം ; ഭൂവിനിയോഗവും, സുസ്ഥിര വികസനവും\nഅവതരണം ; ഡോ. ജിജു പി. അലക്സ് (ഡയറക്ടർ എക്സ്റ്റൻഷൻ വിഭാഗം, കേരള കാർഷിക സർവ്വകലാശാല)\nതിയ്യതി : ഒക്ടോബർ 31, രാവിലെ 10 മണി\nകേന്ദ്രം :എം.എസ്.സ്വാമിനാഥൻ റിസർച്ച് ഫൌണ്ടേഷൻ ഹാൾ\nവിഷയം ; പ്രളയാനന്തര വയനാട് , എന്ത്? എങ്ങനെ ?\n"https://wiki.kssp.in/index.php?title=പുതിയകേരളം_-_ജില്ലാ_സെമിനാറുകൾ&oldid=7540" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:23,4നവംബർ 2018.


ജെയിംസ് മാത്യു | LDF Keralam\nമണിക്കടവ് സ്വദേശി. കണ്ണൂരില് താമസം. നിര്‍മലഗിരി,ബ്രണ്ണന്, കോഴിക്കോട് ഗവ. ലോ കോളേജുകളില് വിദ്യാഭ്യാസം. സിപിഐ എം കണ്ണൂര് ജില്ലാ സെക്രട്ടറിയറ്റംഗം. കണ്ണൂര് സര്‍വകലാശാല സിന്‍ഡിക്കറ്റ് അംഗം. എസ്എഫ്ഐ സംസ്ഥാന സെക്രട്ടറി, അഖിലേന്ത്യാജോയിന്റ് സെക്രട്ടറി എന്നീ നിലകളില് പ്രവര്‍ത്തിച്ചു. രണ്ടു തവണ ഇരിക്കൂറില് നിന്ന് നിയമസഭയിലേക്ക് മത്സരിച്ചു.


ആരോഗ്യം നിലനിര്‍ത്താന് ഖത്തര് - Middle East Chandrika Qatar\nby Web Desk February 12, 2020, 3:41 am0Votes\nആഭ്യന്തരമന്ത്രാലയം സംഘടിപ്പിച്ച കായികദിന പരിപാടികളില് നിന്ന്,\nഒന്‍പതാമത് ദേശീയ കായികദിനം രാജ്യം വൈവിധ്യമാര്‍ന്ന പരിപാടികളോടെ ആഘോഷിച്ചു. അമീര് ശൈഖ് തമീം ബിന് ഹമദ് അല്‍താനിയുടെ നേതൃത്വത്തില് രാജ്യം ഒന്നാകെ കായികദിനാഘോഷങ്ങളില് പങ്കാളികളായി. കാലാവസ്ഥയും അനുകൂലമായിരുന്നു. രാജ്യത്തിന്റെ വിവിധ ഭാഗങ്ങളില് വൈവിധ്യമാര്‍ന്ന പരിപാടികള് നടന്നു. കേവലം പുറംപ്രകടനങ്ങള്‍ക്കപ്പുറം സജീവമായ പരിപാടികളാണ് രാജ്യത്തൊട്ടാകെ അരങ്ങേറിയത്.\nസ്വദേശികളും പ്രവാസികളും ഉള്‍പ്പടെ ആയിരക്കണക്കിന് പേര് വിവിധ വേദികളിലായി നടന്ന പരിപാടികളില് പങ്കാളികളായി. കൂടുതല് ആകര്‍ഷകമായും വര്‍ണപ്പകിട്ടോടെയുമായിരുന്നു ഇത്തവണത്തെ കായികദിനപരിപാടികള് അരങ്ങേറിയത്. ആരോഗ്യകരമായ ജീവിതശൈലി രൂപപ്പെടുത്തിയെടുക്കുകയെന്ന ലക്ഷ്യത്തോടെ ആസൂത്രണം ചെയ്ത കായികദിനം എല്ലാ വേദികളിലും മികച്ച ജനപങ്കാളിത്തം കൊണ്ട് ശ്രദ്ധേയമായി. കുരുന്നുകളും മുതിര്‍ന്നവരുമടക്കം പ്രായഭേദമന്യേ എല്ലാവരും കായികപരിപാടികളില് പങ്കാളികളായി. രാജ്യത്തിന്റെ വിവിധ ഭാഗങ്ങളിലായി ഒന്‍പത് വ്യത്യസ്ത മേഖലകളിലായിട്ടായിരുന്നു പരിപാടികള്. രാജ്യത്തിന്റെ കിഴക്കന് മേഖലയില് മാത്രം 55 സ്ഥാപനങ്ങളും സംരംഭങ്ങളും പരിപാടികളില് പങ്കാളികളായി.\nഇതില് മന്ത്രാലയങ്ങളും സര്‍ക്കാര് സ്്ഥാപനങ്ങളും കായിക ക്ലബ്ബുകളും അക്കാഡമിക് സ്ഥാപനങ്ങളും സ്‌കൂളുകളും ഉള്‍പ്പെടും. പടിഞ്ഞാറന് മേഖലയില് 25 പ്രസ്ഥാനങ്ങളും വടക്കന് മേഖലയില് 12 സ്ഥാപനങ്ങളും തെക്കന് മേഖലയില് 13 സംരംഭങ്ങളും ഏജന്‍സികളും കായികദിനപരിപാടികളില് പങ്കാളികളായി. അല്‍ബിദ പാര്‍ക്ക്, ദോഹ കോര്‍ണീഷ് എന്നിവിടങ്ങളില് 25 സ്ഥാപനങ്ങളുടെയും ഏജന്‍സികളുടെയും പരിപാടികള് നടന്നു. ലുസൈല് സര്‍ക്യൂട്ട് ക്ലബ്ബ്, വിമണ്‍സ് സ്‌പോര്‍ട്‌സ് കമ്മിറ്റി, തെരഞ്ഞെടുത്ത പാര്‍ക്കുകള്, ജിമ്മുകള്, സ്‌കൂളുകള് എന്നിവിടങ്ങളില് വനിതകള്‍ക്കായി പരിപാടികള് ഒരുക്കിയിരുന്നു.\nഖത്തര് ഫൗണ്ടേഷന്റെ എജ്യൂക്കേഷന് സിറ്റിയില് നടന്ന ആഘോഷങ്ങളില് ചെയര്‍പേഴ്‌സണ് ശൈഖ മൗസ ബിന്‍ത് നാസര് പങ്കെടുത്തു. ശൂറാ കൗണ്‍സിലിന്റെ കായികദിന പരിപാടികളില് സ്പീക്കര് അഹമ്മദ് ബിന് അബ്ദുല്ല ബിന് സെയ്ദ് അല്‍മഹ്മൂദ് പങ്കെടുത്തു.\nശൂറാ കൗണ്‍സിലിലെ ജീവനക്കാരും കുടുംബാംഗങ്ങളും പരിപാടികളില് പങ്കെടുത്തു. വിദേശകാര്യമന്ത്രാലയത്തിന്റെ പരിപാടികള് ഡിപ്ലോമാറ്റിക് ക്ലബ്ബില് നടന്നു. ഡെപ്യൂട്ടി പ്രധാനമന്ത്രിയും വിദേശകാര്യമന്ത്രിയുമായ ശൈഖ് മുഹമ്മദ് ബിന് അബ്ദുല്‍റഹ്മാന് അല്‍താനി, വിദേശകാര്യസഹമന്ത്രി സുല്‍ത്താന് ബിന് സാദ് അല്‍മുറൈഖി, സെക്രട്ടറി ജനറല് ഡോ.അഹമ്മദ് ബിന് ഹസന് അല്‍ഹമ്മാദി എന്നിവരും നയതന്ത്രപ്രതിനിധികളും ഉദ്യോഗസ്ഥരും കുടുംബാംഗങ്ങളും പങ്കെടുത്തു. നീതിന്യായ മന്ത്രാലയത്തിന്റെ പരിപാടികള് അല്‍മര്‍ഖിയ സ്‌പോര്‍ട്‌സ് ക്ലബ്ബിലാണ് നടന്നത്. നീതിന്യായ മന്ത്രിയും ക്യാബിനറ്റ് കാര്യ ആക്ടിങ് മന്ത്രിയുമായ ഡോ. ഇസ്സ ബിന് സാദ് അല്‍ജഫാലി അല്‍നുഐമിയും കൗണ്‍സില് ഓഫ് മിനിസ്റ്റേഴ്‌സ് സെക്രട്ടറി ജനറല് ഹമദ് ബിന് അഹമ്മദ് അല്‍മുഹന്നദിയും പങ്കെടുത്തു.\nഡെപ്യൂട്ടി പ്രധാനമന്ത്രിയും പ്രതിരോധസഹമന്ത്രിയുമായ ഡോ.ഖാലിദ് ബിന് മുഹമ്മദ് അല്‍അത്തിയ്യയുടെ കാര്‍മികത്വത്തിലായിരുന്നു ഖത്തര് സായുധസേനയുടെ കായികദിനാഘോഷം. ഖത്തരി സായുധസേന ചീഫ് ഓഫ് സ്റ്റാഫ് ലെഫ്റ്റനന്റ് ജനറല് പൈലറ്റ് ഗാനിം ബിന് ഷഹീന് അല്‍ഗാനിം, ഡെപ്യൂട്ടി ചീഫ് ഓഫ് സ്റ്റാഫ് മേജര് ജനറല് മുബാറക്ക് ബിന് മുഹമ്മദ് അല് കുമൈത് അല്‍ഖയാറിന് എന്നിവരും ഉന്നത ഉദ്യോഗസ്ഥരും നോണ് കമ്മീഷന്‍ഡ് ഓഫീസര്‍മാരും പങ്കെടുത്തു.\nഹമദ് മെഡിക്കല് കോര്‍പ്പറേഷന്, പ്രൈമറി ഹെല്‍ത്ത് കെയര് കോര്‍പ്പറേഷന്, പൊതുജനാരോഗ്യ മന്ത്രാലയം എന്നിവയുടെ കായികദിനപരിപാടികളും ആകര്‍ഷകമായി. ഹമദ് ബിന് ഖലീഫ മെഡിക്കല് സിറ്റിയില് നടന്ന പരിപാടികളില് പൊതുജനാരോഗ്യമന്ത്രി ഡോ.ഹനാന് മുഹമ്മദ് അല്‍കുവാരി പങ്കെടുത്തു. ജീവനക്കാരുടെ വര്‍ധിച്ച പങ്കാളിത്തവുമുണ്ടായിരുന്നു. മന്ത്രാലയത്തിലെയും പിഎച്ച്‌സിസിയിലെയും എച്ച്എംസിയിലെയും ജീവനക്കാര് പങ്കെടുത്ത ഫുട്‌ബോള് മത്സരവും ആകര്‍ഷകമായി.\nപിഎച്ച്‌സിസിയുടെ പരിപാടികള് വിവിധ ഹെല്‍ത്ത് സെന്ററുകളിലും ലബൈബ് സെന്ററിസമീപത്തുള്ള പൊതുപാര്‍ക്കിലും നടന്നു. ദോഹ കോര്‍ണീഷില് നടന്ന പബ്ലിക് പ്രോസിക്യൂഷന്റെ കായികദിന പരിപാടികളില് അറ്റോര്‍ണി ജനറല് ഡോ.അലി ബിന് ഫെതായിസ് അല്‍മര്‍റിയും ഡെപ്യൂട്ടി പ്രോസിക്യൂട്ടര്‍മാരും പബ്ലിക് പ്രോസിക്യൂഷന് ജീവനക്കാരും പങ്കെടുത്തു. ലുസൈല് മറീനയിലായിരുന്നു സുപ്രീം ജുഡീഷ്യല് കൗണ്‍സിലിന്റെ പരിപാടികള് നടന്നത്. കൗണ്‍സില് ചെയര്‍മാനും സുപ്രീംകോടതി പ്രസിഡന്റുമായ ഡോ. ഹസന് ബിന് ലഹ്ദാന് അല്‍മുഹന്നദി, കോടതി പ്രസിഡന്റുമാര്, ജഡ്ജിമാര്, ജീവനക്കാര്, കുടുംബാംഗങ്ങള് പങ്കെടുത്തു. ഖത്തര് ടെന്നീസ് സ്‌ക്വാഷ്, ബാഡ്മിന്റണ് ഫെഡറേഷന്റെ പരിപാടികള് കത്താറ, മുഷൈരിബ് ഡൗണ്‍ടൗണ്, താരിഖ് ബിന് സിയാദ് സ്‌കൂള്, ഖലീഫ രാജ്യാന്തര ടെന്നീസ് സ്‌ക്വാഷ് കോംപ്ലക്‌സ് എന്നിവിടങ്ങളിലായി നടന്നു.\nPrevious article മുന്നില് നിന്ന് നയിച്ച് അമീര്\nNext article ശ്രദ്ധ നേടി ക്ലബ്ബുകളുടെയും സ്ഥാപനങ്ങളുടെയും പരിപാടികള്\nഅമീറിന്റെ പ്രസംഗത്തെ പ്രശംസിച്ച് അംബാസഡര്‍മാര്\nശ്രദ്ധ നേടി ക്ലബ്ബുകളുടെയും സ്ഥാപനങ്ങളുടെയും പരിപാടികള്


ഇഷ്ടമുള്ളതെല്ലാം ചേര്‍ത്തൊരുക്കിയ തൃഷയുടെ പിറന്നാള് കേക്ക്-Trisha turns 35 celebrates birthday withaspecial cake\nനായ്കുട്ടികള്, റോലെക്സ്, ഡിയോര് എന്നീ ബ്രാന്‍ഡുകള്, ഒരു സിനിമാ ക്യാമറ, നെറ്റ്ഫ്ലിക്സ്, ഐ ലവ് എന് വൈ (ന്യൂയോര്‍ക്ക്), എന്നീ രൂപങ്ങള് കൊണ്ടലങ്കരിച്ച ചോക്ലേറ്റ് കാരമല് കേക്ക് മുറിച്ചാണ് തൃഷ തന്‍റെ 35-ാം പിറന്നാള് ആഘോഷിച്ചത്\nUpdated: May 5, 2018 12:07:35 pm\nതെന്നിന്ത്യന് താരം തൃഷയുടെ 35-ാം പിറന്നാളായിരുന്നു ഇന്നലെ. രാവിലെ മുതല് തന്നെ സോഷ്യല് മീഡിയയില് ആശംസകളുമായി എത്തിയ ആരാധകര്‍ക്ക് നന്ദി പറഞ്ഞു കൊണ്ട് രാത്രി തൃഷയും ഇന്‍സ്റ്റഗ്രാമില് എത്തി. പിറന്നാള് കേക്കിന്‍റെ മുന്നില് നില്‍ക്കുന്ന ഒരു ചിത്രമാണ് തൃഷ പങ്കു വച്ചത്. തനിക്കേറ്റവും ഇഷ്ടമുള്ള കാര്യങ്ങള് ചേര്‍ത്തൊരുക്കിയ കേക്ക് എന്നാണ് തൃഷ അതിനെ വിശേഷിപ്പിച്ചത്.\nഒറ്റ നോട്ടത്തില് തന്നെ കേക്കില് നിന്നും കണ്ടറിയാന് സാധിക്കും, തൃഷയുടെ പ്രിയപ്പെട്ട കാര്യങ്ങള് ഏതൊക്കെ എന്ന്. നായ്കുട്ടികള് ആണ് ആദ്യം ശ്രദ്ധയില് പെടുക. വളര്‍ത്തു നായ്ക്കളെ ഏറെ ഇഷ്ടമുള്ളയാളാണ് തൃഷ. റോലെക്സ്, ഡിയോര് എന്നീ ബ്രാന്‍ഡുകള്, ഒരു സിനിമാ ക്യാമറ, നെറ്റ്ഫ്ലിക്സ്, ഐ ലവ് എന് വൈ (ന്യൂയോര്‍ക്ക്), എന്നിവയും കാണാം. ചോക്ലേറ്റ് കാരമല് ഉപയോഗിച്ചാണ് ഇത് തയ്യാറാക്കിയിരിക്കുന്നത്.\nഅടുത്തിടെ ശ്യാമപ്രസാദ് ചിത്രമായ ‘ഹേയ് ജൂഡി’ലൂടെ തൃഷ മലയാളത്തിലും എത്തിയിരുന്നു. നിവില് പോളി നായകനായ ചിത്രത്തില് അവര് അവതരിപ്പിച്ച ക്രിസ്റ്റല് എന്ന കഥാപാത്രം ഏറെ ശ്രദ്ധ പിടിച്ചു പറ്റിയിരുന്നു. കഥാപാത്രത്തെക്കുറിച്ചും മലയാളത്തിലെ തന്‍റെ ആദ്യ സിനിമാനുഭവത്തെക്കുറിച്ചും തൃഷ പറഞ്ഞതിങ്ങനെയാണ്.\n“ഭംഗിയുള്ള ഒരു ഭ്രാന്തിയാണ് ക്രിസ്റ്റല്. തന്‍റെ ഭ്രാന്തുകള് പ്രകടിപ്പിക്കാന് അവള്‍ക്ക് ഒരു തടസങ്ങളും ഇല്ലായിരുന്നു. ആളുകള് കാണുന്നതെന്തോ അതാണ് ക്രിസ്റ്റല്. ‘തലതെറിച്ച’ എന്നാല് മനോഹരമായ ഒരു ഹൃദയത്തിനുടമയാണ് ക്രിസ്റ്റല്. അത്തരമൊരു കഥാപാത്രം ഇതുവരെ ഞാന് അവതരിപ്പിച്ചിട്ടില്ല.\nഈ സിനിമയില് അഭിനയിക്കാനുള്ള തീരുമാനത്തിനു പിന്നിലെ പ്രധാന കാരണം ശ്യാമപ്രസാദാണ്. ശ്യാമപ്രസാദ്, മണിരത്‌നം, ഗൗതം മേനോന് തുടങ്ങിയ സംവിധായകരെയെല്ലാം ഞാന് ഒരുപാട് ബഹുമാനിക്കുന്നുണ്ട്. ഇവരെല്ലാം സ്ത്രീകള്‍ക്കു പ്രാധാന്യമുള്ള സിനിമകള് ഒരുക്കാറുണ്ട്, താരത്തിനപ്പുറത്തേക്ക് കഥാപാത്രത്തെ നോക്കിക്കാണുന്നവരാണ്.\nപിന്നെ നിവിന്. കഴിഞ്ഞ കുറേ വര്‍ഷങ്ങളായി അദ്ദേഹം എന്‍റെ സുഹൃത്താണ്. നിവിനൊപ്പം ജോലി ചെയ്യുക എന്നത് വളരെ മനോഹരമായ ഒരു അനുഭവമായിരുന്നു. ഒരു മസിലുപിടിത്തവുമില്ലാത്ത സഹപ്രവര്‍ത്തകന്.”\nനീണ്ട 15 വര്‍ഷങ്ങള് സിനിമയില് ചെലവഴിച്ച തനിക്കു അഭിനയത്തിലും വ്യക്തിപരമായും ധാരാളം മാറ്റങ്ങള് സിനിമ സമ്മാനിച്ചിട്ടുണ്ട് എന്നും തൃഷ പറഞ്ഞിരുന്നു.\n“കുറച്ചു കൂടി ശാന്തയാകാനും ക്ഷമ കാണിക്കാനും സിനിമ എന്നെ പഠിപ്പിച്ചു. വിവിധ തരത്തിലുള്ള ആളുകളുണ്ട് ഇവിടെ. എല്ലാത്തില് നിന്നും ഒരൽപം വിട്ടുനില്‍ക്കാന് ശീലിച്ചു. വിജയങ്ങള് എന്നെ സന്തോഷിപ്പിക്കാറുണ്ട്. നിങ്ങളുടെ സിനിമ നല്ല രീതിയില് സ്വീകരിക്കപ്പെടുന്നു എന്നത് വളരെ നല്ല കാര്യമാണ്. എന്നാല് എല്ലാ കാര്യങ്ങളിലും ഒരു ബാലന്‍സ് കൊണ്ടുവരുന്നത്തിലും ശ്രദ്ധിക്കാറുണ്ട്.”\n‘മോഹിനി’, ‘ഗര്‍ജനായ്’, ‘സതുരംഗ വേട്ടയ്’, ‘1818’, ’96’, ‘പരമപദം വിളയാട്ട്’ എന്നീ ചിത്രങ്ങളിലാണ് തൃഷ ഇപ്പോള് അഭിനയിച്ചു വരുന്നത്.\nWeb Title: Trisha turns 35 celebrates birthday withaspecial cake


Gujarat Congress woman Leader Quits കോണ്‍ഗ്രസ് വനിതാ എം.എല്.എ പാര്‍ട്ടി വിട്ടു; മോദിയെ പുകഴ്ത്തി രാഹുലിന് കത്തയച്ചു\nGujarat Congress Woman Leader Quits\nവിവിധ ജാതിക്കാര്‍ക്കിടയില് ഭിന്നിപ്പ് ഉണ്ടാക്കാനാണ് കോണ്‍ഗ്രസിന്റെ ശ്രമമെന്ന് ആശ\nFebruary 03, 2019 07:14:50 pm\nന്യൂഡല്‍ഹി: ലോക്സഭാ തിരഞ്ഞെടുപ്പിന് മാസങ്ങള് മാത്രം ശേഷിക്കെ കോണ്‍ഗ്രസിന് തിരിച്ചടി നല്‍കി ഗുജറാത്തില് കോണ്‍ഗ്രസ് വനിതാ നേതാവ് പാര്‍ട്ടിയില് നിന്നും രാജിവെച്ചു. കോണ്‍ഗ്രസ് ഭിന്നിപ്പിക്കുന്ന രാഷ്ട്രീയമാണ് കളിക്കുന്നതെന്ന് ആരോപണത്തോടെയാണ് എംഎല്‍എ കൂടിയായ ആശാബെന് പട്ടേല് രാജി വെച്ചത്. മെഹ്സാന ജില്ലയിലെ ഉന്‍ജ നിയമസഭാ മണ്ഡലത്തില് നിന്നുളള എംഎല്‍എ ആണ് ആശ.\nകോണ്‍ഗ്രസ് പ്രസിഡന്റ് രാഹുല് ഗാന്ധിക്ക് ആശ രാജിക്കത്ത് എഴുതി നല്‍കി. പ്രധാനമന്ത്രി നരേന്ദ്രമോദിയെ പുകഴ്ത്തിയാണ് ആശ കത്ത് തയ്യാറാക്കിയിരിക്കുന്നത്. ‘സാമ്പത്തികമായി പിന്നോക്കം നില്‍ക്കുന്നവര്‍ക്ക് പ്രധാനമന്ത്രി നരേന്ദ്രമോദി 10 ശതമാനം സംവരണം നല്‍കുമ്പോള് വിവിധ ജാതിക്കാര്‍ക്കിടയില് ഭിന്നിപ്പ് ഉണ്ടാക്കാനാണ് കോണ്‍ഗ്രസിന്റെ ശ്രമം’ എന്ന് രാജിക്കത്തില് പറയുന്നു.\nനിയമസഭയില് നിന്നും രാജിവെച്ചുളള കത്ത് സ്പീക്കര് രാജേന്ദ്ര ത്രിവേദിക്ക് ശനിയാഴ്ച്ച രാവിലെ ആശ നല്‍കി. സ്പീക്കര് രാജി സ്വീകരിക്കുകയും ചെയ്തു. പ്രധാനമന്ത്രി നരേന്ദ്രമോദിയുടെ ജന്മനഗരമായ വടനഗര് ഉന്‍ജാ നിയമസഭാ മണ്ഡലത്തിന് കീഴില് വരുന്നതാണ്. 2017ല് പട്ടേല് സംവരണ സമരം ശക്തമായിരുന്ന സമയത്താണ് നാരായണ് ലാലു പട്ടേലിനെ തോല്‍പിച്ച് ആശ വിജയിച്ചത്.\nപാര്‍ട്ടിക്ക് അകത്തെ പോരും അവഗണനയും കാരണമാണ് പാര്‍ട്ടി വിടുന്നതെന്ന് ആശ പറഞ്ഞു. ബിജെപിയില് ചേരുമോ എന്ന ചോദ്യത്തിന് മണ്ഡലത്തിലെ ജനങ്ങളുമായി ചര്‍ച്ച ചെയ്ത് തീരുമാനിക്കുമെന്നാണ് അവര് പറഞ്ഞത്. അതേസമയം വ്യക്തിപരമായ നേട്ടത്തിനാണ് ആശ പാര്‍ട്ടി വിട്ടതെന്ന് ഗുജറാത്ത് കോണ്‍ഗ്രസ് അദ്ധ്യക്ഷന് അമിത് ചൗധ പറഞ്ഞു. ഇന്നലെ വരെ ആശ പാര്‍ട്ടിയെ പ്രതിനിധീകരിച്ചിരുന്നില്ലെന്നും അദ്ദേഹം പറഞ്ഞു.


കേരളം ഇതുവരെ ഇങ്ങനെയൊരു ദുരന്തം കണ്ടിട്ടില്ല: പ്രളയത്തെ ദേശീയ ദുരന്തമായി പ്രഖ്യാപിക്കണം ; രമേശ് ചെന്നിത്തല\nYou are at:Home»News»Kerala»കേരളം ഇതുവരെ ഇങ്ങനെയൊരു ദുരന്തം കണ്ടിട്ടില്ല: പ്രളയത്തെ ദേശീയ ദുരന്തമായി പ്രഖ്യാപിക്കണം ; രമേശ് ചെന്നിത്തല\nതിരുവനന്തപുരം: കേരളം ഇതുവരെ ഇങ്ങനെയൊരു ദുരന്തം കണ്ടിട്ടില്ല, പ്രളയത്തെ കേന്ദ്ര സര്‍ക്കാര് ദേശീയ ദുരന്തമായി പ്രഖ്യാപിക്കണമെന്ന് പ്രതിപക്ഷ നേതാവ് രമേശ് ചെന്നിത്തല.\nസംസ്ഥാനത്ത് കനത്ത മഴ നാശം വിതച്ച സാഹചര്യത്തില് തിരുവനന്തപുരത്ത് സര്‍ക്കാരിൻ്റെ ഓണാഘോഷ പരിപാടികള് മാറ്റി വയ്ക്കണമെന്ന് രമേശ് ചെന്നിത്തല നേരത്തെ പറഞ്ഞിരുന്നു. ആഘോഷങ്ങള്‍ക്ക് വേണ്ടി ചിലവഴിക്കുന്ന 30 കോടി രൂപ ദുരിതാശ്വാസ പ്രവര്‍ത്തനങ്ങള്‍ക്ക് വേണ്ടി ഉപയോഗിക്കണമെന്നും ചെന്നിത്തല ആവശ്യപ്പെട്ടു.\nPrevious Articleനെടുമ്പാശ്ശേരി വിമാനത്താവളത്തിൻ്റെ പ്രവര്‍ത്തനം സാധാരണ നിലയിലെത്തി\nNext Article കോണ്‍ഗ്രസിൻ്റെ പ്രചരണ പരിപാടികള് ഇന്ന് തുടങ്ങും